
COSTACHE IOANID 

Poezii 


IDITURA O STEPHANUS 
Bucureşti, 1994 


CUVÂNT ÎNAINTE 

!n ii treia ediţie a poeziilor lui Costache Ioanid\ 
dar prima ce vede lumina tiparului 

în România 


După lunga noapte ile iarnăgrea a celor 40 ani de comu¬ 
niuni. Dumnezeu a adus dimineaţa uneiprimăveri spirituale. 

Ca vitalitatea ghioceilor ce străbat crusta grea, rece 
şi neagră a pământului, să vadă lumina şi căldura zilei, aşa 
dmgostea şi civdinfa în Dumnezeu a poporului român, după 
timpul de suferinţă şi luptă, învie cu o mare sete spirituală. 

Pentru cine şi de cc a prezervat Dumnezeu atâta fru¬ 
museţe în natură şi în spirit? 

,JPentru cine s-ar desprinde 
din broboada de zăpadă 
ghiocelul în april 
dacă n-ar li ochi să-l vadă, 
dacă totu-i inutil? 


Pentru cine?Pentru om! 

Pentru voi Făuritorul 

Şi-a ascuns în floare dorul 

în petalele de aur, 

de Hor si de lumină ’ 

$ 

Ca în opera di vină 
să cunoaşteţi A UTORUL. “ 


Pe ni iv cine? Pentru tine ROMÂNIE! 




Ce mult s-ar fi bucurat Costel, cum îi spuneau priete¬ 
nii, să-şi audă versurilepoeziei ,JExistă Dumnezeu" cân¬ 
tate de mulţimea îngenuncheată în piaţa din Timişoara, 
ce implora iertarea şi ajutorul lui Dumnezeu spre cuce¬ 
rirea libertăţii !.,. 

„Nu, nu suntem un vis, o întâmplare, 
un lut de sine însuşi frământat . 

Ci ne-a zidit o Tonă Creatoare, 
o-nţelepciune fără de hotare. 

Există Dumnezeu cu-adevărat!“ 

Prima ediţie a apărut în 1981, în SUA, pe când auto¬ 
rul era în România. 

După un an Costache fcanid a emigrat în Statele Unite, 
stabilindu-se în Ponland, Oregon. Sănătatea lui era şubre¬ 
zită de traiul greu din România precum şi de pierderea 
iubitei sale sorii, Elena. Dumnezeu i-a mai dăruit însă 
viaţă să poată lucra, în libertate, la corectarea volumului. 
Ediţia a doua, corectată de autor, apare după şapte ani de 
la tipărirea primei ediţii, tot în Statele Unite. 

Astăzi, după 10ani, această carte apare în România, 
în libertate, tipărită la prima editură creştină românească. 

Citiţi-o şi răcoriţi- vă sufletul însetat după cer, după 
Dumnezeu. 


septembrie 1991 


ELENA RA SCOL 




PENTRU CINE? 


Pe cărările răzleţe 
dintre zâmbet şi suspine, 
ţi se pune o-ntrebare: 

Pentru cine, 
spune, 

pentru cine oare 
e atâta frumuseţe, 
e atâta gingăşie 
într-o floare? 

Pentru cine s-ar desprinde 

din broboadă 
de zăpadă 
ghiocelul în april, 
dacă n-ar fi ochi să-l vadă? 
dacă totu-i inutil? 

Pentru cine-n miez de roadă 
sorb şi strâng în ei culoare 
pentru vara următoare 

embrionii 
din begonii, 
dacă totul e-o-ntâmplare? 

Pentru cine-şi ţese-n casă 

haină pală 
de vestală 



cu lumini de diamant 
floarea albă de mireasă, 
dacă totul e neant? 

Pentru minţile obtuze 
de bondari şi buburuze? 
Pentru fluturii ce zboară 
în zig-zaguri pe afară? 

Oare viespile ursuze 
sunt iniţiate-n artă? 
oare bărzăunii trupeşti, 
plini de miere pe musteţi, 

sunt sensibili, 
sunt esteti? 

Oare-ar sta flămând bondarul 
de n-ar li subtil decorul 
şi nu şi-ar abate zborul 
în grădinile bogate, 
dacă florile de crin 
n-ar fi... proporţionale?... 
n-ar avea acea prestanţă 
ca de clopot florentin? 
n-ar avea varietate 
de culoare şi nuanţă 
de la alb pan’ la carmin? 

Nu cumva pretind... culbecii 
să dezvolte-atâtea specii 
rozele si liliecii? 

Nu. 

în doare c-un mister! 
f loarea e un mesager. 



e un martor, 
o solie, 
e un înger din Eden, 
care-aduce-n valea morţii 
o înaltă mărturie 

în culoare, 

în proporţii, 
în mireasmă 
şi-n desen. 

Omule cu mintea plină, 
du-te-o clipă în grădină, 
treci prin văile-nflorite 
si te uită la sulfină, 
la bujori, la mărgărite, 
la conduri, la inimioare, 
la gherghina din cărare, 
la năframa de mătase 
ce ne-o dăruie ciclama! 

Lasă-te să te desfete 
ochii-adânci de violete, 
clopoţeii cu trei cupe 
şi narcisele trompetei 

Si ia seama! 

» 

Dacă inima-ti rămâne 

5 

ca un bulgăr, ca o piatră, 
ca un bolovan în vatră... 

leapăd-o! 

zdrobeste-o-n cioburi 

* 

Sparge-o pe ilău cu dalta!... 

Şi apleacă-te în rugă 

să ceri alta! 



Dar dc simţi o-nseninare, 

y 7 

un surâs şi o blândeţe, 

care vine 
să te-aline 
de povară, 
de tristeţe, 
tu apleacă-te şi spune; 

„Surioară, 
pentru cine, 
spune, pentru cine oare 
e atâta frumuseţe, 
e atâta gingăşie 

într-o floare? 4 ‘ 

„Pentru cine?... 

Pentru om! 
Pentru voi Făuritorul 
şi-a ascuns în floare dorul, 
în petalele de aur 
de fior şi de lumină, 
ca în opera divină 

să cunoaşteţi 

AUTORUL ... 4 



TAINE... 


O, Tată, ce eşti Tu? Cum eşti? Şi unde? 
Din stânci în stânci, ca Moi se pe Horeb, 
încerc să urc prin ceaţa ce Te-ascunde. 
Şi am atâtea. Doamne, să Te-ntreb. 

Eşti Tu cuprins în vreme şi în spaţiu, 
când Tu cuprinzi în Tine însuţi tot? 

Pot eu întinde către Tine braţul? 

O, iartă-mi îndrăzneala si nesaţul. 

■ * i 

Vreau să-nţeleg atâtea... Şi nu pot. 


O, Tată, ce eşti Tu? O conştiinţă 
a unei insondabile puteri? 

Trăieşti ca mine? Eşti şi Tu fiinţă 
cu bucurii, cu dor, cu suferinţă? 

Sau eşti mai sus de gând şi de dureri?... 

Spre focul din pustiu privea profetul 
şi se simţea atâta de mărunt. 

Dar când a vrut să-Ti poată şti secretul, 

Tu i-ai răspuns: „JIU SUNT ACEL CE SUNT 

Tu eşti! Deci numai Tu şi nimeni altul! 

Căci toate sunt ţesute din nimic. 

Simboluri sunt şi carnea şi bazaltul. 

Dar cc eşti Tu, Supremul, Preaînaltul, 
spre care-atât de trudnic mă ridic? 



Tu ui creat şi crini, şi orhidee, 
si cerul cu ciudatele-i căleşti, 

i * * 

şi chipul de copil şi de femeie, 
şi geniul sclipind într-o idee. 

Dar Tu, Făuritorul, Tu cum eşti?... 

M-ai tors din nevă/.ute molecule. 

Şi poate că, în carnea mea de om, 
sunt mii de căi lactee minuscule, 
un univers în fiece atom. 

Poate pământul nostru totodată 
e-o parte dintr-un fir de praf gigant. 
Şi-n pulberea ce mi s-a pus pe gheată 
sunt galaxii aduse din neant... 

Zidar fără mistrie, fără drişcă. 

Tu chemi din vid, din absolutul NU. 
Invârţi în cer morişcă în morişcă!... 
Pe toatc-odată forţa Ta le mişcă! 

C), fată, mă cutremur. Ce eşti Tu? 


Cum ai ascuns sămânţa în sămânţă? 
Un sâmbure e-un chivot. Şi în el, 
all chivot poartă altu-ascuns la fel. 

Si toate cer de mii de ani flintă. 

\ > 


Dar sufletul? Dar duhul? Lumi latente! 

(V* tai ne-a veni în noi şi nu le ştim! 
Suntem neexplorate continente! 

In lut nu sunt vibrări de sentimente. 

Tu ce ai ascuns în noi?... căci Te iubim. 




Dar iată, văd o zi de sărbătoare. 
Apostolii... aşteaptă un răspuns... 
(„Aiată-ne pe Tatăl şi-i de-ajuns,..“) 

O, Fi li pe, ce slăvi ameţitoare! 

Mă uit cum intră soarele-n grădină... 
cum îngeri albi aripile şi-au strâns... 
Tresare Magdalena în lumină. 
„Rabuni!“ strigă inima ei plină. 
„Rabuni!“ strigă glasul ei în plâns. 

O văd cum cade în genunchi pe stâncă, 
prin ceaţa cu sclipiri de curcubeu. 

„O, nu M-atinge, Miriam, căci încă 
n-am fost... acolo sus... la Tatăl Meu...‘ 

La Tatăl? Cum? La Tatăl?! faţă-n faţă? 

A 

In sanctuar de negândit? 

O, ce-ntrebări, tot sufletu-mi îngheaţă! 
Pe când Isus dispare brusc din ceaţă, 
spre Tatăl, cu viteza infinit... 

Şi, iată, plec şi eu. Şi văd cu gândul 
planete cu inele în culori... 

Străbat în zbor spiralele de-a rândul 
şi văd supergiganţi uluitori. 

Deodată, în noianul de mistere, 
un chip de crin înaintează blând 
spre Tronul Alb de plasmă şi putere, 
încremenesc ostirile-n tăcere 
Şi-un glas de om se-aude murmurând: 



„Părinte Sfânt, am isprăvit lucrarea... 

Am biruit prin l ine pe Cel Rău, 
ca să câştig pentru pământ iertarea. 
Primcşte-Mă acum, la pieptul Tău...“ 

), Piu născut, cu nimeni altu-asemeni, 
leşua!... sunt atât de fericit! 
în Tinc-am fost când, printre spini şi cremeni, 
cu stropi de lacrimi alergai să semeni, 
în l ine tot Calvarul l-am suit! 

Acum c-al I au pământul! Ia şi-mparte! 
Domneşte peste Neamul omenesc 
cu cheile de viaţă şi de moarte! 

Mai mult, priveşte împrejur, departe! 
l ot Cerul, Piui Meu, îţi dăruiesc! 4 * 


Jos pe pământ în casa cu zăvoare, 
stau ucenicii palizi de năduh. 

Dar ( ăneva în la|a lor răsare. 

P om? P Dumnezeu? P lut? P Duh? 


„Şalom I.alierii! P1J SUNI'! Cel care vine! 

I I l St INT! Cel răstignit! Cel din mormânt! 
Pe lat al Meu îl va cunoaşte-oricine. 

Toată puterea n cer şi pe pământ 
Mi a dat o PI. Acum luaţi Duh Sfânt! 

Păi sunt cu voi. Şi Tatăl e cu Mine!“ 

Da. lata cheia. Pruntea-n colb se-aşteme. 
Acum, acolo sus, în veşnicie, 
o, Pilipe, tu vezi Lumina Vie 
şi urci mereu pe treptele eterne... 




Iar cu, în clipa de ţărână, iată-L, 
cu faţa sângerândă sub povară, 
în Salvatorul meu îl văd pe Tatăl, 
cum îl vedeai şi Tu odinioară... 

* 

Din stânci în stânci, o. Chip divin, cu Tine 
cobor de pe Horeb cu suflet plin; 
cu tablele nădejdilor în mine. 
Şi-ngenunchind, îţi mulţumesc. 

Amin. 



PRIVEAM LA GOLGOTA 


Priveam Ia Golgota. Era 
în gândul meu un zvon de gloate... 
Treceau trei cruci... şi-n urma lor, 
preoţi şi demoni din cetate. 

Veneau stăpânii în convoi. 

Şi le-auzeam pe cale paşii. 

Şi-am întrebat: , Aceştia cine-s?“ 

Iar Duhul mi-a răspuns: „ Vrăjmaşii... “ 


Priveam la Golgota în Duh. 

Şi-mi era plin de taine gândul. 
Vedeam un nour de bătrâni 
văzduhul culmii străbătându-1. 

Hi cercetau din semn în semn 
cum sc-mplinea Cuvântul Vieţii. 
Şi-am întrebat: ,Aceştia cine-s?“ 

Iar Duhul mi-a răspuns: „Profeţii...“ 


Priveam la Golgota. Vedeam 
minuni din ce în ce mai grele. 
Vedeam cum se strângeau cei mulţi 
prin grohotişul din vâlcele. 


Lovindu-se cu pumnii-n piept, 
plângeau trudiţii la răscruce. 

Şi*am întrebat: .Aceştia cine-s?“ 
„Sunt cei ce văd doar om şi cruce. 44 


Priveam la Golgota pătruns. 

Iar peste oastea asmodee, 
cu chip sever, cu pumnii strânşi, 
trecea prin aer o femeie. 

„Loviţi! 44 striga mereu. „Loviţi! 
Căci sfânt e Domnul, Împăratul! 44 
Şi-am întrebat: , Aceasta cine-i? 44 
„E Legea osândind păcatul. 44 


Priveam la Golgota uimit. 

Căci sus pe cruce, plin de sânge, 
murea Isus...,Şi-n depărtări 
vedeam cum lanţ de lanţ se frânge... 

Iar nişte regi zburau cântând, 
lăsându-şi peste culmi ecoul. 

Şi-am întrebat: .Aceştia cine-s?’ 
„Cei mari slăvind în cer Eroul! 44 


Priveam la Golgota. Dar vai... 
deodată, prin stihii siîhuie, 
veni în trupul lui Isus 
al doilea trup s-atârne-n cuie... 


Toţi îngerii înmărmurind, 
îl arătau prin nouri: „Iată-L!“ 

Şi-am întrebat: ,Acesta cine-i!“ 

Şi mi-a răspuns tot cerul: „Tatăl!...“ 


TATAL 


De n-ai avut un fiu vreodată 
legat în lanţul cel mai greu; 
de nu ţi-a fost o clipă dată 
un osândit să-ţi strige: Tată! 
nu ştii ce-nseamnă Dumnezeu. 

De n-ai avut un fiu în viată 
crescut în veşnic jubileu; 
de n-a fost dat să-ţi moară-n faţă, 
să simţi că inima-ţi îngheaţă - 
nu poţi pricepe ce sunt Eu. 

De n-ai avut în bezne-afunde 
un fiu zdrobit ca Fiul Meu, 
tu nu poţi, omule, pătrunde 
ca să-nţelegi ce foc ascunde 
cuvântu-acesta: DUMNEZEU! 

Dar dac-Odrasla Mea cea dragă 
S-a dat sub ochii Mei pe-altar, 
o, cât aş vrea ca lumea-ntreagă, 
în faţa crucii să-nţeleagă 
că EU sunt DRAGOSTE si HAR! 





PRIN ARŞIŢA PUSTIEI 


Prin arşiţa pustiei, în vechime, 
poporul slavei, din robie scos, 
trecea lovit de-a soarelui asprime. 

Şi cum striga spre cer acea mulţime, 
în calea ei ieşi misterios 
o stâncă şi-un izvor pe-o înălţime. 

Şi stânca din pustiu era Cristos. 

* 

Trecură sccoli. Şi-ntr-o primăvară, 

venea un om sub cerul siniliu, 

pc-un măgăruş, spre Templu, către seară. 

Văzând acum o sete mai amară 
un loc cc-ardea în sufletul pustiu, 
venea aceeaşi stâncă milenară 
să dea - acum - izvorul veşnic viu. 








TURMĂ BLÂNDĂ 


— Turmă blândă, turmă mică, 
pradă lesne de-nghiţit, 
două mii de ani cum oare 

n-ai pierit? 


Prin slră vechi le pustiuri, 
leii cei cu eoama-n vânt 
cum de nu ţi-au şters şi urma 

pe pământ? 

Ai tu oare, turmă blândă, 
corn de taur, dinţi de lup, 
colţ de viperă sau gheare 

care rup? 

— Nu. N-avem nici colţi, nici gheare, 
nici venin otrăvitor. 

Dar avem cu noi o forţă: 

* 

un Păstor... 

Prin străvechile pustiuri. 

El, Păstorul înţelept, 
şi-a purtat pe umeri mieii 

şi la piept! 

Astfel, chiar dacă ni-e frică, 
nu pierim ca fulgu-n zbor. 

Căci suntem o turmă mică, 

dar o turmă 
ş-un Păstor! 



TAINELE JERTFEI 






CEZARUL 


Cezarul August, vrând mai multă slavă 
decât smulsese gândul său de-oţel, 
se proclamă ca zeu atotputernic. 

Si se ’nălţară temple pentru el. 

,Şi atunci, de sus, din gloria eternă, 
văzând cum se îngâmfa un atom, 
ca să ne dea o pildă, Creatorul 
a coborât şi S-a-ntrupat ca om. 


FECIOARA 


Aducând pe umeri vasul plin, 
cobora fecioara pe cărare. 

Mângâind în treacăt flori de crin, 
asculta un murmur de izvoare. 

Se uita cum zboară porumbei, 
cum se-aruncă-n slavă ciocârlia. 

Şi simţea arzând în pieptul ei 
dorul întâlnirii cu Mesia. 

O, de-ar li o scară către cer, 
o cărare printre nori, departe! 

S-ar sui ş-ar sta într-un ungher 
să privească viaţa fără moarte... 

S-ar sui!... Dar totuşi, pe pământ, 
sunt atâtea răni, sunt legăminte, 
sunt bătrânii ei cu suflet frânt... 
sunt doi ochi... ce-i stăruiescîn minte. 

losif... losif... arc de curcubeu 
peste cerul viselor curate! 
losif... losif... îi şopteau mereu 
crengile de vânturi legănate... 


Si fecioara enboia încet. 

* 

Iar în văi, unde sfârşea livada. 



se zărea, în vechiul Nazaret, 
o căsuţă albă ca zăpada... 

* 

în căsuţa dintre meri răzleţi, 
lângă patul cu pânzeturi ninse, 
între suluri sfinte de profeţi, 
sub lumina candelei aprinse, 

cu evlavia pătrunsă de străbuni, 
în genunchi plecându-se, fecioara 
înălţa duioase rugăciuni 
ce umpleau de-nfiorări cămara. 

Dar deodată... iat-o fără glas... 

Ce oştean alături i se-arată? 

Uşa doar c cu zăvorul tras 
şi fereastra, bine ferecată. 

Cu o faţă cum în lume nu-i, 
un străin în zale o priveşte. 

Ce luceferi sunt în ochii Iui! 

Ce izvoare-n glas când îi vorbeşte 

„face ţie, cea primită-n har! 
Domnul e cu tine-n veşnicie! 
Binecuvântată eşti tu dar 
şi aleasa-ntre femei, Mărie!“ 


Tulburată ea privea acum, 
neştiind ce trebuie să creadă. 
Nu putea-nţelege nicidecum... 
Ce virtuti îi stau în cer dovadă? 

3 



„Nu te teme! 44 îngerul vorbi. 
„Dumnezeu te-a îndrăgit nespus. 

Iată... un copil vei odrăsli 
şi-I vei pune numele Isus!.. 

Singur El născut din Dumnezeu 
înainte de-a fi cer şi soare, 
va primi şi va păstra mereu 
tronul lui David peste popoare! 44 

Cum? Pe ea? O floare-ntr-un ungher... 
Chiar pe ea Cel Veşnic o alege? 

Ea să nască-un fiu venit din cer? 

Ea să legene Eternul Rege? 

Ce-ndurări! Ce glorios cuvânt! 

Insă... vai!... lui Iosif... cum să-i spună? 
Nu va fi pe lume nici un sfânt 
să nu vadă-n spusa ei minciună. 

„Cum să-i pot vorbi, cu ce-nţeles, 
că nu-i sunt nicicum necredincioasă? 
Cum să-i spun că Tatăl m-a ales? 
ca să fiu Măririlor mireasă? 

Ce logodnic, cât ar fi de bun, 
ar putea s-alunge îndoiala? 

Floarea când rodeşte, cum să-i spun 
că-şi păstrează în ascuns petala? 44 

Vai... ce slavă... care-apasă greu! 

Ce cunună... de dureri tăcute! 

Ea va naşte-un Prunc din Dumnezeu, 
dar cu preţul dragostei pierdute. 



Lung privi afară lăcrimând. 

Mai uşor ar fi primit să moară. 

„Cum se va-ntâmpla ? 44 şopti ea blând, 
„Căci sunt singură şi sunt fecioară / 4 

„Duhul Sfanţ asupră-ţi va veni 
ca lumina flăcării din sfeşnic. 
De-aceea Fiul tău va fi 
Fiul Dumnezeului cel veşnic ! 44 


„O, stăpâne, iată roaba ta. 
Facă-mi-sc cele spuse / 4 
.Şi plecă îndată de la ea 
îngerul, aşa cum apăruse. 


* 

Plângi, Mărie. Candela s-a stins. 

Cad la geam petale în tăcere. 

Slava ce se dă din Necuprins 
nu-i lipsită-n lume de durere. 

Mulţi de-acum prin secoli te-or huli, 
împietriţi ca-n zilele lui Noe; 
pe când alţii, far-a te iubi, 
te vor face idol, fără voie. 

însă... crinii albi ce i-ai iubit, 
gingaşele jocuri de izvoare, 
munţii ce-i priveai în nesfârşit 
peste ţărmuri de albastră mare, 

zorii cei părtaşi la suferinţi, 
stelele în goană pe orbită. 



îngerii şi cetele de sfinţi, 
toate-n veci ţi-or spune: Fericită! 

* 

Fericiţi cei care-n lume plâng 
şi primesc pentru Isus ocară! 

A 

In eternul fericirii crâng, 
vor trăi eterna primăvară! 



IOSIF, LOGODNICUL MĂRIEI 


Se risipeau în nouri văpaia de vitralii, 
întâile ferestre clipeau în Nazaret. 

Un susur de izvoare înfiora migdalii. 

Şi ramuri dc oleandri se legănau încet. 

Cum trec pe vale stoluri, văzduhul săgetându-1, 
aşa zburau suspine în umbre de-asfinţit. 
SpreMiriam lăsându-şi în pragul nopţii gândul, 
plângea în taină Iosif, însingurat, zdrobit. 

„Iubire... crin de slavă ce mi te-a dat Lumina, 
te-am răsădit în mine în cel mai sfânt ungher. 
Dar turmele-nnoptării mi-au năpădit grădina, 
strivind cu nepăsare petalele de cer. 

Cu tine-odinioară umblam în rând cu îngeri, 
treceam pe neştiute de pe pământ spre Rai. 

Cum ai putut tot visul de nuferi albi să-l sângeri 
Cum ai strivit, fecioară, cununa ce-o purtai? 

O, Miriam... ce umbră, ce spaima mă străbate! 
Toţi nuferii sunt negri, toţi îngerii, pământ. 

A 

In urma celei sfinte, mai sfinte decât toate, 
ce-aş mai găsi în lume atât de alb şi sfânt?“ 

Peste mărămi de nouri, de foc şi de mărgele, 
îşi îmbrăca amurgul efodul violet. 



Doi ochi priveau departe, spre licăriri de stele. 
Si ramuri de-oleandri se legănau încet. 


Deodată, dintre bezne, din buze asmodee, 
cuvinte-abia şoptite au lunecat viclean... 
„Zădărnicie... Iată. Fecioară sau femeie, 
aripi imaculate, pe umeri de catran. 

Cu lacrimi de copilă sau râs de curtezană, 
acelaşi duh vă cheamă, acelaşi josnic zeu. 

Sunt îngeri ce vă fură spre zări de neprihană. 

Cu cât mai sus vă-nalţă, cu-atât cădeţi mai greu. 

Nu. Nu tăcea. N-ascunde. Ci spune-o tuturora. 
Adună-n zori bătrânii, precum în Lege-i scris. 

Luaţi în mână pietre. Loviţi, cum cere Tora! 

Să piară dar ucisă... ca visul meu ucis?“ 

„Să piară? Nicidecum. Vai, gândul mă-nspăimântă. 
Ea totuşi e un înger, o stea între femei, 
un strop curat de rouă, un psalm din cer, o sfântă. 
Iar dacă e vreo pată, nu, nu-i din vina ei. 

Aş vrea s-alerg, o. Doamne, s-o mângâi de suspine. 
Dar mi-e atât de teamă, aşa-s de-nfiorat... 

Nu de ocara lumii. Părinte, ci de Tine! 

Mă poţi privi alături de-un înger întinat?^ 


Şi clipele zburară. O mână dintre stele 
a lunecat să-nchida tot zbuciumul secret. 

Dormeau demult sub streşini perechi de rândunele. 
Şi ramuri de-oleandri se legănau încet. 



Târziu, în ceas albastru, din liniştea-nstelată, 
spre inima rămasă între un „da“ ş-un „nu“, 
o cale de lumină s-a aşternut deodată 
şi, din vitralii stinse, un înger apăru, 

„Nu-ţi fie teamă, losif, căci Minam fecioara 
nu şi-a călcat cuvântul cel dat în legământ. 
Ci Duhul veşniciei Si-a tăinuit comoara 
în trupul fără pată, în vasul cel mai sfânt. 


Ci ea va naşte lumii Nemuritorul Rege. 
Şi vei numi copilul leşua. Salvator. 

Căci va salva poporul de orice făidclegc, 
de patima ce leagă c-un lanţ înrobitor . 14 


Noian de bucurie! C-un larg avânt de-aripă, 
sări din umbră losif, de-un cântec sfânt pătruns. 
„O, Miriam... iubire... Cum am putut o clipă 
sa nu-nţeleg nici slava, nici rana ce-ai ascuns?“ 


* 

Curând urcară zorii, maramă aurie. 

Cerneau migdalii floare pe jilave poteci. 

Iar Miriam si losif treceau cu bucurie, 
ducând cu ei secretul ce i-a unit pe veci. 

* 

Prieteni buni, adesea când vine vestitorul 
si-ntr-un cămin aduce Cuvântul lui Cristos, 
vedem că sotu-n care Se naşte Salvatorul 

> y 

e ne-nteles adesea de cel necredincios. 


Şi soţ lângă soţie, şi frate lângă soră, 
părinţi lângă odrasle duc viaţa ca străini. 



Şi se desparte mama de fiică şi de noră, 
prieteni de prieteni, vecinul de vecini. 

în loc să preţuiască lumina vieţii sfinte 
pe care-o pune-n suflet Cuvântul cel de preţ, 
ei, cei mai de aproape, cei dragi de mai ’nainte 
sunt gata-acum de sfadă, de ură, de dispreţ. 

Dar dacă toţi ne-ntoarcem cu faţa către Soare, 
Isus din nou adună şi Tată şi copii. 

Isus desparte-o clipă în lumea trecătoare, 
dar tot El ne uneşte, în El, pe veşnicii! 



SI A FOST ISUS COPIL... 

* 


Şi a fost Isus copil... 

Fara leagan, fara slava. 
Şi-n fiinţa Lui firavă 
au pătruns fiori de ger. 

Şi a fost Isus copil, 
ca să aibă toţi copiii 

l ată n cer. 


Şi a fost Isus sărac. 

Se uitau cu milă bacii 
cum I-ardeau pe faţă macii. 

Cel mai trist dintre copii. 

Şi a fost Isus sărac, 
ca să aibă toţi săracii 

bogăţii. 

Şi a fost Isus flămând. 

Şi plângea din albul pânzii 
cum plâng mieii-n zori, plăpânzii, 
cu-a lor ochi înrouraţi. 

y 

Şi a fost Isus flămând, 
ca sa fie toti flămânzii 

săturaţi. 

y 

Si a fost Isus un miel... 
ce-1 pândeau pe-afară leii 
— si din culmile Iudeii 
şi-n pustiul arzător —. 



Şi a fost Isus un miel, 
ca să aibă-n el toţi mieii 

un Păstor. 

Şi a fost un rob Isus... 

A 

sus, slujind împărăţia, 
jos, lui Iosif şi Maria. 
Lumii-ntregi S-a dat răpus. 
Şi-a fost fiu şi rob supus 
ca s-avem şi noi robia 
şi-nfierea lui Isus... 



DORMI, COPILE 


Dormi, Copile-Rege, 
Domn şi rob sub Lege, 
Slugă iară plată. 

Prunc la piept şi Tată. 

Dormi, Odraslă mică, 

• r p rn» p * v 

maica la Ii-e fiica. 

i 

Dormi uşor la sân, 
Roadă şi Stăpân. 

Dormi uşor. Copile 
troienit de zile, 
înger de departe. 
Preot fără moarte. 

Tu vii din Cumină, 
eu, de jos, din lină. 
Tu, din Raiul sfânt, 
eu, de pe pământ. 

Dormi, Copil de taină, 
bogat fără haină. 

Păstor Iară stână, 

Logos în ţărână. 

Mama îţi dă hrană. 

Tu îi dai coroană. 



Mama-Ţi dă alin, 

Tu-i dai chip divin. 

„Dormi, Copil-Durerc, 
Miel pentru junghi ere. 
Eu Te cresc spre cruce. 
Tu, spre cerul dulce. 

Eu Te cresc să sângeri. 
Tu mă creşti spre îngeri. 
Maică Ţie-s eu, 

Tu mi-eşti Dumnezeu!“ 



NUNTA DIN CANA 


Si-a fost nuntă-n salul Cana din tinutul Galileea. 

I 1 

N-a mai fost de când c lumea altă nuntă ca aceea! 


Nu în temple strălucite, nu în falnice palate! 

Ci în sat, într-o grădină, sub smochini şi sub prelate. 
Bărcile lăsând pe ţărmuri cu otgoane şi cu plase, 


rând pe rând s-au strâns pescarii, aplecând priviri sfioase, 
între flori stătea mireasa lângă fericitul mire. 


Ea în alba ei cămaşă dinţi-un văl de in subţire. 


El, cu mantie prelungă şi cu lată cingătoare, 
surâzând, cu o privire blândă şi ocrotitoare. 

Când deodată, prinţ iv ramuri de smochini cu muguri proaspeţi, 
toţi meseni i-ntorc privirea către noul grup de oaspeţi. 


Cine-i? Cinei? 44 


zboară şoapte. „Cum, nu ştiţi? 44 


se-aude-ncet. 


„E Isus... cu ucenicii... E Isus din Nazaret../ 4 
„E-un învăţător mai tânăr. Dar vorbeşte cu putere/ 4 
Toţi au aţintit privirea, dornici dup-o mângâiere. 

Ce era Isus anume, nu aflase nimeni încă. 

Dar s-au ridicat nuntaşii într-o linişte adâncă 

Şi, lăsând spre ceruri gândul către Cel Prea-nalt să fugă, 

cu-acel glas ce n-are seamăn, începu Isus o rugă. 

Plâng bătrânii, aplecându-şi tainic fruntea lor căruntă. 
Ce frumos! Ce măreţie! Cu Isus să fii la nuntă!... 
Laolaltă cu pescarii se aşază-Nvăţătorul. 

(Un fior trecea prin inimi şi era din cer fiorul...) 

Lângă El veni sfioasă maica Lui cu ochii-n rouă. 

Şi în urmă ucenicii cei chemaţi de-o zi sau două. 



Ca un susur dc pădure se pomi un psalm pe buze. 
Cântecul vibra sub ramuri ca o doină din cobuze. 

Iar în urmă, în tăcere, cei mai vârstnici încercară 
lui Isus învăţătorul vreun cuvânt adânc să-i ceară. 

A 

Unu-I spuse o durere. Altul Ii ceru un sfat. 

Se lacea lumină-n inimi, ca pe-un cer spre revărsat. 

A 

Mult se minunau bătrânii de acest învăţător! 

Nunta se părea o ploaie de lumină pe-un ogor. 

Clipele în zbor trecură eu-ntrebări, cu psalmi, cu rugi. 
Si deodată... mama sfântă, dintre gazde, dintre slugi, 
se apropie în taină de Isus cu un suspin, 
eu o şoaptă la ureche: „Nu mai au în vase vin/ 4 
„Ştii ce-Mi ceri?... răspunse Fiul, cu tristeţe oarecum. 
„Vremea de minuni şi semne va veni... dar nu-i acum... 
Vii voi da şi vin şi pâine, nu ca-n zilele străbune../ 4 
Mama către slugi se-ntoarse: „Faceţi tot ce vă va spune! 4 ' 
„I Impleji vasele cu apă! 44 porunci Isus. Şi iată, 
sase vase mari de piatră s-au umplut cu apă-ndată. 
„Scoateţi dar .şi daţi să guste nunul mai întâi din ea! 44 
Şi-a gustat o cupă nunul, neşliind de unde bea. 

A gustat şi-n piept deodată a simţit venind un har... 

S-a uitat uimit la cupa... şi-a sorbii din cupă iar... 

Şi privindu-şi cupa goala, a rămas înlr-o uimire... 

A cerut din nou o cupă... şi-a chemat la el pe mire. 
„Spune-n\i 44 i-a şoptit în taină, „orice om când dă o masă, 
toarnă mai întâi în cupe vin de-o viţă mai aleasă. 

După două trei pahare, când e veselia-n toi, 
scoate alta băutură cai ei mai puţin de soi. 

Tu, fără să-mi spui o vorbă, mie, care vă sunt nun, 
ai lăsat sa dai la urmă tocmai vinul cel mai bun. 44 
„Vin mai bun? ("e voibă-i asta?... Vin nu mai avem de loc! 44 
Mirele gustă din cupă... Picptu-i se umplu de-un foc... 

Şi trecu din mână » mână, vinul tainic, în pahare. 


„Dar ce fel de vin e-acesta?“ se-ntrebară cu mirare. 
Nu e vinul ce-ameţcşlc şi cu basme te încântă. 

E-un izvor de mângâiere şi de bucurie sfântă. 

Din ce struguri picurară stropii lui în cupa lor? 

Cine-o fi adus din ceruri vinul sfântului fior? 

Ce n-ar da bogaţii lumii, ce n-ar da pentr-un pahar! 
N-au ei aur să plătească ce-au primit pescarii-n dar... 
Ce n-ar da profeţii I egii, ce-au gustat din vechiul vin! 
Ei.,, doar l-au dorii prin Duhul! Dar aici paharu-i plin 
O, ce cântece răsună! Sus pescari! Paharul sus! 
Doamne, bine e la umilă, când acolo e Isus!... 

Si pe când mesenii râul a şi pe I rec în voia lor, 
ucenicii cu mi rare II privesc pe Nvăţiitor... 

Ei în el văd o lumină ce şi ridică-ncel văpaia 
si se-arată-n întuneric, cum a scris demnii Isaia... 

A 

„In pământul de ocara... în ţinutul Xabulon... 
în hotarul lui Neftali... unde zboară-al jalei zvon... 
lângă mare... pe câmpie... mai departe de Iordan... 
în ţinulul Galileea... peste-al beznelor noian... 
răsări-va o Lumină, umbra morţii risipind../ 4 
Şi-n sărmanele lor inimi, licăriri de zori se-aprind... 
El, Isus, e răsăritul unui soare plin de foc! 

A 

Ieri le-a fost învăţătorul. Azi e un mare proroc. 

A 

In curând, ca Prinţ al Păcii, va surpa străvechiul zid. 

A A 

Va fi Însuşi Împăratul din sămânţa lui David! 

El va li apoi Mesia care frânge lanţul greu! 

Şi câţi Toma îi vor spune: „Domnul... Dumnezeul meu! 


* 


Şi-au trecut paharul slavei dintr-o mână-n altă mâna; 
dintr-un secol în alt secol, peste negura păgână! 

Şi-au venit mereu la nuntă, ca şi astăzi, tot mai mulţi 
nu atât cei tari si falnici, cât cei slabi si cei desen Iii 



Dacă-n cele şase vase o mai fi belşug de vin, 
nu ştiu. Dar ce ştiu, ştiu bine: că paharul nostru-i plin 
O, veniţi, veniţi la nuntă cât e vinul cel de soi! 
cât e poarta larg deschisă! Cât Isus e-aici cu noi! 

O, ferice de aceia care-n patria de sus 
vor sorbi paharul slavei lângă Mirele Isus! 

Şi ferice de aceia ce, prin viaţa lor frumoasă, 
lui Isus, la marea nuntă, îi vor fi, în cer, mireasă! 



BARTIMEU 


Isus trecea prin Ierihon. 

Şi cerşetorul orb, în zdrenţe, 
dej os, din colb, simţi un zvon, 
un ritm de paşi în largi cadenţe. 

Isus trecea sub cer iudeu, 
printre grădini eu rodii coapte. 
Iar zorii se-nălţau m^rcu. 

Dar pentru orbul Bartinieu 
era tot noapte după noapte... 

Isus trecea încet. Şi-apoi, 
într-o solemnă fericire, 
venea cu El un lung convoi, 
ca o coloană de eroi 
glorificând un rege mire. 

Isus trecea. Şi-un tremur sfânt 
vibra în orb ca niciodată. 
Ciulind urechile în vânt, 
el prinsc-ri taină un cuvânt. 

Şi inima-neepu să-i bată. 

Simţi ceva ca un fluid, 
ca o mireasmă de zambilă. 

Şi orbul a strigat livid: 

— Ai milă, fiul lui David, 

Isuse Salvator, ai milă! 



Doi - trei, pc margini, se-ncruntară. 
— Hei, cerşetor neobrăzat! 

Ce strigi aşa? Oricât e-amară, 
tu poartă-ţi crucea cum ţi-e dat. 
Rămâi în pace sub povară. 

Dar orbul, fără căpătâi, 
strigă mai fără de ruşine, 
mai fără teamă ca întâi: 

Ai mila. Doamne, şi de mine! 


Şi S-a oprit Isus acum 
pătruns de omeneasca dramă. 

Putea să treacă? Nicidecum. 

Şi orbu-aude-un glas pe drum: 

— Hai, îndrăzneşte, căci te cheamă! 


Mă cheamă? Cum... Chiar El?... Isus? 

— Hai, nu mai zăbovi. Te-aşteaptă. 

— Pe mine chiar? ( V alţii nu-s? 

Pe Bartimeu? Aşa a spus? 

Şi orbul parcă se deşteaptă. 

— Atuncea... tot ce-a fost... s-a dus! 


Şi ca nebun de bucurie, 

se-naltă Bartimeu în vânt. 

> 

Sta drept acum ca o făclie 

A 

Isi scoale haina, o sfâsie 

* * > 

şi-o zvârle... zvrr... zdup!... la pământ. 

Atuncea... peste-o clipă, două, 
eu voi vedea ca orice om. 

Şi-apoi cu mâini le-amândouă. 



îmi voi zidi o casă nouă 
şi voi sădi pom lângă pom... 

Aşa... Eu nu mai sunt un blid 
zvârlit în spini la oale sparte! 

Eu pot munci!... Hei, la o parte! 
M-aşteaptă fiul lui David!... 

Dar ascultaţi. Ca peste veac, 
se-aude lin un glas ca mierea. 

O Bartimcu, ce vrei să-ţi fac?... 
Uabuni... sunt un orb sărac. 

Nu ti ccr nimic... Numai vederea... 

Apoi convoiul a pornit. 

A 

inlr-o vibrare fericită, 
un Nume Sfânt era şoptit. 

Şii mii de paşi au năvălit 
călcând pe haina zdrenţuită. 

Iar haina a rămas în drum. 

Căci nimeni mintea nu şi-a pus 
cu-o zdreanţă buna pentru scrum. 
Iar Rarii meu mergea acum 

după Isus... 


* 

Şi-acum Isus Mesia trece 
încet şi blând pe strada ta. 
Mulţimea iarăşi îl petrece. 

Dar tu-I > priveşti crispat şi rece? 
Tu n-ai ce I cere nici ce-I da. 



Spre Solul dragostei cereşti, 
cei orbi, cei surzi aleargă-n stol. 

Iar tu stai „demn 44 , tu nu cerşeşti. 

Şi, iată, tu nu ştii că eşti 
sărac şi orb, şi surd, şi gol... 

Convoiul totuşi se opreşte. 

Stau mii de chipuri fără grai. 

Un om aleargă şi-ţi şopteşte: 

A 

— Isus te cheamă. îndrăzneşte! 
Te-aşteaptă-n drum. De ce mai stai? 

— Eu nu sunt orb. Orbi sunt destui. 
Nici mut. Eu spun ce am de spus. 

Eu inima n-o dau oricui. . 

Şi nu cer milă nimănui! 

Hai... vino totuşi la Isus! 

* 

Nu vreau de nimeni să ascult. 
Voinţa mea mic zeu şi ţel. 

Eu vreau plăceri. Eli vreau tumult! 
Isus... e sfânt. O, chiar mai mult! 

— Hai, vino, totuşi, vin’ la El! 

Ascultă. Singur tu te minţi. 

Tu nu eşti orb ca Bartimeu. 

% 

Tu vezi, auzi, vorbeşti şi simţi. 

Dar, vai, eu ochii tăi prea strâmţi 
nu l poţi vedea pe Dumnezeu! 

Ascultă. ( el ce te-a chemat 
nuri doar penumbra unui gând. 

Ii Dumnezeu ce te-a creat. 



e Ţiul Său crucificat! 

Dc ce nu vii la El plângând? 

Ascultă. Nu ic prinde teama? 

Ai ochi. Atunci de ce nu vezi? 

Nu simţi ce fericire pierzi? 
Te-aşteaptă DUMNEZEU! Ia seama! 



PE APE 


Vâsleau apostolii pe mare... 

Şi stelele, ca flori de-april, 
îi însoţeau din depărtare 

către Galii. 

Purtau în pieptul lor pescarii 
un sens înalt, răscolitor. 

Şi-un cântec sfânt pe-albastre arii 

plutea uşor. 

Purtau în ei un chip, o slavă, 
cuvântul marelui mister. 

Părea că pământeasca navă 

urca spre cer. 

Deodată, duşman al visării, 
porni un freamăt, un galop. 

Se încreţi oglinda mării. 

Veneau nori grei deasupra zării, 

snop lângă snop. 

Cu muget, apele în stivă 
cădeau pe lături în prăval. 
Luptând cu vântul împotrivă, 
corabia plutea-n derivă, 

din val în val. 



E^rau demult trăiţi cu marea, 
de prunci, cei doisprezece fraţi. 
Dar, vai, titanii spumegaţi 
loveau în chivot cu spinarea 

tot mai turbati. 

Apostolii, scrutând urgia, 
zadarnic se uitau mereu. 

Ah, nu venea Tesu Mesia!... 

Ii va-nghiţi pe veci mânia 

lui Dumnezeu! 


Trecură ceasuri lungi. Si iată, 
în bezna Iară de hotar. 


corabia părea uitată 
ca un sicriu lăsat în zloata 

fără gropar. 


Atunci, în urma lor, departe, 
ca o nădejde care-alină, 
zăriră-n noapte o lumină, 

o zare între vis si moarte 

* 

de care sufletul se-anină. 


Erumos... dar nu ca Absalom, 
ci ca un psalm în zvon de harpă 
venea un Rai cu chip de om. 

Şi apele-1 stăteau sub talpă. 

„Vedeţi? Acolo... E o zare../ 4 
„Vai... Vine cineva spre noi!. 
„E-un înger! 44 „E o arătare! 44 

„E un strigoi! 44 



„Ba nu? Ati auzit? Ne cheamă../ 4 

*" 7 

„E-un om în mijlocul furtunii../ 4 
„Eu sunt! Să nu vă fie teamă! 44 

„E El! Rabuni! 44 

Ioan se-nalţă ca un cedru. 

Andrei răsufletul îşi ţine. 

„De eşti Tu, Doamne/ 4 strigă Peti 
„hai, cheamă-mă la Tine! 4t 

„Da, Petre, vino! 44 Fără glas, 
se-nalţă Simon peste pupă. 

Şi pieptu-i gata să se rupă. 

El face-n apă primul pas. 

Priviţi!... în valuri ce nechează, 
în coame de stihii rebele, 
credinţa unui om creează 

granit sub ele. 

„Mai fă un pas! Şi încă... încă... 
Apostolul de freamăt plin, 
venea spre tainicul Rabin... 

El, Salcia schimbată-n Stâncă! 

Simţea că ceru-ntreg e-aproape. 
Că mii de îngeri vin pe vânt. 
întâiul om de pe pământ 

mergea pe ape!... 

I.mis zâmbea. Din veşnicie 
voia sa Şi crească-n Duh făptura. 
*»i at im ii ta biruia natura! 

(V măreţie! 


Dar, vai, învinsă o secundă, 
sc-ntoarce firea la asalt. 

Cu piept mai dur şi mai înalt 
sc-azvârle marea furibundă. 

Iar Petru brâul îşi descinge. 
Se-aruncă-not, lovind cu-amar. 
Opreşte te, viteaz pescar! 

Sa lupţi eu valul e-n zadar. 

IV va învinge! 

In suMet spumele i pătrund, 
giabiml asupra lui sa treacă. 
„Ah, Doamne, apele mă-neacă! 

Mă duc la tuiul! 14 

,,De cc-ai privit la valu-n spume 
('rcdinţa, cât se înfiripă, 
se pierde toată într-o clipă? 

Cât voi mai fi cu voi în lume? 11 

Şi mână-n mână, împreună, 

Isus şi Petru vin acum 
călcând pe ape ca pe-un drum, 
stăpâni pe val şi pe furtună!... 

Râzând smerit câ un copil, 
se-ntoarce Petru, blând erou. 
Răsar pe boltă flori de-aprih 
Pornind sub ultimul ecou, 
apostolii vâsleau din nou 

către Galii... 



Credinţa e un drum pe ape. 

Să lupţi cu valul de păcat. 

Fără Isus, eşti condamnat. 

Şi n-are cine să te scape. 

Dar daca vrei să-nvingi talazul, 
nu te-arunca, vei fi răpus: 
apucă mâna lui Isus! 

Pe pieptul Lui să-ţi stea obrazul 

Priveşte jertfa Lui divină, 
adoră gândul Său mereu, 
plutind alături, în lumină, 
mai sus de legi, mai sus de tină, 

spre Dumnezeu! 



ZIUA CERCETĂRII 


Cu sac de pocăinţă şi cenuşă, 
în taina foişorului stingher, 
în clipa jertfei, se ruga profetul 
cu braţele întinse către cer. 

,,înalt şi stihii Stăpân atotputernic. 

Cel ce pe veci rămâi în IcgămAnt, 

Tu ştii că noi, poporul 'Iau nevrednic, 
ne-am depărtat de-altar şi de Cuvânt. 


Am râs de Lege, ca de cărţi păgâne, 

- şi regi şi robi - şi ni se cade-acum 

să ni se umple faţa de ruşine 

şi-n lacrimi să scăldăm străinul drum. 

Zadarnic inima în noi suspină. 

Pustiu e Templul. Sceptrul, lepădat. 
Ierusalimul zace în ruină. 

Pe orice piatră scrie: Vinovat. 


Nu nouă. Doamne, ci iubirii Tale, 


dă-i iarăşi slavă pe acest liman. 
Deschide-ne printre străini o cale 


si-ntoarce ne din nou îu ( auaan 


i 


4 l 


Şi încă mai vibra de glas an ada. 
când iată, pe lercnslia, din /t mi. 



cu haine sclipitoare ca zăpada, 
un înger năvăli în zbor grăbit. 

„Din ceruri vin la tine. Daniele, 
ca să-ţi aduc nădejdea în surghiun. 

Om preaiubit şi scump, o stea-ntre stele, 
ia seama dar la toate câte-ţi spun: 

Din vremea când se va semna edictul 
de rezidire a cetăţii tale 
vor trece peste lume patru sute 
optzeci şi trei de ani. Şi-n vremi de jale, 

veni-va Sfântul Sfinţilor, Mesia!. 

Astfel vorbi în taină solul sfânt. 

Şi Daniel, cu toată bucuria, 
a scris în sul cuvânt după cuvânt. 

* 

Trecură ani de-alunci. Şi generaţii. 

A asfinţit profetul în exil. 

Pe tron se perindară împărăţii. 

Iar într-o zi din luna lui april, 

la masa-mpărătească, Artaxerxe 
privea zâmbind, cu ochi iscoditori, 

si cerceta atent atâtea fete 

"» » 

de rude, de satrapi şi slujitori. 

Toţi arborau surâsuri ca la nuntă. 

Căci vai de cel ce-ar fi părut ascuns. 

Dar iată, împăratul se încruntă. 
Paharnicul rămâne ca străpuns. 



„Neemia! De ce ţi-e tristă faţa? 

Bolnav nu eşti. Doar gându-i vinovat!“ 
Paharnicul abia-şi mai simte viaţa. 
„Trăiască-n veci slăvitul împărat! 

Cum pot să râd când falnica cetate 
în care-mi sunt mormintele străbune 
stă-ntre vrăjmaşi cu ziduri sfărâmate, 
cu porţile-n cenuşă şi tăciune? 


Şi-acum e Paşii, e ziua de salvare. 

Şi noi, cei er am rămas, cum să zâmbim 1 
(Tind azi, în cea mai sfântă sărbăloare, 
e-atâta jale în Ierusalim. 


„Ce-mi ceri?“ vorbi cu milă împăratul. 
Neemia rosti în gând o rugă. 
încremenise parcă-ntreg palatul. 

„Aş vrea, stăpâne, eu, umilă slugă, 

să rezidesc din colb Ierusalimul / 4 
Se uită Artaxerxe blând. „Când pleci?...“ 
Aşa s-a dat edictul rezidirii 
în anul patrusute patruzeci 

şi cinci de dinainte de Mesia. 


* 

Dar cine oare şi-a adus aminte 
şi-a stat să urmărească profeţia 
de la edict la anul Jertfei sfinte, 


cum a rămas în scriptele străbune? 
Dar dacă omul vremea nu-si măsoară. 



Cel Veşnic totuşi credincios rămâne. 

Şi iată că-ntr-o zi de primăvară, 

un lung convoi coboară de pe coastă, 
înaintând cu ramuri de finic. 

Şi-un val de cântec, până-n zare-albastră, 
se leagănă pe holdele în spic. 

„Osana!“ se aude-n larg, „Osana! 

Mărire Dumnezeului etern!“ 

Şi tot mai mulţi întâmpinând coloana, 
veşmintele pe cale şi le-aştem. 

Căci în mijlocul freamătului vesel, 
călare pe un mânz, pe-un măgăruş, 
venea un om cu faţa de arhanghel, 
cu părul lung în vântul jucăuş, 

cu ochi albaştri aţintiţi departe, 
strălucitori, adânci, înrouraţi. 

Şi-n urma Lui, cu fcţe-nflăcărate, 
venea o mică ceată de bărbaţi. 

Iar colo sus, pe-o muchie de dealuri, 
mulţimea s-a oprit ca de-un fior, 
privind, în măreţia de portaluri. 

Locaşul sfânt, mereu fumegător. 

De-atâţia ani, venind din Galileea, 
din Decapoli, ori de prin străini, 

A 

se-opreau aici. Insă în ziua aceea, 
de-un farmec nou, de-o viaţă nouă plini. 



cu mai mult drag priveau acum spre culme 
ştiind ca ci aduc drept mesager, 
spre casa cea mai sfântă de pe lume, 
pe omul cel mai sfânt născut sub cer. 

Dar vai, pe când în zarea înălţimii 
vedeai doar zâmbet, doar extaz nespus, 
un singur om în mijlocul mulţimii, 
un singur om plângea, lira Isus. 

Şi când, acolo, pe a c ulmii tic apta. 
se-ntoaisera apostolii spic II, 

1! au/.ira amintind in şoapta 
de ziua ce-o scrisese Daniel 

„Ierusaiimc sfânt, Ierusalime, 
care ucizi cu pietre pe profeţi, 
în câte rânduri te-am chemat la Mine, 
cum cheamă cloşca puii ei răzleţi! 

O, de-ai putea, cât vântul morţii tace, 
măcar în ziua aceasta să-nţelegi 
căinţa care ţi-ar aduce pace 
şi legământul unei alte legi! 

Dar toate ac estea nimeni nu le ştie. 
Ascunse suni acum de ochii tăi. 

Şi duşmanii se vor grăbi să vie, 
rostogolimlii ţi /idtirile u văi. 

Nu va ramam piatia peste piatră, 
ci toate la p.imani voi mucc/i. 

Căci astă/t ( and (i c ( asa u k etala, 
tU n-ai deosebit a» » asta /i 



Da. Chiar atunci, în ziua zece-a lunii, 
se împlinea profeticul verdict. 

Erau în ziua-aceea patru sute 
optzeci şi trei de ani de la edict. 

Si-n ziua zece-a lunii. Israelul 
avea demult poruncă de-a alege 
un miel Iară cusur din orice turma, 
luat şi pus de-o parte, după Lege... 

* 

Acum convoiu-şi duce bucuria. 

Şi vor striga pe străzi: Baruh Aba! 
în Templu, Sfântul Sfinţilor, Mesia, 
în ziua cercetării, va intra. 

Dar preoţii, sinedriul, cei cu carte 

A 

II vor mustra cu asprul lor cuvânt. 
Şi-astfel va li luat şi pus deoparte, 
ca Miel de jertfă pentru-ntreg pământ. 

Apoi romanii peste sfânta vairă 
vor năvăli-mplinind o altă zi: 
nu va rămâne piatră peste piatră, 
ci două mii de ani vor mucezi. 

* 

O zi de cercel are are-oricine. 

O vreme de-ntâlnire cu Isus. 

A 

Cum II primeşti aici - sau rău, sau bine - 
aşa vei fi primit acolo sus. 


Şi-odată va porni convoiu-n zare, 
din nou la vremea holdelor în spic. 



cu luiim de lumina sclipitoare, 
cu pa si voioşi, cu ramuri de finic. 


Isus va reveni, cum scrie Cartea, 
şi va lega în lanţuri pe Satan, 
va nimici pentru vecie moartea, 
va-ntemeia eternul Canaan. 

El va aduce Veşnica Cetate, 
Ierusalimul gloriei dc sus, 
zidit în aur şi în nestemate, 
în răsăritul tara de apus 


El va veni cu îngerii cei vrednici 
şi de convoiul celor drepţi urmat. 

Căci Cel respins dc preoţi şi de sfetnici, 
a fost sfinţit dc Tatăl ca-mpărat. 

Vei fi şi tu acolo?... sau în jale? 

Alege între glorie şi scrum. 

Căci sfânta zi a cercetării tale, 
prietene, e ziua de acum. 

A 

In faţa ta e drumul către Viaţă, 
l a primul pas... Acum, nu zăbovi. 

( ai i viMii» iii i are |i stă în fată 

1 9 r 

atăm.i (oala <l< .ii casta zi* 



CĂRTURARI ŞI FARISHI 


Cărturari şi farisei 
stau pe scaunul lui Moi se. 
Ascultaţi-i, voi iudei, 
dar nu faceţi ce fac ei. 

Căci sunt oameni după veac, 
una zic si alta fac. 

Căci ei leagă sarcini grele 
cum se leagă un samar, 
dar ei nu se-ating de ele 
nici cu degetul măcar. 

Căci ei strâng argint în pungi, 
dar îşi leagă peste coate 
filacterii cât mai late 
peste ciucuri cât mai lungi. 

A 

In biserici si Ia mese 
îşi aleg un loc în fata 
şi le place când le iese 
în răspântii şi în piaţă 
gloata lumii cea lipsită 
de-a învăţăturii zestre, 
zicând: Doctore, maestre! 

Voi să fiţi doar ucenici. 

> 

Când se strânge tot poporul 
ca să-nveţe cu folos, 

A 

unul e învăţătorul: 



Ii Cristos! 

Iar toţi ceilalţi, mari şi mici, 
robi şi preoţi şi-mpăraţi, 
nu sunt alta decât fraţi. 

Deci pe nimeni de-azi-nainte 
voi să nu-l numiţi părinte. 
Unu-i Tatăl Creator, 

Cel ce v-a vorbit pe munte. 
Cine vrea să fie-n frunte, 
să vă fie slujitor. 

Vai de tine, vai de tine, 
fariseu cu suflet greu, 
care-aveţi în mână cheia 
către patria promisă, 
care ştiţi că nu-i departe 

însă ţineţi usa-nchisă - 

> ^ » 

şi o ţineţi pân-la moarte, 
cu o ură furibundă, 
ca nici voi să n-aveţi parte, 
şi nici alţii sa pătrundă. 

Vai de voi, vai de voi 
scribi cu inimile sloi! 

Căci voi jefuiţi pe-ascuns 

văduvele si orfanii, 

* 7 

prigoniţi pe robi şi slugi, 

dar vă ţineţi în litanii 

* * 

şi în nesfârşite rugi. 

Vai de tine, vai de tine 
fariseu cu suflet greu 



care-nconjuri tot pământul 
ca să faci un prozelit, 
dar îl faci mai împietrit 
si de două ori mai rău 

y 

decât însuşi duhul tău! 

Vai şi-amar, vai şi-amar, 
suflet gol de cărturar! 

Căci tu dai a zecea parte 
chiar din chimen şi mărar, 
însă laşi cât mai departe 
crezul, dragostea şi mila. 

Scoţi din blidul tău ţânţarul 
şi nu vezi că-nghiţi cămila. 
Speli pc faţa lui paharul, 
însă nu te prinde sila 
de lăturile din el. 

Doctori, călăuze oarbe, 
lupi flămânzi cu chip de miel! 
Căci voi sunteţi mai degrabă 
ca mormintele spoite, 
smălţuite-n flori de Rai, 
pe deasupra cu podoabe 
şi-nlăuntru putregai. 

Căci zidiţi acum, şireţi, 
toate sfintele morminte 
ale marilor profeţi, 
şi strigaţi în lumea largă, 
printre lacrime fierbinţi, 
că de-ati fi trăit în vremea 
adormiţilor părinţi, 
n-aţi fi stat cu ei alături 
în acel vrăjmaş sobor. 



I u 11 mmhmsiţi cu-aceasta 
« a sunteţi copiii lor. 

< âc i voi onoraţi pe sfinţi, 
dai aţi împlinit măsura 
ucigaşilor părinţi. 

Pui de şerpi cu inimi reci, 
cine vă va scoate oare 
din jăratecul de vec i 7 
Iată, vă voi mai (nimic 
înc ă s<>li pe la ia\« tn« i 
Voi sa i Itig/u iţi t u gl< iiil< 
din cetate iu cetate 
şi să-i ţintuiţi pe cruci, 
ca să vie-asupra voastră 

tot şuvoiul revărsat 

■» 

de la sângele lui Abel 
păn la sângele curat 
care a t ins din /ahaiia, 
când a lost lovii c u amai 
între tinda şi aliai 

Vai, Ierusalim al Vieţii, 
munte binecuvântat, 
care ţi-ai ucis profeţii 
si pe soli i-ai lapidat. 

< > s dc ( aii ori cu milă 

\ am * Im mal să fiţi ai Mei, 

i y 

sa \ a in.iui iu din lui tuna, 
sa Im> u .un inipii Uliii, 
sa \ a m »| • «!♦ a mii y ic i 
( lllll <i |» l M o .1 M< tliM.l 

Şi n-aţi vrut. 

De-acuma, iată. 

Templul slăvilor străbune, 
Casa neasemănată, 
vă va rămânea pustie 
pân-la vremea când veţi spune: 
Binecuvântat să fie 
Cel ce vine... 

Cel ce vine în Sion 
să-Şi zidească Cetăţuia! 
Binecuvântat să fie! 

Aleluia! 


ŞTERGARUL 


La cina cea de Paşte, în camera de sus, 
înconjurat de-apostoli. S-a aşezat Isus. 

Se revărsa din sfeşnic o galbenă lumină 
pe azimile calde, pe mielul.,, fără vină... 

Era plăcut prilejul. Şi toate pregătite. 

Dar, vai, uitase gazda o slugă a trimite, 
un rob sau o cămilă, ca, după-a vremii lege, 
cureaua de pe glezne pe rând să le-o deslege, 
să le aline talpa de colbul de pe drum. 
Şi-acum cei doisprezece, sfielnic oarecum, 
se întrebau în cuget: Cum vor şedea la rugă? 
Sau cine îşi va pune ştergarul cel de slugă? 


O, iată-i cum se-ncruntă, privind cu tulburare 
când vasele cu apă, când praful pe picioare. 

Şi Duhul îi întreabă, în fiecare zboară: 

— N-ai vrea să-ţi pui tu. Petre, ştergarul astă seară? 


Chiar eu?... Nu sade bine. Eu doar sunt mai bătrân. 
Dar tu? Tu cel mai tânăr? — Eu stau lângă Stăpân... 
Dar tu? întreabă Duhul acuma pe Andrei. 


— Chiar eu?... Sunt cel din urmă la Domnul dintre ei? 


— Dar tu ce ţii doar punga? — Eu am făcut de-ajuns. 
Am cumpărat merinde. Şi mielul l-am străpuns... 

Tu, Toma, nu vrei oare să fii tu cel ce spală? 

— Sunt trist. Se luptă-n mine o umbră de-ndoială... 
Dar tu, Matei? Tu, Filip? Dar tu, Tadeu? Dar tu...? 

Şi-n fiecare cuget răspunsul a fost: Nu. 



Atunci» lAsflndu-şi brâul şi haina-ntr-un ungher, 

S-a ridicat Stăpânul cei coborât din cer 
şi-nfăşurând ştergarul, s-a aplecat uşor 
sA-Şi spele ucenicii, ca rob al tuturor. 

De-atunci pe apa vremii, atâţia ani s-au dus. 

Şi-acum - a câta oarA? - Se-aşazi iar Isus 
să-ntrebe, tot prin Duhul, pe cei ce-L înconjoară: 

— N-ai vrea să-ţi pui tu, Gheorghe, ştergarul astă seară? 
Tu, soră Mărioară? Tu, Radu? Tu, Mihai?... 

Frumos va fi odată acolo sus în Rai! 

Dar azi sunt mii de-amaruri. Necazul greu se curmă. 
Nu vrei, în lumea asta, să fii tu cel din urmă? 

E bun un vas de cinste, dar trebuie şi-un ciob! 

Nu vrei să fii tu, frate, al fraţilor tăi rob? 

Sunt răni neîngrijite, sunt mucuri ce se sting, 
batiste-n care lacrimi în taină se preling, 
sunt văduve bolnave, bătrâni fără putere, 
sunt oameni singuratici, lipsiţi de mângâiere, 
sunt prunci rămaşi acasă, cu-o mamă în spital, 
bolnavi care aşteaptă un salvator semnal. 

Se cere osteneală şi jertfă uneori. 

Şi nopţi de priveghere şi iarăşi muncă-n zori. 

Nu mânuind Cuvântul, când harul nu ţi-e dat, 
cât mătura şi acul şi rufa de spălat, 
cât cratiţa, toporul şi roata la fântână, 
ciocanu-n tabla casei şi-n gard la vreo bătrână. 

Să stai de veghe noaptea la câte-un căpătâi, 
să-ntorci cu greu bolnavul, să rabzi şi să mângâi; 
să-l scoţi apoi la soare şi să-i alini amarul. 

... Nu vrei cu Mine, frate, să-ţi înfăşori ştergarul? 

— Chiar eu?... Nu şade bine. Eu doar sunt mai bătrân. 


— Chiar eu?... Eu sunt prea tânăr. Eu stau lângă Stăpân.. 

— Chiar eu?... Eu nu am vreme. Eu am făcut de-ajuns. 

— Chiar eu? — Chiar eu? Se-aude acelaşi trist răspuns 
Şi-atunci, lăsând să-I cadă cununa Lui şi haina, 
iubirii fără margini trăindu-i iarăşi taina, 

încet — a câta oară? — Se-apleacă iar Isus 
şi, plin de-atâtea gânduri, ştergarul iar Şi-a pus. 

Şi-aşa cum o mlădiţă se-ndoaie lângă trunchi. 

Stăpânul omenirii Se-apleacă în genunchi. 

La jugul fără slavă Isus din nou Se-njugă, 

El, împăratul Vieţii, din nou e rob şi slugă. 

Veniţi, leproşi ai lumii, murdari de-a ei ţărână! 

Isus vă spală iarăşi cu propria Sa mână! 

Veniţi, voi ce-n păcate nădejdea vi se frânge! 

Isus vă spală astăzi cu propriul Său sânge!... 

♦ 

Voi, fraţi, goniţi mândria, visările şi somnul! 

Luaţi cu drag ştergarul alăturea de Domnul! 

Şi nu uitaţi: pe cale, orice lucrare-i bună; 
dar cine ia ştergarul, acela ia cunună! 



UN SUSPIN 


— Un suspin adânc Mă prinde 
şi vă spun cu-atâta greu: 

Unul dintre voi Mă vinde. 

— Doamne, nu cumva sunt eu? 

— Iată ceasul suferinţei. 

Voi să vă rugaţi mereu, 
însă vai de cel cu-arginţii! 

— Doamne, nu cumva sunt eu? 

— Voi sunteţi ca piatra rară. 

Numai unu-i asmodeu, 
suflet rânduit să piară. 

— Doamne, nu cumva sunt eu? 

— Voi aveţi comori bogate, 
însă el, vrăjmaşul Meu, 
astăzi le-a pierdut pe toate. 

— Doamne, nu cumva sunt eu? 

Astfel în amurgul rece 
murmura Isus cu greu. 

Şi spuneau toţi doisprezece: 

— Doamne, nu cumva sunt eu? 

Deci şi noi, când El ne spune 
că-ntre noi e-un fariseu, 
să şoptim în rugăciune: 

— Doamne, nu cumva sunt eu? 


ARGINŢII 

* 

/Treizeci de-arginţi curaţi şi grei, 
jcu chipul lui Cezar pe ei... 

V4 

|Treizeci de stele sclipitoare... 

Rai întreg în fiecare... 
pupă trei ani de-atât tumult, 
o pungă de arginţi nu-i mult! 

Trei ani să te smereşti, să taci, 
cu ochi de vânător dibaci! 

Trei ani cu arcul încordat, 
s-aştepţi cel mai de soi vânat. 

Şi... pân-la cerbul din omături, 
mai, mai să-l scapi pe cel de-alături. 
Trei ani de slujbă între sfinţi!... 

O, nu-i prea mult treizeci de-arginţi! 

'■ ... 

Arginţii mei, vânatul meu! 

Acum mi-atâmă tolba greu! 

Acum eu sunt bogat! Şi pot 
să cumpăr... via lui Nabot. 

Ca Ţiba, pot să iau şiret 
moşia lui Mefiboşet. 

Şi pot găsi ca Sanbalat, 
chiar şi proroci de cumpărat... 

Căci am arginţi, mi-e brâul plin! 

Ia seama, Abel... sunt Cain... 

Căci am arginţi! Treizeci la rând! 

Şi alţii vor veni curând. 



Tu, snop din grâul arnăut. 



Nu pot să sufăr. Pot să mint, 
dar nu vreau sânge, vreau argint. 
O, iată apă jos în râu. 

Vă spăl şi iar vă strâng la brâu. 
Ce-i asta? Mintea-şi pierde frâul. 
De ce s-a înroşit tot râul? 

Ce rană s-a deschis în pungă? 
Nu-i apă-n matcă să-mi ajungă! 
Ei» preoţii, ei, cărturarii, 
m-au prins în mreajă ca pescarii, 
mi-au dat să beau din cupe sparte. 
Eu am cerut arginţi, nu moarte! 
TO-au înşelat, dar nu mă las. 

Pe cine duceţi voi de nas? 

Bătrâni şi preoţi, farisei, 
luaţi arginţii! Nu-s ai mei. 

Eu v-am vândut un sfânt curat. 
Voi ce arginţi murdari mi-aţi dat? 
Vreau banii, banii mei, pe drept! 
Acesta-i sânge, nu-1 accept, 
isus e sfânt. Am fost nebun. 

Nu vreau cu Cerul să mă pun. 

Vai! Iadul... ziua de apoi... 

Nu vreau arginţi, luaţi-i voi! 

Nu vreau arginţi, Isus e sfânt. 

Ah! Numai sânge-i pe pământ. 

Ce sânge cald... Dar nu-s de vină! 
Şi via lui Nabot e plină... 



Se scaldă-n sânge de profet 
moşia lui Mefiboşet... 

Şi-un viscol de arginţi turbat 
l-a troienit pe Sanbalat!... 
Lăsaţi-mă, voi, ochi de drac. 
Fugiţi! Eu vreau să mor sărac. 
Lăsaţi-mă, voi preţ străin! 

Vreau să fiu Abel, nu Cain. 

S-au strâns toţi banii-acestei lumi? 
Mamona, vrei să mă sugrumi? 

Dar voi scăpa. Nu cad învins! 

Nu sunt c-un brâu de in încins?... 

Un brâu. Un laţ. Şi-apoi... în gol! 
Veniţi, voi îngeri din Şeol! 

Să scap de-arginţi, să trec prin vad. 

An, iată, plec. Dar plec în Iad! 

Şi Iadul!... Vai, îmi ies din minţi. 
Căci Iadul... Iadu-i plin de-arginţi!. 



GHETSIMANI 


Ghetsimani! Cuvânt de slavă! 
Floare din etern mănunchi! 
Bătălie-nfiorată 
câştigată în genunchi!... 

Ceas de rugă fără seamăn 
şi de zbatere-ncordată. 
Freamăt ce umplea de spaimă 
toată bolta înstelată. 

Veşnicia omenirii 
pusă toată pe-un cântar. 

Pe un taler, condamnarea, 
iar pe celalt, un pahar!... 

Un pahar stătea în faţă. 

Şi Isus privea-ngrozit. 

Tot veninul omenirii 
trebuia acum sorbit. 

Tot noianul de osândă 
din străvechile cetăti, 
ce-aştepta în negru clocot 
ceasul asprei judecăţi. 



urâciunea lui Mamona, 
şi-a mulţimilor de zei. 

Toată zgura sângerândă 
din cuptorul lui Moloh. 

Toată ura unui Haman 
şi a unui Antioh. 

Toate petele de sânge 
de pe vulturul roman, 
de pe mâinile Iui Nero 
şi-a lui Diocleţian. 

Toate cheagurile negre 
de pe-arginţi, din vreun ungher, 
a negoţului de came, 
de onoare şi de cer. 

Tot ce-a strâns şi ce va strânge 
vechiul şarpe ca trofeu, 
de la sângele lui Abel, 
până la păcatul meu... 

Vai! Ce clocot de urgie, 
ce mocirlă Iară fund! 

„Tată!“ strigă-n noapte Fiul. 
„Tată!“ văile răspund. 

„Ţie toate-s cu putinţă. 

N-ai măsură, n-ai hotar. 

Tată veşnic, depărtează 
de la Mine-acest pahar!“ 



Dar în cel’lalt taler iată... 
plini de sânge pe oblânc, 
cavalerii morţii mână 
mii de duhuri în adânc. 

Supt de secolii căinţei, 
trece-ncovoiat Adam. 

Noe, tresărind de râsul 
şi batjocura lui Ham. 

David, în zadar ştergându-şi 
pata de pe braţul drept. 

Şi în fum de idoli trece 
Solomon cel înţelept... 

Trec martiri, profeţi şi preoţi... 
Toţi cu sufletul pătat. 

Căci pe lumea asta nimeni 
n-a trăit fără păcat. 

Dar să ardă în gheenă 
Iacov, David, Daniel?... 
Şi-acum, iată-i faţă-n faţă. 
o năpârcă şi un Miel. 

Ceru-ntreg priveşte lupta. 

Cine va cădea răpus? 

Şi broboane mari de sânge 
ies pe fruntea lui Isus. 

„Sfinte Tată“, strigă Fiul, 
„calea e nespus de grea... 
Totuşi, facă-se. Părinte, 
gândul Tău, nu voia Mea!“ 



„Osana!“ Răsună cerul! 
Cântă îngerii-n văzduh. 
Se-ncunună-n biruinţă 
lupta iui Isus în Duh! 


Pot să vie-acum ostaşii. 
Iată-i! Victima-şi aleg. 
Dar Isus acum e gata 
de-a sorbi paharu-ntreg! 


Şi pe creştetul Golgotei, 
sus, între pământ şi cer, 
vor da cea din urmă luptă 
Mielul blând şi Lucifer. 


Iar când Iosif va desprinde 
trupul sfântului Oştean, 
nevăzut, pe crucea goală, 
va rămâne-nfipt... Sat an! 



CELE ŞAPTE BĂTĂLII 
DE PE GOLGOTA 


Să cânte strunele-ncordate! 
Fanfarele să sune greu! 

Din piepturile-nflăcărate 
a fiilor lui Dumnezeu 

să crească imnuri ne-ntrerupte, 
o slavă fără de hotar 
a celor şapte grele lupte 
ce-au frânt Infernul oe Calvar! 


I. LANŢURILE 

Era o zi scăldată-n soare. 

Pe deal, prin pietre şi butuci, 
între ostaşi cu coif şi zale, 
treceau trei oameni sub trei cruci. 


Trei osândiţi, spre trei morminte. 
Dar fiecare c-un destin. 

Şi sângele curgea fierbinte, 
cel omenesc şi cel divin. 


în urma lor venea norodul. 
Şi colbul se urca în vânt. 
Dar într-o vale, voievodul 
ce cotropi se-acest pământ. 



Satan, cu ţipete stridente, 
chema oştirile din larg, 
din cele şase continente, 
din norii ce-n furtuni se sparg! 

Veneau toţi demonii grămadă. 
Urlau şi clănţăneau din dinţi. 
De-ar fi putut un om să-i vadă, 
pe loc şi-ar fi ieşit din minţi. 

Şi-acolo într-o vale-adâncă, 
într-o spărtură de vulcan, 
se înălţă pe-un colţ de stâncă 
temutul comandant Satan. 

„Destul!" urlă de sus năpraznic. 
„Mişei! Făpturi de rând! Fricoşi! 
Un om... vă pare-atât de groaznic? 
Doar nu-s o mie de Cristoşi! 

întind a beznelor aripă 
şi-n numele ce-1 port ordon: 

Porniţi năvalnic! Şi-ntr-o clipă, 
din locul morţii, fără zvon, 

aduceţi lanţurile toate 
ce-i leagă în Şeol pe sfinţi, 
poveri de-nfrângeri şi păcate, 
cătuşe de nesăbuiţi. 

Şi-apoi în zbor, cu mine-n frunte, 
deasupra crucii lui Isus, 



din toate vom clădi un munte 
sub care va cădea răpus!“ 


în vremea asta în tăcere, 
sub bice de ostaşi semeţi, 

Isus urca din răsputere, 
sub cruce, prin ciulini răzleţi. 


îl urmăreau cei mulţi cu freamăt, 
văzându-L tot mai copleşit. 
Apoi... deodată... far-un geamăt, 
Isus cel sfânt... S-a prăbuşit. 


Pomi un vaier în mulţime. 
Isus... Isus... era înfrânt... 

Chiar îngerii din înălţime 
priveau cu spaimă spre pământ. 

Dar iată, muntele de lanţuri, 
ciudatul munte nevăzut, 
acum... s-a prăbuşit prin şanţuri 
şi-n pulbere s-a prefăcut!... 

Satan, parcă simţind că piere, 
la gură ghearele şi-a dus. 

Căci nu ştiuse ce putere 
era în jertfa lui Isus!... 

„Vai, unde-s lanţurile, unde?“ 
strigă, venind de jos, un sol. 



„Stăpâne, ce-ai făcut? Răspunde! 
Sunt liberi morţii din Şeol!...“ 


„Mărire!“ Cântă-n slavă bolta! 
Vrăjmaşul geme sub călcâi! 


Fu prima luptă pe Golgota 
şi biruinţa cea dintâi. 


n. ÎN ASCUNS 

între sclipiri de-oţel severe, 
urca Isus, cu umeri grei, 
privind m âhni t cu ce durere 
îl tânguiau bărbaţi, femei. 

„O, fiicelor, de ce vă strângeţi 
plângând de mila Celui Drept? 
Mai bine pentru voi să plângeţi 
şi pentru pruncii de la piept. 

Căci dacă azi copacul verde 
e frânt sub fierul ne-ndurat, 
cu cât mai hotărât va pierde 
osânda grea pe cel uscat?“ 

Dar vorbele pe vânt zburară. 

Si lacrimile iar s-au strâns. 



Tradiţii paşi din nou urcară 
între batjocură şi plâns. 

Pilat, Irod, Ierusalimul, 
soborul sfintei cârmuiri, 
vai, nimeni nu vedea sublimul 
dumnezeieştii dăruiri. 

Cei mari erau orbiţi de-ambiţii; 
cei mici de Lege-mpovăraţi. 

Un impostor vedeau slăviţii; 
o victimă, cei întristaţi. 

Isus putea să strige: „Eli, 
arată-Mă din nepătruns!“ 

Şi-n locul „omului durerii", 
în locul Mielului străpuns, 

cei din sobor şi cei din gloată, 
privind acelaşi trist tablou, 
ar fi văzut în El deodată 
pe cel mai 'nalt, mai sfânt erou! 

Dar nu. Isus purta o haină 
de victimă şi impostor. 

Ce om ar fi păstrat în taină 
atâta slavă şi-atât dor? 

* 

Era a doua bătălie. 

Isus, nemuritoarea Stea, 
trecea în sfânta-I măreţie 
ce nimeni, nimeni n-o vedea. 



m. DEZBRĂCAREA 


Pe culme se citi sentinţa. 

Isus, desăvârşitul Miel, 
primea în pace suferinţa. 

Şi un ostaş, venind spre El, 

l-a zis: „Dezbracă-Te şi-arunca!“ 
Şi-a tresărit uşor Isus. 
„Dezbracă-Te!“... Ce grea poruncă 
Dar nu-i din lume. E de sus... 


Ţi-au pus o mantie pe umăr. 
Şi toti învăţător îti zic. 

T > > * 

Aruncă mantia-n ţărână. 

Ca să fii totul, fii nimic! 


Eşti luptător şi Ţi se cere 
să-Ţi fie mijlocul încins. 

Tu scoate-Ţi brâul în tăcere 
şi, ca să-nvingi, să fii învins! 


Eşti Preot. Iadu-Ţi ştie frica. 
Şi ai o jertfa de-mplinit, 
Dezbracă-n linişte tunica 
şi fii Tu însuţi cel jertfit. 

Insă... cămaşa necusută... 
lucrată dintr-un singur fir... 
cu-atâtea bucurii ţesută, 
cu stropi de lacrimi şi de mir, 



cămaşa tainică de Mire, 
cea nelucrată din bucăţi, 
simbolul de neprihănire 
şi semnul sfintei unităţi, 

ce greu cămaşa se desprinde 
şi de pe sângele-nchegat 
dar şi din gândul ce-o cuprinde 
şi-ntârzie înduioşat... 

Isus simţi venind deodată 
ecoul unui vechi tumult. 

Şi auzi-n urechi o şoaptă: 
„Opreşte-Te! Ai dat prea mult!“ 

Vrăjmaşul îi loveşte pieptul 
cu forţa magicului glas. 

„Cămaşa n-o dai! Căci ai dreptul! 
E tot ce-n lume Ţi-a rămas!“ 

„Nu-i tot...“ Şi-n clipa de răscruce, 
pornind cu pas domol şi rar, 

Isus Se aşeză pe cruce 
sa dea şi cel din urmă dar... 


Pământ! Din tot întinsul zării 
priveşte-acum spre Salvator! 

Căci bataha dezbrăcării 
s-a dat ca pildă tuturor. 




IV. PATRU cum 


Isus, culcat pe lemn în soare, 
privea de jos spre cerul sfânt, 
c-un gest de largă apărare 
a unui vinovat pământ... 

Stătea cu faţa neclintită 
şi aştepta, ca pe-un liman, 
întâia floare înflorită 
sub lovitura de ciocan. 

Stătea cu mâinile întoarse, 
cu mâinile ce până ieri 
ştergeau pe-atâtea feţe arse, 
atâtea lacrimi şidureri; 

cu mâinile ce-odinioară 
au dăruit şi văz şi grai 
şi binecuvântări lăsară 
pe chipuri mici, cu păr bălai. 

Şi-acum spre mâinile ce-aşteaptă 
răsplata trudei lor, pe drept, 
doi negri pumni zvâcnind se-ndreaptă 
spre marea luptă piept la piept. 

Satan, în ultima secundă, 
purtând cunună de catran, 
încearcă groaza să-şi ascundă 
sub măreţia de titan. 

întinde mantia deodată 
ca nor de fum dintr-un crater. 



Şi-ncepe-atunci cea mai ciudată 
din câte lupte-au fost sub cer. 

Auzi... boc!... boc!... ciocanul sună. 
Ţâşneşte cel dintâi izvor... 

Dar cade strania cunună 
a negrului cotrooitor. 

Si bate iar... boc!... boc!... ciocanul. 

Cad stropii roşii pe pământ... 

Dar geme biruit duşmanul. 

Şi sceptrul său în colb s-a frânt. 

Boc!... Boc!... ciocanul iarăşi cade. 
Isus plăteşte greu tribut. 

Dar moartea unghiile-şi roade 
şi muşcă-n ţămă Belzebut. 

Boc!... Boc!... Deşi sub vârf de coame 
Isus a-nvins! Căci a iubit! 

Vrăjmaşul a lovit în came, 
iar El în Duh l-a ţintuit! 

Şi, iată, patru mari izvoare, 
ce-au curs din viaţa lui Isus, 
spre zarea soarelui răsare, 
spre nord, spre sud şi spre apus. 

sunt patru fluvii de tărie, 
de dragoste, de cer, de har! 


A fost a patra bătălie 
şi biruinţă pe Calvar. 




V. DOCTORII.,. 


Acum Isus în r&ni atârnă. 

(Ce rod va duce-n cer cu El?) 
Sunt răstigniţi pe-aceeaşi bârnă 
o viperă şi-un tainic Miel. 

Şi totuşi lupta iar se-ncinge. 
Sâ-nduri tot chinul lumii-aceşti 
dar cum să poţi privi şi-nvinge 
.sarcasmul celor ce-i iubeşti? 


„Hei, Tu, profet al învierii../* 
vorbeşte-un doctor cu ochi duri, 
purtând panglici şi filacterii 
cu lungi versete din Scripturi, 

„n-ai spus că Tu ridici un Templu? 
că-i faci a treia zi şi porţi? 

Ei, haide, dă-ne un exemplu, 
salvează-Ţi trupul dintre morţi!“ 

,,Nu eşti Bşn-David?“ spune altul, 
„eternul Fiu venit din cer? 

De asta vii din tot înaltul, 
să mori pierdut într-un ungher?** 


,,Nu eşti Mesia din vecie?** 
rânjeşte unul din tâlhari. 

,,Nu scoli Tu morţii din sicrie? 
N-ai vrea cu mine să dispari?... 


u 


„Prea mult!** Satan din nou încearcă. 
„Nu vezi că suferi în zadar? 



Nu-i nimenea să mai întoarcă 
pe-aceşti dulăi cu gând murdar! 

Mai bine să arunci văpaie 
să arzi norod după norod. 

Iţi curge sângele şuvoaie 
şi nu se-arată nici un rod!“ 

Isus, spre zarea depărtată, 
şopti cu gândul peste veac: 

„O, iartă tuturora. Tată, 
că ei nu ştiu acum ce fac!.,.“ 

Şi-atunci, cu buza tremurândă, 
cerialt tâlhar pomi cuvânt: 

„Hei, tu, tovarăş de osândă 
ce-ai râs de Solul Celui Sfânt... 

ce-am fost noi doi? Un iad fierbinte. 
Dar El, Isus, e nepătat! 

O, Doamne, să-Ţi aduci aminte 
de mine când vei fi-mpărat...“ 

Era întâiul rod! Mărire! 

Isus acum, cu blându-I grai, 
Se-ntoarce plâns de fericire: 

„Tu... azi... vei fi cu Mine-n Rai...“ 


Voi fraţi, când râsul şi minciuna 
vă umplu sufletul de-amar, 
să v-amintiţi întotdeauna 
de doctorii de pe Calvar! 




VI. „ELIL, ELIL.“ 

Deodată... c-un fior... mulţimea 
şi-a-ntors privirile spre cer. 

Un nor umbrise înălţimea? 

Un fum călătorea stingher? 

Ba nu. Dar pe întreaga zare 
o neagră taină se urzi, 
o stranie întunecare, 
un miez de noapte-n plină zi. 

O umbră ceru-ntreg cuprinse 
ca un potop de lilieci. 

Şi-ndată soarele se stinse 
şi dispăru ca pentru veci. 

în întunericul de smoală 
pomi un vânt fremătător. 

Era o noapte ireală 
ca un sfârşit al tuturor. 

Zadarnic gloata de pe culme 
îşi aţintea privirea sus, 
căci nu erau alţi ochi pe lume 
să vadă ce vedea Isus... 

Mai mulţi decât nisipul mării, 
mai repezi ca un uragan, 
punând un scut asupra zării 
din mii de ciucuri de catran, 

gigantice oştiri de duhuri, 
în focul luptei cel mai greu, 



se-ngrămădiseră-n văzduhuri 
între Isus şi Dumnezeu, 

Iar din adâncul zării stinse, 
din răsărit până-n apus, 
păduri de mâini erau întinse 
cu-nverşunare spre Isus. 


„Eşti vinovat!“ striga oştirea. 
„Da. Vina tuturor căzu. 

Dar Tu, purtând nelegiuirea, 
de toate vinovat eşti Tu! 

Asupra Ta e-acum minciuna 
şi ura ce-a domnit mereu. 

Eşti vinovat pe totdeauna 
şi despărţit de Dumnezeu! 


Mândria, cugetul făţarnic, 
pe toate-asupra Ta le-ai luat. 
Zadarnic Te mai rogi! Zadarnic! 
Eşti vinovat! Eşti vinovat!...“ 


„Eli! Eli!.,.“ se-aude-n bezne. 

„Eli! Lama SabactaniL. 

Străpuns în mâini, străpuns în glezne 
şi fără Tine cât voi fi? 


Eu nu mai sunt decât un vierme 
privit cu silă şi strivit. 

Dar cum să uit că-n slăvi eterne 
Tu M-ai născut şi M-ai iubit? 



Ci Eu, Adam al înnoirii, 

Te chem şi strig împovărat: 
De toată vina omenirii, 
Părinte, da, sunt vinovat!" 

O rază şi-a adus cuvântul 
asupra umilitei frunţi. 

Se zguduie acum pământul. 
Se sfarmă stâncile în munţi! 

S-a despicat catapeteasma 
şi locul tainic s-a deschis! 
Şi-alungă demonii fantasma. 
Se şterge bezna ca un vis. 

Din nou se luminează bolta. 
Vibrează soarele-n etern! 


A şasea luptă pe Golgota 
a smuls zăvorul către cer! 

VD. ULTIMUL VRĂJMAŞ 

Acum e cea din urmă luptă. 
Tăcere. într-un duh solemn, 
priviţi pe cruce faţa suptă 
şi sângele-nchegat pe lemn. 

Puterea cărnii e sfârşită. 

Dar dragostea şi mila, nu!... 




învinsă-i vipera cumplită 
şi oa$tea-n gol i se pierdu. 

Dar... ultimul vrăjmaş veghează. 
Pe cal cu pieptul pe oblânc, 
împrăştiind fiori de groază, 
se-nalţă moartea din adânc. 


Cu coasa-n mâini ca o balanţă, 
pe nevăzutele-i poteci, 
purtând o ultimă speranţă 
de-a-nvinge dragostea pe veci, 


se-apropie din zări... se-arată... 
cu ochi adânci, cu chipul pal... 
Se-opreşte-o clipă. Şi deodată 
înfige pintenii în cal. 

Oţelul spintecă văzduhul. 

Dar Fiul strigă-n zări: „Ava! 
Ţărâna piară. însă Duhul 
se-ncredinţează-n mâna Ta!“ 

Se pleacă fruntea, se destinde. 
Un astru lunecă-n apus... 

Iar de pe cruce se desprinde, 
mai sclipitor, un alt Isus! 


Pe fruntea Lui acum El poartă, 
în locul rănilor de spini, 
ca preţ al dragostei ce iartă, 
cununa veşnicei l umini ! 



E Domnul Domnilor! Mărire! 
E împărat peste-mpăraţi! 
A-nfrânt duşmanul prin iubire! 
E-ntâiul frate între fraţi! 

îl vei vedea din zori. Mărie, 
în trup slăvit de Duh şi Har. 


A fost a şaptea bătălie 
şi cea din urmă pe Calvar. 


Să cânte strunele-ncordate! 

Trompetele să sune-n plin! 
Isus, Mântuitor şi frate, 
e Soarele etern! Amin. 




ÎNVIEREA 


Bătea o aripă de vânt. 

Şi noaptea era ca Gheena. 

Din vale, cu sufletul frânt, 
o ceată urcă spre mormânt. 

Şi-n frunte era Magdalena. 
Maria cea smulsă din Iad, 
din şapte odgoane de moarte, 
trecea printre stânci ca prin vad 
Şi toate-i păreau ca o carte... 
Şi-n toate citea lăcrimând 
poemul cel scris de curând 
cu jilave slove de sânge... 

... Acolo,,, privirea-ntorcând, 
lsus o privise cum plânge,.. 
Acolo.., câzuite-n genunchi... 
atoli*, ti vorbeau heruvimii... 
Atoi... rezemat de un trunchi, 
vorbite cu milă mulţimii... 

* 

Maria trecea mai departe. 

Şi gându-i zbura spre mormânt.. 
,JDar piatra din pragul cel sfânt, 
vai, cine-o va da la o parte ?“ 
Bătea o aripă de vânt 
de-asupra cărării deşarte... 


Pe culme în tainicul loc, 
vorbeau către ziuă ostaşii... 

— Dar cât vom mai sta lângă foc, 
pândind noi strigoilor paşii! 

— Ehei, păzitori de proroc, 
e vremea acum să se ştie: 

Păzit de străjeri şi peceţi, 

Isus, „dătătorul de vieţi", 
n-a fost cu putinţă să-nvie! 

Căci astăzi e ziua a treia. 

Şi azi, când va fi spre apus, 
vor strânge bătrânii Iudeea, 
să-L vadă-n mormânt pe Isus. 
Priviţi-L! vor spune rabinii. 

Aici e profetul Luminii! 

Apostoli, bătrâni, ucenici, 
aceasta e ziua-nvierii... 

Şi totuşi... Isus e aici! 

Lipsit de puteri şi noroc, 
aici îi rămâne-vor paşii, 
aici îl vor plânge părtaşii. 

Astfel, priveghind lângă foc, 
vorbeau către ziuă ostaşii... 


Deodată... un vaier ciudat, 
un muget, un clocot de ape, 
pomi din adânc depărtat, 
urcând mereu mai aproape. 
Copacii ca oamenii beţi, 
porniră cu dealul deodată. 
Şi piatra, uitând de peceţi. 



cu vuiet căzu răsturnată. 

Săriră cărbunii răzleţi 
ca fulgere frânte. Şi-ndată, 
din beznă, pe lespedea grea, 
cu chip sclipitor ca o stea, 
un înger acum se arată. 

Un înger cu strai ca zăpada 

înalţă o spadă de jar! 

ostaşii, cu feţele var, 

dau buzna pe stânci de-a grămada. 

Şi, grabnic, de spaima Puterii, 

pieriră ca fumul... străjerii!... 

* 

Bătea o aripă de vânt 
cu dulce parfum de narcise. 
Asupra oraşului sfânt, 
o geană de zori răsărise. 

Maria urca spre mormânt. 

Iar gându-i zbura mai departe... 
„Dar piatra din pragul cel sfânt, 
vai, cine-o va da la o parte? 

Şi ceata se-opreşte acum. 

Iar inima-ncepe să bată. 

Se-adună surorile-n drum. 

Acolo... sub stâncă... e fum... 

Şi piatra cea grea-i răsturnată!... 
Lăsând în ţărână povara, 
aleargă femeile-n stol. 

Şi toate sunt albe ca ceara. 
Mormântul... mormântul e gol!... 





Se-apleacăîn hohot Mana 
şi plânge... Vai, unde L-au pus? 

Ori n-are un capăt urgia 
ce tot mai loveşte-n Isus? 

Cum tremură frunza-n dumbravă 
se-ncrâncenă carnea de-amar. 
Deodată, în haine de slavă, 
alături doi tineri răsar. 

„De ce căutaţi între morţi 
pe Regele gloriei sfinte? 

Căci, iată, negrele porţi 
le-a frânt, cum v-a spus mai ’nainte! 
Uimite, spre îngeri privesc 
femeile-n rugi fremătate. 

Şi fără de sine pornesc 
din deal înspre sfânta cetate. 

* \ 
Veghind într-un loc tăinuit 

apostolii-n freamăt de teamă, 
în zarea de zi s-au trezit 
de-un iute şi viu ciocănit 
în uşa cu drugi de aramă. 
„Mormântul..,“ femeile-au spus, 

„e gol! pe Domnul-L luară, 
şi nu ştim unde L-au pus. 

Şi-acolo, pe-o lespede, sus, 

Doi îngeri.Dar glasul s-a stins... 
căci toţi le priveau cu-ntristare. 

Iar Toma plângea ca învins... 

Dar Petru mijlocul şi-a-ncins! 

Ioan a sărit în picioare!... 


Şi-n dată pe drumuri pustii, 
sub cer sângerat ca o rană, 
cei doi străbătură în goană, 
livezi îngrădite şi vii. 

Cel vârstnic e lac de sudori. 
Suflarea în piept i se curmă. 
Rămâne pe coastă în urmă. 

Şi sus, la mormânt, cu fiori, 
pe pragul cioplit ca o treaptă, 
Ioan... se-opreşte... aşteaptă... 

Iar Petru curând năvăleşte 

cum cade un fulger pe-un trunchi. 

Şi plin de uimire, priveşte... 

Făşiile-n albe tipare, 

întreaga lor formă păstrând, 

lăsaseră trupul să zboare 

din ele, cum zboară un gând... 

In bal(a de smirnă şi-aloe 
Mau pânzele tainic deşarte. 

Şi-i strâns obrăzarul deoparte, 
tn hohot de plâns fără voie. 


cu-ntrcaga puterii măsură, 
apostolii cred în Scriptură! 
învinsă e veşnica moarte! 
Isus e stăpân pe natură! 


* 

Rămase în urmă, departe, 

L 

din nou către sfântul mormânt, 
femei le-n valuri învoalte 
veneau prin aripa de vânt. 


Mana citea ca-ntr-o carte 
în slovele sângelui sfânt... 

Iar sus, la mormântul pustiu, 
se-opriră pe piatră să plângă. 

Un abur de nor auriu 
venea până-n prag să se frângă... 
Şi nimeni pe drum să mai treacă. 
Doar vântul ce-adie domol. 

Mana din nou se apleacă 
în cripta mormântului gol... 

Se uită... De unde să strângi, 
din beznă, măcar o scânteie? 
Dăruite... se-aprind curcubee... 
Sunt îngerii, iarăşi... „Femeie, 
ce rană te face să plângi ?* 4 
„Eu plâng... pentru Domnul Isus. 
Căci, iată, străinii-L luară. 

Şi nu ştiu unde L-au dus,..** 

Si-un umblet se-aude afară... 

Sunt paşi ce se-apropie blând... 

E poate... mai ştii?... grădinarul. 
— „Femeie, ce cauţi plângând?... 
Maria tresare ca arsă. 
li muşcă în inimă teama, 
îşi pune sfioasă marama 
pe faţa cea repede-ntoarsă. 

Ca lacov fugind de Edom, 

Ar vrea să alerge orbeşte. 

Dar parcă un gând... o opreşte... 
Că doar grădinarul... e-un om... 
O, inimă, cât de haină, 
cu lacrimi o-ndupleci uşor. 



De-a scos pe Isus din grădină, 

el ştie în ce vizuină 

L-au pus cei trimişi de sobor. 

Şi parcă... în vorba senină, 
e-un murmur de râu ce te-alină. 

Când dragoste-n suflet ai strâns, 
ea curmă şi morţilor somnul. 

Va plânge cu râuri de plâns. 

Nimic nu-i prea mult pentru Domnul! 
„Stăpâne ../ 4 Maria a spus... 

„de-ai vrut ca să-L duci mai deoparte, 
arată-mi doar unde L-ai pus? 

Noi... lacrimi şi mir... I-am adus, 
ca sfânt să rămâi e şi-n moarte 
Mesia Isus! 

Şi omul străin îi răspunde: 

„Maria“... iar ea s-a întors. 

Maria?... Tot sufletul stors 
rcnaştc-n aceste secunde. 

E El! Şi-n faţa minunii, 

Maria se-aruncă... „Rabuni!“ 

„O, nu Mă atinge, Maria, 
căci nu M-am suit la Cel Bun! 

Şi totuşi... am vrut să vă spun 
chiar azi tuturor bucuria... 

Ci du-te la fraţi să le spui 
că astăzi la Tatăl Mă sui, 
la Cel ce-a zidit veşnicia!“ 

Se uită Mesia zâmbind... 

Golgota-i un Rai de lumină. 

Şi raiuri în inimi se-aprind! 


Femeile-n colb se înclină 
şi grabnic la goană se prind... 
O, cât e de bine s-alergi, 
să duci bucuria cea mare, 
păcate şi lacrimi să ştergi 
prin vestea de dulce iertare! 
Mari a voioasă aleargă... 
Surorile fug necurmat 
să strige: „Isus a-nviat!“ 


De-atunci... în lumea cea largă, 
o, câte Marii au strigat, 
câţi martori de veste au dat: 

„E viu Salvatorul! Trăieşte! 

Căci noi eram morţi şi vrăjmaşi. 
Păziţi ca de tainici ostaşi. 

Iar Domnul, din bezna adâncă, 
ne-a scos prin peceţi şi prin stâncă, 
să ducem mesajul divin. 

E viu Salvatorul! Şi încă, 
din cerul de glorie plin, 
ne cheamă... 
ne iartă...“ 


Amin 



ÎN DIMINEAŢA ÎNVIERII 


Isus, 

prin care-a fost creat 
şi ceru-ntreg şi stropul humii, 
trei zile şi trei nopţi a stat, 
din sânul Celui adorat, 
în sânul şi puterea lumii. 

Trei zile şi trei nopţi năduful 
L-a frânt. 

Dar, de pe cruce. Duhul 
a străbătut adâncul gol, 
scoţând toţi robii din Şeol 
şi-nnourând cu ei văzduhul! 

Ce pană ar putea descrie 
fremătătoarea bucurie 
când se văzură toţi aceia 
ce-au fost iubiţi din veşnicie! 

Şi-n urmă, după noaptea treia 
Isus luă cu El spre zori 
un stol de îngeri sclipitori 
şi-un stol de sfinţi aleşi... 
Şi-ndată, 

dând fiecărui un străjer, 
în revărsarea zilei, iată, 
a coborât cu ei din cer... 



Mijea pe dealul Căpăţânii, 
sub negrul nopţii oboroc, 
întâia zi a săptămânii. 

Zburau hurezi din loc în loc. 

Iar la mormânt vegheau păgânii 
proptiţi pe scuturi lângă foc. 

Şi jaru-n joc de vâlvătăi 
amesteca pe stânci văpăi. 

„Acum..." 

vorbi-n văzduh Isus, 

„Voi fraţii Mei, porniţi ’nainte, 
cu îngerii către morminte! 

Şi trupul vostru cel răpus, 
chemat din valea de suspine, 

Se va-nălţa la cer cu Mine. 

* 

în zbor de taină, nevăzut, 
peste văpăile-n răsfrângeri, 
intră Isus, urmat de îngeri, 
în cripta negrului tribut... 
Şi-acolo-n strania cămară, 
convoiul alb s-a-nfiorat, 
când sub cupola funerară 
zăriră giulgiul sângerat... 

Şi-n val de plângere amară, 
tot stolul alb a-ngenunchiat. 

„Luaţi marama de pe faţă," 
vorbi Isus 
„dar giulgiu-ntreg, 
rămâne fără să-l dezleg. 


Şi astfel dis-de-dimineaţă, 
venind în grabă, fraţii Mei, 
vor şti că trupu-ntors la viaţă 
nu-i smuls de oameni, 
nici de lei. 

Şi vor putea ca să cunoască, 
din taina pânzelor întregi, 
că trupu-i scos prin alte legi 
decât prin legea pământească... 

Şi-atunci pe giulgiu, ca o undă, 
S-a aşezat Isus domol, 
şi-n mai puţin de o secundă 
rămase-n umbră giulgiul gol. 

Iar Regele dumnezeiesc 
strigă: „Părinte, mulţumesc!“ 
Apoi, 

strângându-Se-n tunică, 
vorbi: 

„Mana... se ridică... 

Şi vin surorile cu ea. 

Văzând ostaşii le-ar fi frică. 

Şi lespedea le-ar fi prea grea. 
Acum, voi îngeri ai Puterii, 
c-un deget piatra veţi abate. 

Iar ca să alungaţi străjerii, 
destul e unul să se-arate“ 

* 

în zori, în falnicu-i palat, 
sări din patul său Caiafa, 
cu chip livid şi tulburat, 


golindu-şi în potir carafa. 

Apoi aprozii şi-a strigat: 

„Chemaţi acum în zori soborul - 
să ţinem un sabat în plus!... 

Căci azi sfârşim cu-acel Isus! 
în urmă vom chema poporul 
şi ne vom duce pe Golgota, 
acolo unde-n şei ătorul, 
acel ce S-a crezut Mesia, 
îşi doarme-n pânze veşnicia! 

Şi, fiindcă-i ziua învierii... 
chemaţi bătrânii cu podoabe, 
încinşi cu sfinte filacterii!... 

Dar, iată, printre robi şi roabe, 
intrară în palat străjerii. 

— Ce-i asta? Aţi lăsat mormântul? 
Cu glas întretăiat de-un tremur, 
ostaşii au luat cuvântul: 

— A fost un înger... un cutremur... 
şi piatra a căzut deodată!... 

— Ce-aţi spus? Vă duc la judecată! 
Ostaşi, voi aţi fugit din post! 

— Un înger... coborât pe piatră... 
un înger lângă noi a fost! 

Era ca fulgerul pe cer 
când umple de sclipire norul. 

— Sunteţi nebuni? Când eşti străjer, 
mai ştii ce-i spaima şi fiorul? 

(Vai... parcă m-a lovit un fier!) 

Dar unde e înşelătorul? 

— Ah, domnule, să-ţi spun curat: 
înşelătorul... a-nviat! 



— A în... vi... at?? Ce vorbă-i asta? 
(Ah, blestemaţii! Ah, nerozii! 

Mi se despică-n două ţeasta) 

Să vie înapoi aprozii!... 

* 

... Dar, poate, totuşi e-o greşeală. 
Un mort e mort fără-ndoială. 

O fi pe-acolo... cine ştie?“ 

— Nu-i nimeni. Peştera-i pustie, 
şi zace-n miruri pânza goală. 

— Veţi merge-n lanţuri la galere! 
Ba nu... mai bine... sst! tăcere! 

Ei ucenicii L-au furat... 

(Aţi înţeles?) 

Din neveghere, 

aţi adormit... puţin... aseară. 

Şi ei, tâlharii, îl furară! 

— Dar dregătorul? 

— Fiţi pe pace! 

Vorbind în taină cu stăpânul, 
noi fără grijă vă vom face... 

Şi le-a umplut cu aur sânul. 

* 

Ieşise soarele de-o şchioapă. 
Deodată-n cale, o bătrână, 
mergând cu vasul ei la apă, 
văzu doi tineri mână-n mână. 

Doi tinerei cu chip frumos, 
cu strai de nea şi de mărgean? 

— Cine sunteţi? Din ce liman? 

— Noi suntem robi ai lui Cristos, 
suntem Da vid şi Ionatan. 


Şi-un nor i-a-nvăluit duios. 

într-o grădină, pc-un pătul, 
un om sărman, în ceas de rugă, 
ţinea în mâna iui un sul. 

Şi el văzu pe-o buturugă 
cum parcă răsări deodată 
un chip din zările cereşti, 
zicând: — Pricepi tu ce citeşti? 

— Nimic. Căci nimeni nu-mi-arată. 
Dar tu, stăpâne, cine eşti? 

— Sunt solul Omului durerii, 

Isaia, rob neînsemnat. 

Vă dau cuvântul mângâierii: 

Isus Mesia a-nviat! 


Trei fraţi, pe-o margine de vie, 
văzură în sclipiri de soare 
un om înconjurat de fiare, 
zicând: „în pace să vă fie 
schimbată orice întristare! 

Eu sunt acel ce-am scris în carte 
cum lumea între lei m-a pus. 

De vreţi să fiţi scăpaţi de moarte, 
încredeţi-vă în Isus!“ 


Astfel, 

în sfânta lor cetate, 

în ziua-ntâi a săptămânii, 

pe drum, la marginea fântânii, 

sau sub zidiri întunecate, 

s-au arătat la o mulţime 

de oameni 

sfinţii din vechime. 



Apoi 

o slavă nevăzută 
deasupra caselor... 
un nor 

s-a adunat ca un sobor. 

Şi-n zvon de harfa şi lăută, 
sclipind ca $oarele-n polen, 
s-au înălţat către Eden... 


De-atunci 

mulţi nori pe cer trecură. 

Şi sunt pe ceruri nori mereu... 
Dar într-o zi, 

- după Scriptură - 
din nevăzutul curcubeu 
va coborî un nor de stele. 
Şi-un nor se va-nălţa spre ele, 
strigând în strălucita zi, 
cu glas de fluviu spumegat, 
dar nu: Cristos a înviat! 
şi nici: Cristos va reveni! 

Ci vor striga către zenit 
atât doar: 

Iată-L! 

A venit! 



ARIPI ÎN COSMOS 


Sunt numai câţiva ani de-atunci. 
Cape Kennedy, celebrul start, 
vuia ca un taifun pe lunci. 
Credeai că-n infernale munci, 
carcasa lumii-ntregi s-a spart. 


Se zguduiau cu bănci cu tot, 
ca de-un cutremur, spectatorii. 
Luând senfeţ v&zduhu-n bot, 
cosmonauticul chivot 
pornea umplând de spaimă norii. 


Pornea un fulger prin stihii, 
un zeu cu flăcări de cratere. 

Un Prometeu din vremi târzii 
se arunca în galaxii 
cu mii de herghelii putere! 

Văzându-1 cum pufnea, credeai 
că-i un balaur ce se duce 
prin armia lui Adonai 
ca să pătrundă drept în Rai, 
fără Golgota, fără Cruce! 


Părea un salt spre infinit 
râvnind să biruie lumina. 

Tot cosmosul privea uimit 
cum năvăleau în zbor cumplit. 



în spaţiu, 
omul şi maşina! 

* 

O, dar demult... eu nu ştiu cum 
cu două mii de ani ’nainte, 
un Om ceresc pornea la drum, 
fără motoare, fără fum, 
fără pufniri de nor fierbinte. 

Şi omul... binecuvânta... 

Iar fraţii Săi, cei unsprezece, 
vedeau în ochii Lui o stea... 

Ori poate-o lacrimă era... 

Ei nu ştiau ce se petrece. 

Dar cum spre cerul de cobalt 
privea Isus cu duioşie, 
deodată... se păru mai "nalt... 
păru crescând ca nimeni alt 
într-o umilă măreţie... 

Ei îl priveau făr-un cuvânt, 
neîndrăznind nici să clipească. 
Iar El... maiestuos şi blând... 
pornea-n tăcere... ca un gând... 
ca o lumină îngerească. 

Nu tresărea un strop de lut. 

Nu se mişca o frunză-n soare. 
Se înălţa spre Absolut 
cel mai slăvit cosmonaut; 
dar fără spasm şi reactoare. 



Plutea ca dus de-un alizeu, 
atât de om, atât de frate*., 
dar tot mai ’nalt, mai Dumnezeu, 
adevăratul Prometeu 
cu lacrime adevărate... 


Şi sus, în vârf de cer, Ieşu, 
în domul tainic de lumină, 
sclipind între un da şi-un nu, 
pe neaşteptate dispăru, 
ascuns de-un nor ca de-o cortină. 


Ce dulci, nemaitrăiţi fiori! 

Isus, în lirica tăcere, 
văzându-i cum priveau spre nori, 
trimise-n zbor doi vestitori 
cu un mesaj de mângâiere... 


„Bărbaţi Galileeni, 
de ce 

priviţi cu inima bolnavă? 

Acest Isus ce dintre voi 
plecă spre veşnica dumbravă 
Se va întoarce înapoi 
la fel cum a plecat spre Slavă!“ 


* 

O, Doamne, Tu ne-ai spus: „Curând 
Şi, peste orice controversă, 
toţi Te-aşteptăm cu duh flămând, 
având mereu, mereu în gând 
numărătoarea cea inversă... 



încă un semn. Şi-ncă un semn. 
Ba parca toate sunt prezente. 
Apostazie-a fost. Vedem: 

Şi-i dus mesajul Tău suprem 
pe toate şase continente. 

Poporul Tău rătăcitor 
s-a reîntors din diaspora. 
Ierusalimul e al lor. 

Deci azi noi Te-aşteptăm pe nor, 
magnet ceresc al tuturora. 

Albi îngeri vor veni de sus 
ca să ne-arate cărăruia. 

Va fi în zori... sau spre apus... 
„Priviţi... acolo e Isus! 

Zburaţi spre Domnul!...“ 

Aleluia! 



OAIA CEA PIERDUTA 


Pe-un hău fără vad, 
pe-o gură de Iad, 
ce umbră fugară 
urcă şi coboară 
în faptul de seară? 

E oaia din urmă 
fugită din turmă, 
e oaia pierdută, 
una dintr-o sută, 
e oaia ce plânge 
cu lacrimi de sânge... 

„Drăguţule bace, 
vino de mă-ntoarce, 
de mă-ntoarce-acasă 
din negură deasă. 
Iată-ţi cer iertare 
c-am rămas pe vale, 
crezând că-n genune 
sunt ierburi mai bune, 
crezând că-n rovine 
sunt ape mai line, 
crezând că-n spelunci 
sunt umbre mai dulci. 
Nu ştiam că-n lume 
apele-s cu spume, 



bulgării sunt sterpi 
şi umbra-i cu şerpi.“ 

Plânge-amar oiţa, 
plânge mioriţa. 

Dorm vi roage-afunde. 
Nimeni nu răspunde. 

Iar pe-un mal de stâncă, 
din bezna adâncă, 
iese lup flămând 
lung adulmecând, 
prin ceaţă urlând... 

„Au-auuu... oare cine 
plânge cu suspine 
prin gropi cu jivine? 
Au-auuu... soră dulce 
ce alean te-aduce 
de sus, din răscruce?** 


, Drăguţule bace, 
vino de mă-ntoarce, 
de mă-ntoarce-acasă, 
unde iarba-i deasă, 
mă-ntoarce la stână, 
unde apa-i bună, 
unde-s garduri * nalte 
şi lupii deoparte. 
Lasă-le-adormite 
oile smerite, 
lasă-le-ntre mirţi 
oile cuminţi, 


în iarbă cu rouă, 
nouăzeci şi nouă, 
şi vino prin ceaţă 
la oaia răzleaţă, 
la oaia-nşelată, 
cea mai vinovată, 
de lup căutată!“ 

„Au-auuu... soră bună, 
haidcm împreună 
să-mplctim cunună! 
Au'ftuuu... stea frumoasă 
vin* la minc-acasă, 
ca mândră mireasă!... 4 ' 

„Drăguţule bace, 
vino de mă-ntoarce, 
de mă-ntoarce-n pace! 

Că numai tu doară 
plângi pentru-o mioară. 
Că numai cu tine 
apele sunt line, 
iarba-i cu sulfine 
şi ieslele pline; 
iar lupii nu urlă 
ca viforu-n turlă!“ 

Plânge oaia, plânge 
cu lacrimi de sânge. 
Unde-i baciul, unde? 
Nimeni nu răspunde. 

Şi prin spini deodată 
chip de lut se-arată. 


gură încolţată, 
limbă spumegată, 
frunte-ncrâncenată. 

Iar oaia pribeagă, 
sleită de vlagă, 
geme şi se-ngaimă 
tremurând de spaimă 
şi drept peste-un trunchi 
cade în genunchi. 

Dar ce glas, ce tunet 
vine cu răsunet? 

Iată... iată baciul 
trosnind cu gârbaciul, 
cu vântul în plete, 
cu fluieru-n bete, 
repezind cu sete 
cârja de stejar 
în lupul flămând. 

Dar, vai, şerpi plevuşcă 
pe păstor îl muşcă. 
Spinii de pe munte 
îl împung în frunte. 
Pietrele din bezne 
îl crestează-n glezne. 

Iar lupul de-a drept 
îi sare în piept. 

Rânjind oţărât, 
îl muşcă de gât. 

Trăgând cu nesaţ, 
îl rupe de braţ. 

Ca un val involt, 
se zvârle de şold. 



Dar baciul viteaz, 
prinzând cu necaz 
tiara de grumaz, 
de sus, de pe stânci, 
îi dă iute brânci 
în râpele-adânci. 

Apoi plin de sânge, 
puterile-şi strânge, 
pe frunte-şi sărută 
oaia cca pierdută 
şi, cu ea pe umăr, 
prin şerpi fără număr, 
îşi croieşte vad 
prin gura de Iad, 
prin cioate de brad. 

Sună văgăuna: 

“N-am pierdut niciuna! 
N-am pierdut niciuna!.. 

* 

Iar colo la stână 
stau acum pe-o rână, 
stau acum în tihnă 
oile-n odihnă. 

Somnul le alină, 
luna le-nsenină, 
norii li se-nclină. 

Doar tu, baci viteaz, 
doar tu stai tot treaz, 
priveghind cu drag, 
cu aspru toiag, 
din noapte în noapte, 
cu oile toate, < 
din zori până-n zori, 
cu turma-ntre flori. 



Dar la nunta ta, 
munţii vor cânta, 
brazii vor juca, 
îngerii din Rai 
vor sta fără grai, 
văzând lângă tine 
oile senine 
prefăcute toate 
în albe surate, 
în albe domniţe 
cu crini la cosiţe. 


O, dar ce crăiasă, 
ce împărăteasă 

îti va fi mireasă 

* 

îmbrăcată-n soare, 
cu văl de ninsoare, 
cu stele-n cunună, 
călcând peste lună? 

Nu va fi o zee, 
zână marmoree, 
nici os de regină 
din zare străină. 
Ci-ţi va fi menită 
oaia cea fugită... 
oaia rătăcită... 
oaia cea pierdută, 
una dintr-o sută, 
cea mai vinovată 
şi cea mai pătată, 
dar decât oricare, 
prin dulce iertare 
cea mai iubitoare! 



A FOST CÂNDVA 


A fost cândva... şi c-un fior pe pleoape, 
ne-om aminti sub viţă şi smochin. 

A fost cândva un nesfârşit de ape... 

Şi Duhul Sfânt plutea ca un suspin... 

Dcodată-n larg a răsunat Cuvântul! 

Şi nevăzutul se făcu atom. 

Isus umplu de bogăţii pământul 
când făuri ca frate-al Său pe om. 


De dragul lui venea ades în luncă 
şi tot ce-avea pe-acest pământ i-a dat. 
Un singur rod, o singură poruncă, 
purta un singur sâmbur de păcat. 


Dar într-o zi se auzi-n ţărână 
„Gustaţi din rod şi fiţi ca Dumnezeu!“ 
Şi omu-a-ntins către păcat o mână, 
iar Cel Viclean l-a prins în lanţu-i greu. 

A plâns în cer o inimă frăţească. 

Dar nu-i putea ascunde-al faptei blam. 
Ci trebuia un preţ să se plătească. 

Şi fu gonit şi rob Adam. 

Nemaiavând nimic să-i aparţie 
spre-a se plăti din lanţul Celui Rău, 



S-a dat Isus pe Sine însuşi Sie, 

Căci numai El era deplin al Său. 

Astfel din jertfa s-a născut iubirea. 

Şi proslăvindu-Şi Fiul pe Calvar, 

Cel ce-i mai mult decât nemărginirea, 
ne-a dat, prin El, nemărginirea-n dar. 


Ne-a îmbrăcat în sclipitoare haină. 
Şi-n pasul veşniciilor ce vin, 
mereu deplin vom şti oricare taină 
şi taine noi vor rămânea deplin. 


A fost cândva... vor spune cronici sfinte. 
Şi n-or mai fi nici lacrimi, nici nevoi. 

De cele vechi nu ne-om aduce-aminte, 



Dar ca să ştim ce frângere grozavă, 
ce fără margini preţ a dat Isus, 
oricât vom fi urcaţi din slavă-n slavă, 
al crucii nimb va fi mereu mai sus. 



CHEMĂRI DE TAINĂ 








ORICINE IUBEŞTE O FLOARE 


Oricine iubeşte o floare 
e-aproape de-un sacru mister. 
Oricine se-opreşte-n cărare 
s-asculte un glas de izvoare 

e-aproape, 
aproape de cer... 

Oricine iubeşte seninul, 
când soarele urcă-n eter, 
oricine-şi înalţă suspinul, 
când licăre-n mare rubinul, 

e-aproape, 
aproape de cer... 

Oricine pe munţii albaştri 
priveşte granitul sever, 
oricine pe căi de sihaştri, 
străbate păduri de jugaştri, 

e-aproape, 
aproape de cer... 

Dar cine-a primit îndurarea 
din rănile blândului Miel, 
acela e frate cu floarea, 
cu râul, cu munţii, cu marea, 
şi-oriunde îl duce cărarea, 

tot cerul, 
tot cerul e-n el. 



ASCULTĂ 


Ascultă. Se-aude un glas. 
Se-aude o şoaptă ciudată. 

Şi poate în piept, un talaz, 

începe să bată. 

Ascultă. Ori nu-1 mai cunoşti? 

Şi totuşi e-atât de aproape! 
în el e un freamăt de oşti, 

un murmur de ape. 

Ascultă. Ce largi simfonii! 

Şi parcă... demult... înainte 
ţi-era cunoscut. Nu-1 mai ştii! 

Ia adu-(i aminte! 

...Odată când primul păcat 
te-a frânt sub întâia povară... 
Atunci ţi-a vorbit răspicat 

prima oară. 

Apoi... ţi-aminteşti?... undeva... 
se vorbea de Isus, de Salvare. 

Tu nu ţi-ai dat seama. Era 

a doua chemare. 

De-atunci, din zori când te scoli, 
şi noaptea când liniştea creşte, 



prin oameni, prin visuri, prin boli, 

mereu îţi vorbeşte. 

Şi simţi un fior. Dar degrabă 
păcatul te cheamă, te cere. 

— Ce-a fost? conştiinţa te-ntreabă. 

— Nimic. O părere. 

Nimic? Să tc-ascunzi cu-o minciună? 
Nimic? l i un duh ce se joacă? 

E-un foşnet de frunze? O glumi? 

O vorbi de clacă? 

Ascultă. Acel ce-ţi vorbeşte, 

- prin visuri, prin bolta senină - 
e glasul ce-n veci porunceşte: 

Să fie lumină! 


E glasul ce-a scos din cămară 
şi firul de iarbă, şi pomul, 
şi leul, şi gâza ce zboară, 

şi omul! 

E glasul ce-n Raiul pierdut, 
pe urmele şoaptei infame, 
striga către omul căzut: 

Adame! 


E glasul rostind cu amar 
osânda ce-a fost să rămână: 
„Ţărână, întoarce-te dar 

din nou în ţărână! 


u 



E tunetul larg pe Si nai, 
ce-aduse din cer, printre stele, 
poruncile sfinte, dar, vai! 

cât de grele! 

E glasul de sute de ani, 
ce tot mai puternic străbate: 
„Ferice de voi cei sărmani, 

cu inimi curate! 

Căci Tatăl atât v-a iubit 
c-a dat Fiul Său sub ocară, 
ca oricine crede în El 

să nu Diară!“ 


Şi toate acestea ce sunt? 

Un foşnet zadarnic de toamnă? 
Chemarea Părintelui Sfânt 

nimic nu înseamnă? 


Ascultă. Cu-acelaşi ecou. 

Acel ce-ţi dă viaţă şi pâine, 
din nou îţi vorbeşte, din nou. 

Acuma. Dar mâine? 


Ascultă. El vine curând 
să cheme pe nume pe-ai Săi. 
O, cum vei privi tremurând 

albastrele căi? 


Ascultă. Căci vremea s-a dus 
şi nu-ţi mai rămâne prea multă. 
Dar vino acum la Isus! 

Şi-ascultă!... 



DE CE NU VII? 


, J)e ce nu vii de pe cărări străine 
să-Mi cazi la piept ca un copil iertat? 

Eu n-am fugit, când numai pentru tine, 
ca Isaac am fost pe rug urcat. 

V 

Mai mult de-atât, ce jertfă de iubire? 

Şi cui i-ar da mai mult de-atât prin gând: 
Un fiu pierdut să râdă în neştire 
şi-un Dumnezeu să cheme lăcrimând?... 


De ce nu vii când încă sunt aproape? 
De ce te-ascunzi cât încă te mai chem? 
De ce nu simţi lumina Mea pe pleoape 
şi Harul Meu, în ceasul tău suprem? 


De ce nu vrei să fii cu Mine-n slavă, 
să colindăm alături ceru-ntreg? 

Din flori de Rai, din veşnica dumbravă, 
cu mâna Mea cunună să-ţi aleg! 


De ce nu vii tu, suflet nehotamic, 
cât încă pot Mântuitor să-ţi fiu? 

Când vei striga, va fi atunci zadarnic, 
Vei plânge-amar, dar poate prea târziu! 


Mai mult de-atât, ce jertfă de iubire? 

Şi cui i-ar da mai mult de-atât prin gând: 
Un fiu pierdut să râdă în neştire 
şi-un Dumnezeu să cheme lăcrimând?" 


BARABA 


Ai auzit vreodată, prietene, de Mine, 
pe când în largul lumii cutreierai semeţ, 
pe când, cu lănci şi scuturi, cohortele străine 
te căutau să-ţi ceară al vieţii tale preţ? 


Ai auzit vreodată, prietene, de Mine, 
când floarea tinereţii îşi scutura podoaba? 
Ca să te scap de lanţuri, de moarte şi ruşine. 
Eu am murit pe cruce, în locul tău, Baraba... 


Eu răsădisem pacea, tu semănai furtuna. 

Şi pe-amândoi mulţimea ne-a pus pe un cântar. 
Minciuna cea din umbră a lese-atunci minciuna, 
tâlharii cei cu vază cerură pe tâlhar. 


Puteam să zbor din lume, sătul de-a ei urgie. 
Şi-atowci mulţimea oarbă te-ar fi cerut degeaba. 
Dar M-am gândit la tine, privind spre veşnicie, 
şi am murit pe cruce, în locul tău, Baraba... 


Te chem şi astăzi: Vino şi vom străbate norii! 
Te-am căutat cu lacrimi prin spini şi bolovani. 
Dar vremea e târzie. Mijesc pe dealuri zorii. 

Şi ceru-ntreg te-aşteaptă de două mii de ani. 


De-ai şti ce neagră noapte şi ce adânc fierbinte 
va fi... când suferinţa nu va cunoaşte graba... 
Vei plânge totdeauna şi-ţi vei aduce-aminte 
că am murit pe cruce, în locul tău, Baraba! 



NU-I SINGUR IUDA VINOVAT., 


Nu-i singur Iuda vinovat 
de sângele ce se dădu. 

Nici marii preoţi, nici Pilat, 
ci lumea-ntreagă prin păcat! 

Şi eu, şi tu... 

Nu drumul greu spre Golgota, 
nici biciul, când Isus căzu. 

Şi dacă crucea grea era, 
povara noastră şi mai grea! 

Şi eu, şi tu... 

Nu patru cuie L-au străpuns, 
când El pe cruce se-aştemu. 

Ci noi, cu sufletul ascuns, 
cu mii de patimi L-am străpuns! 

Şi eu, şi tu... 

Nu doar bătrânii cărturari, 
nu doar mai marii preoţi, nu! 

Şi noi am râs cu ochi murdari, 
şi noi suntem cei doi tâlhari! 

Şi eu, şi tu... 

Şi nu ostaşilor prin sorţi 
cămaşa albă Şi-o dădu. 

Ci tuturor! Dar tu n-o porţi! 


Şi, fără ea, toţi suntem morţi! 

Şi eu, şi tu... 


Nu doar în stânci, sub lilieci, 
nu doar sub lespede zăcu. 

Ci L-am ascuns ca pentru veci 
sub piatra unor forme reci, 


Şi eu, şi tu... 


Şi-acum Isus cel condamnat 
azi El te-ntreabă: „Da, sau nu? 

Eşti tu sau nu eşti vinovat?" 

Eu am spus da! Şi-am fost iertat. 

Eu am spus da. 
Dar tu? Dar tu?... 


VIAŢA 


Câtă vreme nu s-a-nchis Cartea Mântuirii» 
cât Isus mai poartă-n răni sângele Iubirii» 
cât mai poate pâlpâi jarul sub cenuşă» 
stai şi-ascultă. Domnul tău bate-acum la uşă. 

Dacă azi e-n preajma ta» e că vrea să-ţi spună 
gândul cel mai însemnat, vestea cea mai bună. 
Nu-L lăsa să plece trist. Poate niciodată 
mâna Lui la uşa ta n-arc să mai bată... 

♦ 

Iată moartea lui Adam. 

Izgonit din slavă» 

inima-i tânjise-n el, tristă şi bolnavă. 

Şi, trăind pe-acest pământ anii de căinţă 
nouăsute şi treizeci, au luat fiinţă 
de la el popoare-ntregi ce-au umplut pământul 
de păcat şi de blestem. 

Presimţind mormântul, 

şi-a chemat Adam pe-ai săi, capi de ginţi şi naţii, 
ce-ncheiau pân’la Iared nouă generaţii, 
iată-i priveghind acum lângă chipu-i veşted, 
pe când candela-n amurg pâlpâie la creştet. 

— Paradis, şopteşte-Adam, har al frumuseţii, 
văi de flori ce cântă psalmi... Pomul sfânt al Vieţii 
Domnul mi le-a dat spunând: Ale tale-s toate. 

Fii stăpân şi domnitor în eternitate! 


Numai pomul cel oprit să nu-ţi fie partea! 

Să nu ştii ce-i bun sau rău, căci vei şti ce-i moartea. 
Dar la şoapta Celui Rău cu-ndulciri de harpe, 
am uitat de Dumnezeu, amăgit de şarpe. 

Domnul m-a gonit din Rai, mi-a luat cununa. 
Paradis... cum te-am pierdut pentru totdeauna!... 

Tac bătrânii. Dar Iared, tânărul, îi spune: 

— Cum? Pentr-un păcat, atât, să te stingi, străbune? 

— Da. Atât, Pentr-un păcat... a răspuns străbunul, 
nu vezi ce-a rodit de-atunci un păcat, doar unul? 

Şi pe buze moare-ncet şoaptă după şoaptă. 

— Iată... îngeri din Adânc... colo jos... m-aşteaptă... 
Capul se apleacă-n piept. Mâna se destrânge. 

Plâng bătrânii sub stejari. Turma mică plânge. 

Pe când negrii îngeri duc în adâncul humii 
sufletul întâi creat, patriarhul lumii. 

* 

Trist Adânc! Şeol tăcut, de sub umbra mării, 
continent necunoscut, (ară a uitării, 
fund al negrului abis unde-n orice clipă 
mii de năzuinţi îşi frâng frageda aripă, 
setea noastră de păcat ţi-a umplut cetatea, 
ne-ascultarea tuturor, fala, nedreptatea, 
urâciuni ce vor primi Iadul ca răsplată! 

Doamne, nu se va găsi pân-atunci o plată 
ce-ar putea răscumpăra oamenii luminii? 

* 

Zi de-april. Un aspru vânt leagănă smochinii. 

Sus pe deal, cu chip ciudat, supt de priveghere. 



iată-L ţintuit pe lemn. Omul de durere. 

Om deprins cu suferinţi... Vai, întoarce-ţi faţa! 
Nu-L privi, că te-nfiori! I se stinge viaţa. 

Numai sânge. Numai răni. Ce păcate grele 
L-au adus între tâlhari? Ce blestem sifcpele? 
împrejur cei înţelepţi îl lovesc cu gluma: 

— S-a-ncrezut în Dumnezeu... să coboare-acuma! 
Unul din tâlhari, rânjind, s-a întors să-i spuie: 

— Dacă eşti Mesia Tu, smulge-ne din cuie! 

Celălalt se-ncruntă trist: Nu tej)rindc teama? 

Pentru câte-anî făptuit drept e să dăm seama. 

Dar acesta, fără vină, toate le îndură. 

Şi-ntorcfind către Isus ochii lui de zgură: 

— Doamne, când vei fi-mpărat, să-Ţi aduci aminte. 
De-oi fi ţărnă în grădini, de-oi fi colb fierbinte, 

să mă chemi să-Ţi văd şi eu zilele senine... 

Şi-a răspuns Isus: — Vei fi... azi... în Rai cu Mine! 

Numai tu, sărman tâlhar, vezi lumina sfântă? 
tu, opaiţul ce s-a stins, trestia cea frântă? 

Cum? N-o văd cei pricepuţi? Doctorii? Soborul? 
Preoţi, nu vedeţi în El Răscumpărătorul? 

Când Avram a scos cuţitul fiul spre-a-şi străpunge, 
Domnul l-a oprit: „Destul! Nu-1 lovi! Ajunge!“ 

Azi, când Domnul pentru noi Fiul îşi jertfeşte, 
nu se-nalţă nici un glas dintre noi: „Opreşte!* 4 ? 

Vai! Acel ce ne-a creat să ne poarte vina? 

Orbi, voi nu strigaţi: „Destul! El ne-a dat lumina!“ 
Voi, leproşi, aţi şi uitat trupul plin de sânge? 

Dacă voi nu veţi striga, pietrele vor plânge, 
paturile-n care, trişti, au zăcut ologii, 



colbu-n care-L aşteptau orbii sinagogii, 
cârjele rămase-n drum, peştii din pustie, 
giulgiurile ce-au rămas goale în sicrie! 

Cum? Să moară chiar Isus? El, Cel fără pată 
Dar a mai iubit ca El cineva vreodată? 

Pe-al cui piept şi-au mai plecat tâmpla ucenicii? 
Cui I-au pus veşminte-n drum despoind finirii? 
Cui Maria I-a jertfit lacrimi la picioare? 
înfioară-te, pământ! Stinge-ţi raza, soare! 


— Eli, Eli, pentru ce Ţi-ai întors privirea? 

Sunt un vierme, nu un om. M-a ajuns pieirea. 
Tauri negri din Basan M-au străpuns... Mă doare. 
Mi-au făcut izvoare-n mâini, râuri în picioare, 
îşi împart veşmântul Meu, aruncându-şi sorţii. 
Eli, Eli, M-ai adus în ţărâna morţii... 


... Ce ciudat!... în plină zi s-a-nnoptat în ţară... 
Stâncile scrâşnesc în munţi. Templul se-nfioară. 
Oamenii se bat în piept, căutând o rază. 

Ce-aveţi voi, bătrâne culmi, ce flori de groază? 
Iată... solii morţii vin... din Adânc grămadă... 
să-L coboare pe Isus, cea mai scumpă pradă. 
Vin ca lupii când furiş dau târcoale stânii. 

Se apropie, urcând dealul Căpăţânii. 

Sunt la cruce... 

Dar un glas a brăzdat văzduhul: 

„Tată, îmi încredinţez mâinii Tale Duhul!“ 

Cinste jertfei lui Isus! El S-a dat ca plată! 

Prin credinţă-n El, acum, Viaţa-i câştigată! 

Mii de îngeri spre Isus îşi apleacă zborul: 
„Aleluia! A învins Mielul, Salvatorul!“ 


Şi deodată, în Adânc, sub noianul mării, 
unde dorm de mii de ani umbrele uitării, 
zori de zi dezvăluie valea cea grozavă: 

Vine Soarele Isus îmbrăcat în slavă! 

Şiruri negre zac în giulgi. Dar ca un tezaur, 
cei iubiţi au fost păstraţi în sicriu de aur. 

Şi acum clipesc... tresar... unul câte unul... 

— Vai... ce somn!... şopteşte-Adam. Şi-a sărit 

străbunul 

cu un strigăt:,.Domnul meu! u alergând spre Dânsul! 

— îngerul! tresare-Avram, podidindu-l plânsul! 

— Domnul Dumnezeu din rug? sare Moise-n grabă. 

— Căpetenia oştirii? Iosua se-ntreabă... 

— EU SUNT! Veşnicul Cuvânt, Pomul sftnt al Vieţii, 
Unsul cel făgăduit. Astrul dimineţii, 

Mielul cel înjunghiat, marea despărţită, 
mana care v-a hrănit, stânca cea lovită, 

Şilo, la al cărui tron e chemat tot omul, 
prorocul ce-I vesti Deuteronomul. 

Căci atât de mult iubi Tatăl lumea-ntreagă, 
că a dat ca preţ al ei pe Odra$la-I dragă! 

Şi-au pornit curând spre cer. Larg vuieşte zarea. 
.Moartea prin Adim veni, prin Isus, IERTAREA!" 

Şi de-atunci de când Isus a murit pe cruce 
şi-a-nviat a treia zi, sufletul se duce, 
nu în jos, ci sus în Cer, în divina taină! 

Lasă trupul pe pământ! Iasă-1 ca pe-o haină! 

Ne va fi redat curând! Sus ne e grânarul! 



Sus în Cer» în Paradis» a fost dus tâlharul! 

Sus în Cer văzu Ştefan tronul de porfîră! 

Petru sus în Cer privi când îl răstigniră! 

Şi» sfârşind pe-acest pământ lupta lui cea bună» 
Pavel sus în Cer primi slavă şi cunună! 

r 

♦ 

Fraţii mei, să sune-n larg bolta cea albastră 
de cântări şi chiot plin! Viaţa e a noastră! 

Lutul când se-ntoarce-n lut ca să-şi ducă somnul, 
noi suntem întâmpinaţi de Isus, de D6mnul 
şi de îngeri sclipitori, soli ai Dimineţii, 
ce ne duc în Paradis şi cetatea Vieţii! 

♦ 

Astăzi dar, prieten drag, cât mai este milă, 
cât iertarea nu şi-a-nchis cea din urmă filă, 
cât ai Neamurilor timp încă nu se curmă, 
cât Isus mai poartă-n răni stropii cei din urmă, 
nu-L lăsa să plece trist! 

Poate niciodată 

mâna lui la uşa ta n-are să mai bată*.. 

Iată azi El Şi-a întors către tine faţa! 

Omule, fii înţelept! 

AZI PRIMEŞTE VIAŢA! 


ÎNTOARCEREA 


Un cer fierbinte, fără de culoare, 
îmbrS(işa pustiul ars de soare. 

Cu chip aprins, cu haine zdrenţuite, 
prin spinii frânţi de vânt şi de copite, 
prin nori de praf, prin mirosul de cloacă, 
goneau porcarii slujba să şi-o facă. 


Dar dintre toţi, mai copleşit de chin 
era un tânăr, un sărman străin. 

Plecat de la părinţi cu-averea-n brâu, 
el o pierduse-n cârciumi şi-n desfrftu, 
o risipise pungă după pungă, 
crezând că mii de ani o să-i ajungă. 
Şi-acum, în zdrenţe, muribund aproape, 
el nu avea pe nimenea să-l scape! 


Doar marea cu împărăţia-i sumbră 
de taină, de tăcere şi de umbră... 

în zare, pe sub crengi d-eucalipt, 
venea o caravană din Egipt. 

Un negustor bătrân rămas de rânduri, 
mergea lângă cămila lui, pe gânduri. 


Porcarul îl privea. Şi dintr-o dată 

porni spre el prin arşiţa turbată 

„Ai milă, domnul meu! Un strop de apă! 



Sunt istovit şi nimeni nu mă scapă. 

Poate şi dumneata ai un fecior../ 4 
Şi se opri bătrânul negustor. 

Iar tânărul cu ruptele-i veşminte 
se prăbuşi în pulberea fierbinte. 

Bătrânul scoase dintr-un snop de stuf, 
într-o carafă, apă din burduf. 

Apoi, veni... se aplecă-n ţărână... 
să-ntoarcă pe flăcău în sus cu-o mână... 
îl răsuci... dar el părea ca mort. 

Privi bătrânul straniul său port: * 

un strai de zdrenţe care altădată 
fuseseră o mantie bogată; 
pe umeri, după urme ce nu mint, 
purtase lanţ de aur sau argint. 

Iar faţa lui... Dar cum? E cu putinţă? 
C-un freamăt în întreaga lui fiinţă, 
bătrânul se uită, crezând că-i vis. 

Iar ochii celui tânăr s-au deschis. 

— De necrezut! Pe Dumnezeul viu! 

Văd bine? Ori visez... Dar eu te ştiu! 

Nu! Nu, mă-nşală ochiul meu bătrân! 

Tu eşti un fiu al marelui stăpân 
din plaiul cel înalt... Stăpân puternic 
şi înţelept, cum eu, sărman nemernic, 
n-am cunoscut pe nimeni niciodată. 

Şi când sub soare ai cui spune tată, 
şi când e fără seamăn tatăl tău, 
cum poţi să fii cu viaţa ta călău? 

De-ai şti cum te doreşte! Cum îl doare! 
De ce să mori, când poţi să-i ceri iertare? 
Să pribegeşti cu turmele de porci, 
când poţi în fericire să te-ntorci? 



Dar hai! Dă-mi braţul! Tatăl tău te-aşteaptă. 
Ascultă-mi dar povaţa înţeleaptă. 

Ridică-te şi hai cu mine! — Nu! 

Sări flăcăul brusc şi dispăru 
printre tufişuri, dincolo de turmă, 
„întoarce-te!" mai auzi din urmă. 
„întoarce-te, cât nu e prea târziu!" 

Şi glasul tot mai răsuna-n pustiu, 
când, undeva ca o ciudată veste, 
se auzi noianul printre creste... 
acea lmpără|ie veşnic sumbră 
dc taină, dc uitare şi de umbră... 

Porcarul, alungit printre şopârle, 
privea cum valul spumegat se-azvârle, 
lovind mereu în lespezi de jăratic, 
neostenit, clocotitor, sălbatic, 
ca-n ziduri de cetăţi o catapultă. 

Acum, cu pieoape-nchise, el ascultă^ 

In freamătul ciudat ca un descântec 
se desluşeşte-n hohot şi un cântec 
ce-l cântă-n joc de spume vârcolacii: 

„Nici roşcove nu ai... cum au godacii! 
Aruncă-te!.., aici avem de toate!..." 

Şi râd şi cântă apele-nspumate... 

Dar parcă iar aude pe bătrân... 

„Tu eşti un fiu al marelui stăpân..." 

E poate vântul. Dar din nou deodată... 

„Şi când sub soare ai cui spune tată..." 
Zadarnic. Am căzut prea mult, prea rău. 

„Şi când c fără seamăn tatăl tău..." 

/minuţie. Sc târî către vâltoare. 

„Dc i c să mori când poţi găsi iertare?" 


Zadarnic... Sunt pierdut... aici rămân... 

„Tu eşti un fiul al marelui stăpân... 

Privi în jos. Şi-n mintea lui nătângă, 
se-nfioră şi începu să plângă. 

„Tu eşti un fiu...“ Zadarnice cuvinte! 

Mai pot eu spune cuiva părinte? 
'Puternic... înălţat... şi înţelept../ 4 
Pe cel*lalt £rate-l ţine-acum la piept, 
în jurul său ispravnici şi argaţi 
slujesc cu drag şi-adorm îndestulaţi... 

Se ridică pe stânci pe neaşteptate. 

„Aruncă-te! Aici avem de toate! 44 
Privi spre cer şi auzi deodată 
un hohot depărtat de plâns... Şi iată, 
simţi în piept o undă ne-nţeleasă 
şi izbucni: Mă-ntorc la el acasă!... 

Mă duc să-i spun de-o-parte-ntr-un ungher, 
că am greşit faţă de el, faţă de cer, 
c-am fost nebun, nesocotit, neghiob. 

Şi... am să-l rog să mă primească rob!... 

Pe drumul dintre lanuri şi livezi 
printre câmpii cu turme şi cirezi, 
sub zări de cristaline transparenţe, 
venea plângând un tinerel în zdrenţe. 

Venea privind în jurul său mirat 
că toate le-a ştiut şi le-a uitat... 

Cărări şi plaiuri... margini de zăvoi... 
i se păreau acum atât de noi. 

Măslini şi rodii... gata s&-nflorească... 

Şi sus... acolo... casa părintească... 

Şi inima începe-acum să-i bată. 




Dar uite, drept în faţa lui de-odată, 
aleargă... tata... către el aleargă... 

Ah, pieptul parcări gata să se spargă... 
„Copilul meu!" Şi s-au cuprins acum. 

S-au sărutat şi-au plâns acolo-n drum. 

— Sunt vinovat... fa(& de cer... faţă de tine. 
Aduceţi iute haina cu rubine! 

— Să-ţi fiu copil acum nu se mai poate... 

— Puneţi-i un inel cu nestemate! 

— Chiar să fiu sluga ta e-un har prea mare! 

— Tăiaţi viţelul cel de sărbătoare! 

— Primeşte-mă ca rob de-acum ’nainte. 

— Aduceţi cea mai bună-ncălţăminte! 

— Cum, tată, pot să cred că m-ai iertat?... 

— Ai fost pierdut şi iarăşi te-am aflat!... 

Ai fost pierdut şi iarăşi te-am aflat!... 


* 


Prietene, aleargă-n zări! Aleargă! 

Sunt multe bucurii în lumea largă! 

Dar când le guşti pe toate, rând pe rând, 
rămâi mai însetat şi mai flămând. 

Ferice de acel ce-n ceasul greu 
îşi aminteşte că există Dumnezeu. 

Şi mai ferice de acela ce, deodată, 
a înţeles că Dumnezeu e Tată!... 


/ 


TÂLHARUL 


Când citeşti Scriptura Sfântă şi rămâi pe gânduri dus, 
parcă vezi prin ceaţa vremii cum, pe Golgota, Isus 
înălţa spre cer privirea, dornic pironind văzduhul, 
până pleoapele-1 căzură peste ochii buni. Iar Duhul, 
dezlegat, pomi în grabă jos, în închisoarea morţii, 
în Şeol, să frângă-n două, pentru-ai Săi, zăvorul porţii. 

Şi te-nalţi apoi ca gândul în Eden. Şi vezi în zare 
o cetate de lumină cu oştiri în sărbătoare. 

Vezi pe porţile înalte de cleştar dintr-o bucată 
heruvimi cu patru aripi şi cu spadă-nflăcărată, 
înălţându-se ca zorii peste floarea primăverii. 

Dar deodată, din trompete dau un lung semnal străjerii. 
Da... Departe, printre stele, ca un fulger ne’ntrerupt, 
un convoi străbate largul bolţilor de dedesubt. 

Şi curând, de cântec falnic cerul cerului umplându-1, 
iată-i... cete după cete, ca-n oştiri ţinându-şi rândul, 
vin în haine de lumină şi se-nalţă ca un stol 
zecile de mii de duhuri ridicate din Şeol. 

Izbăvit de sub pedeapsă, vine primul om, Adam; 
apoi Eva, Set şi Abel, Noe, Terah, Avraam... 

Iată... Isaac şi Iacov, smulşi din lanţurile grele, 

Iosif ca o stea sclipeşte între unsprezece stele, 

Moise uşurat de greul lespezilor din Horeb, 

— Iosua îi stă la dreapta, iar la stânga e Caleb —; 

Ghedeon privind cetatea şi oştirea fără număr. 

Şi Samson, lăsând să-i cadă pletele mai jos de umăr; 
David, fericit să uite de păcatele-i iertate, 

Solomon şi toţi urmaşii casei binecuvântate, 

toţi profeţii şi martirii ce-au murit frângându-şi dorul, 

de la nepătatul A bel la Ioan Botezătorul. 

Iar în faţa tuturora... ce luceafăr glorios 
umple cerul de lumină şi de Har victorios? 

E Isus!.., purtând pe frunte diadema de lumini 
cu aceeaşi simplitate cum purtase crengi şi spini. 

E Isus!... cu mâini întinse într-un gest de raze nins, 
cu aceeaşi duioşie cum pe cruce le-a întins. 

Vai!... dar poarta cea înaltă dintr-un singur alb cleştar 
cum îşi va deschide oare uriaşul stăvilar? 

Până-n bolţi un glas răsună larg ca bubuitul lavei. 
„Sus acum, voi porţi eterne! Iată împăratul slavei!“ 
„Cine-i împăratul slavei ?“ „Domnul tare şi viteaz, 
care-a biruit în luptă cel mai fioros grumaz!“ 

* 

Şi târziu, când Paradisul s-a închis c-un vuiet lin, 
printre stele, către poartă, vine-ncet un biet străin. 
Ochii lui sunt plini de frică. Păru-n frunte. Faţa suptă. 
Peste trupul plin de sânge, poartă o cămaşă ruptă. 

— Ce vrei tu? îi spune unul dintre îngerii străjeri. 
Cine eşti? îl mai întreabă, iscodind cu ochi severi. 
Eu?... răspunde-ncet străinul copleşit de un oftat, 
Nuni un ticălos din lume... Nu ştiu să fi fost păcat 
*A îmi I II făcut în viaţă. Am ucis. Am jefuit. 

) >» i npll iu a prins o vrajă de pahar şi de cuţit. 

Ma ţin^Atii ani utiN în peşteri şi pândeam pe cei bogaţi. 


Sângele curgea ca apa. Apoi galbenii prădaţi, 
mi-i luau toţi cârciumarii şi femeile pierdute. 

Şi cădeam în zori pe-o vale între brusturi şi cucute. 

La altare n-am dus jertfă nici o mierlă de când sunt. 
N-am ştiut de rugăciune. N-am avut nimica sfânt. 

O putere, un balaur, îmi da brânci să beau, să prad... 

— Vai, destul... vorbi străjerul. Locul tău e-acolo-n Iad. 
Şi, cu mâna lui întinsă, i-arătă în jos sub cer, 

într-o gură de-ntuneric, flăcări vii într-un crater. 

Se uită-ngrozit străinul. Iar apoi încet şopti: 

— Da... acolo... Dar ascultă. înainte de-a muri, 
osândit fiind la moartea cea mai grea, mai blestemată, 
ţintuit pe lemnul crucii, am văzut, hulit de gloată, 

un profet murind alături. Ba... mai mult ca un profet! 
Nu era un om din lume. Ci, sub fruntea de nămet, 
îi plutea în ochi o pace... şi-o dumnezeire-n grai. 

El mi-a spus privindu-mi faţa: Azi vei fi cu Mine-n Rai! 
Şi acum o întrebare... un cuvânt mai am de spus: 

Dacă tot ce văd e Raiul, nu-i pe-aici acel Isus?... 

— O! Isus? E-aici, în slavă... tot ce vezi îi aparţine. 

Dar de ce-ţi acoperi faţa hohotind? Sau plângi, străine 

— Rogu-te, o vorbă numai... Nu ştiu cum să-mi spun 

amarul... 

Dacă e Isus aicea... spune-I c-a venit tâlharul. 

—Vino!... Poarta e deschisă... Domnul îi vorbeşte-n prag. 
îl priveşte lung tâlharul. Paşii înapoi se trag... 

E Isus acest arhanghel în veşminte sclipitoare? 

Părul... Nu-i al Lui. Nici brâul. Nici cămaşa de ninsoare. 
Dar... privirea blândă... Ochii. El e! Şi-a căzut grămadă 
Cum? Dar cine îl ridică? Ochii lui nu pot să creadă. 

— Doamne, sunt murdar... şi-n zdrenţe. Sunt... 

şi-şi frânse vorba-n dinţi... 

— Eu... în haine de lumină? Eu, tâlharul, printre sfinţi? 


Şi luându-1 blând cu Sine, strălucitul Voievod, 
lângă tron ducftndu-1, zise: „El Mi-a fost întâiul rod!“ 

♦ 

Şi acum să ştie-oricinc: Unde a intrat tâlharul, 
nu-i pe lume om să creadă şi să nu-1 primească Harul! 
Nu-i păcat pe care Domnul nu şi-a pus făgăduinţa. 
Unul singur nu se iartă niciodată: Necredinţa! 


REGELE - PACE 


La Zohelet, la masa răzvrătirii, 

Adonia, davidicul lăstar, 
cu preotul bătrân Abiatar 
şi cu Ioab, mai marele oştirii, 
se proclamase domn prin legea firii 
şi închina pahar după pahar. 

Şi-n timp ce minţi bătrâne şi dibace 
urcau un rege-sânge în Sion, 
pe drumul ce coboară din Ghihon, 
din Muntele Măslinilor încoace, 
venea pe-o măgăriţă Solomon... 
un rege-ales de sus, un rege-pace! 

* 

% 

Trecură anii. Un întreg mileniu. 

Intr-un palat de lângă sacrul zid, 

se sfătuiau, cu-acelaşi duh avid, 

* 

preoţi bătrâni şi cărturari de geniu, 
aceleaşi căpetenii de cetate 
de-acelaşi tainic rege adunate. 

„Să rupem orice funii ce ne ţin! 
ca să scăpăm de Domnul şi de Unsul 
şi de strânsoarea lanţului divin!“ 

„Voi nu cunoaşteţi încă nepătrunsul! 




Să biruie romanii pe deplin? 

Să pierdem tot, şi cârmă şi cămin? 

Sau... UNUL doar să fie-n loc străpunsul? 

Şi-n acest timp, din nou, dinspre Ghihon, 
înconjurat de psalmi şi bucurie, 
venea pe măgăruş... ca o lăclie... 
venea din cer, pe calea spre Sion, 
un REGE - PACE, pentru veşnicie... 


Un vânt de seară începea să joace. 
Şi Regele în cale se opri, 
vorbind ciudat de tainice sotoace. 
„Ierusalime... 41 Mesia vorbi, 

„o, de-ai cunoaşte în această zi 
iubirea Mea carc-ţi aduce PACEI" 


Şi Pacea sfântă. Pacea împlinirii, 

i 

se coborî apoi în Templul ei. 

Dar preoţii, bătrânii farisei, 
toţi cei uniţi la masa răzvrătirii, 
acele minţi viclene şi deşarte, 
au vrut mai bine negură şi moarte. 


Şi-atunci lăsând coroana lui David 
sub aripile acvilei romane, 

Isus luă mulţimile sărmane, 
pornind să cucerească nu un zid, 
nu cetăţui de piatră, nu coroane, 
ci inimi, fortăreţele umane... 


Şi-astfel, pc măgăruşul umilinţei, 
întâmpinat de suflete fervente, 



trecu Mesia, Regele credinţei, 

spre Roma, spre Olimp, prin largi torente, 

spre toate cele şase continente. 

Şi când prin valul Dunării învoit, 
trecu Isus cu sfânta Lui povară, 
străbunii noştri îl întâmpinară 
pe Mureş, pe Târnave şi pe Olt. 

Şi se făcu în inimi primăvară. 

Plugarii îşi lăsară fieru-n glie, 
ciobanii, mioriţele la stână, 
iar tinerele, acul pe tipsie. 

Şi mulţi L-au găzduit cu bucurie 
pe Mesia în patria română! 

* 

Prietene, ascultă. Ia aminte. 

Nu simţi tu oare-un freamăt de zăvoi? 

Nu vezi cum cei umili se strâng şuvoi 
cu bucuria cântecelor sfinte? 

Nu ştii că Domnu-i încă pe Negoi 
şi pe Bihor, călcând pe vechi veşminte? 

Mai poţi tăcea, când nici un dor nu tace? 
Mai poţi să stai departe ca un sloi? 

O, vino, dar să cânţi şi tu cu noi 
întâmpinând eternul REGE - PACE! 

O, vino-ACUM, căci, iată, El se-ntoarce, 
La capătul mileniului doi, 
spre zidul sacru iarăşi înapoi! 


CÂND O UŞĂ... 


O, ce bine-i când o uşă se deschide cu iubire 
şi-n chenarul ei deodată vezi un Rai fntr-o privire, 
când vezi două bra(c-ntinse şi auzi un glas de frate 
dăruind o primăvară inimii înfrigurate, 
deşteptându-ţi iar nădejdea tntr-un zbor mai sus de fire! 
O, ce bine-i când o uşă se deschide cu iubire! 

Aţipea sub stele pale zarea paşnicei Bctanii 
când Isus bătea la uşă după crâncene strădanii. 

Ce adânc simţea Divinul cum de om îşi leagă soarta, 
când vedea în prag pe Lazăr, pe Maria şi pe Marta. 

Nu era alt loc sub soare mai scăldat de fericire! 

O, ce bine-i când o uşă se deschide cu iubire! 

Jos, în Ierihon, pe uliţi, prin mulţimea zgomotoasă, 
aducea Zacheu pe Domnul ca pe-un oaspete spre casă. 
Şi prin uşa larg deschisă, se-auzea din încăpere: 

„Dau săracilor, o Doamne, jumătate din avere!** 
îngeri albi priveau din ceruri clipele de mântuire. 

O, ce bine-i când o uşă se deschide cu iubire! 


Dar Ia uşa ta închisă stă de mult Isus şi bate. 

Ca să plece nu Se-ndură, ca s-o frângă nu se poate. 
O, trezeşte-te şi vino, trage repede zăvorul. 

Nici un oaspe nu-i pe lume ca Isus Mântuitorul. 

HI ţi-aduce-n dat iertare. HI |i-aducc izbăvire. 

O ce bine-i când o uşă nc deschide cu iubire! 




CUM TRECE ROUĂ... 


Cum trece rouă, 
sorbită-n crin, 
cum zboară norii 


şi alţii vin, 
cum pi ere-un sunet 
pe-aripi de vânt, 
aşa trec toate 
pe-acest pământ. 


Cu cât în lume 
aduni comori, 
cu cât vrei slavă 
şi strângi splendori, 
cu cât în viaţă 
ai tot ce-ai vrea, 
cu-atât plecarea 
e şi mai grea. 


Fiori şi patimi 
şi trai slăvit, 
au toate-o cale 
şi un sfârşit. 

Căci toţi pleca-vom, 
lăsând ce-am strâns; 
dar unii-n pace 
iar alţii-n plâns. 


O SFÂNT LOCAŞ... 


O, sfânt locaş de Indurare, 
din nou la icnită ta ue-alini* 
Pământu-ntreg e-n sărbătoare... 
Podoabe, cântece, lumini... 

Sc-a prind făclii... E masa plini. 
Tradi(ia tşi face vad. 
tncep colindători să vină. 

Se strâng copiii Ungă brad. 

Petrece lumea... râde, cântă... 
şi toţi un strai mai bun şi-au pus. 
E doar Crăciun, e noaptea sfântă I 
Dar unde, unde e Isus?... 

O, sfânt locaş de umilinţă, 
când toţi din tine-un basm îşi fac, 
câţi mai păstrează cu credinţă 
mesajul Pruncului sărac? 

* 

îmi zboară gându-n depărtare 
şi desluşesc într-un ungher 
o candelă pâlpâietoare 
la ieslea sfântului mister... 

Se-apleacă blând, ca o aripă, 
peste copil, un abur greu. 



Vezi Tu? Gândeşte-te o clipă. 
Acest copil e Dumnezeu... 

Pe fânul strâns în vălmăşeală 
îl văd... în scutece de in. 

Şi poate trupul de petală 
a sângerat în primul spin... 

Grăjdarul spre Copil se-arată, 
uitându-se cu ochi de urs 
cum pe-obrăjorii fără pata 
întâia lacrimă s-a scurs. 


Atras de spaima unei drame. 

Isus lăsă un cer slăvit. 

Şi-acum... e-un prunc doar. Şi I-e foame. 
Şi-ntâiul plâns a izbucnit. 

Din înălţimi o stea veghează 
prin ramuri de eucalipt. 

Curând îi va fi iar de pază 
în pribegia spre Egipt... 

Deasupra ieslei, bârne grele 
îşi dau mireasma de brădet. 

O, câte va ciopli ca ele 
Copilul sfânt în Nazaret! 


Un miel se uită cu uimire. 

Şi pruncul s-a întors puţin. 

Doi prunci uniţi într-o privire, 
îngemănaţi într-un destin... 



Abia născut... şi crucea, iat-o, 
Isus o ia din prima zi. 
în lumea care a creat-o, 

El a venit spre-a suferi! 

Iubind pe cei ce-o să-L sugrume, 
iertând pe cei ce L-au scuipat, 
în peştera veni pe lume, 
în peşteră va fi-ngropat. 

Şi dacă azi, pe ’nalta-I treaptă, 
Isus e împărat ceresc, 

El tot mai suferă şi-aşteaptă 
pe toţi acei ce nu-L iubesc. 

Iudei şi Neamuri, regi şi fameni, 
vă cbeamă Pruncul cel stingher! 
El nu vrea cerul Iară oameni, 
însă nici oameni fără cer! 

O, sfânt locaş! Ce dulce-ţi datini 
al amintirii viers de sus. 

Cât farmec au aceste datini! 

Dar unde, unde e Isus?... 

Cu ce comori de veste bună 
ni s-a trimis un Prunc din zări? 

O, lasă altora să-şi pună 
aceste mistice-ntrebări! 

p 

Că s-or găsi în lumea largă 
niscai săraci în vreun ungher, 
niscai ciobani pe vreo viroagă, 
sau magi îndrăgostiţi de cer. 


A ta e clipa! Sus paharul! 
Chemaţi taraful cel mai bun! 

Să cânte la urechi cobzarul! 

Că doar... e noaptea de Crăciun! 


* 

Voi, miei, din staule-nnoptate, 
din nou cu voi mă reculeg. 
Isus, divinul Miel, vi~e frate! 
Şi-ai vostru-i cerul Lui întreg! 


Acolo veşnic împreună 
ne va păstra Emanuel... 

Şi orice spin va fi cunună. 
Şi orice lacrimă, inel. 


O, sfânt locaş! E sărbătoare. 

Şi toţi un strai mai bun şi-au pus 
Se cântă... se ciocnesc pahare... 
Dar unde, unde e Isus? 




ŞAPTE UŞI 

La o uşă cu păcate 
(cum sunt toate...) 
a bătut încetişor 

mâna cea cu sfânt izvor. 

/ 

A bătut cu bunătate, 
însă omul cu zăvor 
era prins de Asmodeu 
într-un somn adânc şi greu. 

Şi-a bătut din nou la uşă 
braţul dragostei divine. 

— Cine bate? Cine bate? 

— Eu sunt. Leul care vine; 
astăzi Mielul blând şi mut, 
dat la moarte pentru tine. 

— Pentru mine? Cum se poate? 
Dar ce crimă am făcut? 

Eu nu mint, nu fac trafic, 
casa nimănui nu stric, 
nu mă-mbăt, nu trag tutun, 
nu mă cert, nu mă răzbun... 

Eu sunt omul cel mai bun. 

La biserică ma duc... 
şi la Paşti... şi la Crăciun... 
Biblia... am... răsfoit-o... 
hăt, pe când eram un ţânc... 



Şi zicând acestea, gazda 
adormi şi mai adânc. 

* 

Şi-a bătut în altă parte 
Călătorul milenar 
coborât de pe Calvar. 

— Este cineva la uşă? 
zice-o voce cu ţepuşă. 

— Eu, Cuvântul ce dă Har. 

— Cum? Aici? La mine-n casă? 
Eu sunt foarte ocupat. 

Treburile nu mă lasă. 

nici măcar să stau la masă. 

Mă iertaţi, dar nu descui. 

Cine are timp de sfaturi, 

treaba lui! 

* 

Şi-a bătut Isus la uşa 
unui om la fel de rău. 

— Cine-i? 

— Salvatorul tău. 

— Salvator?! Eu n-am nevoie! 
Dacă-n cer, în tot înaltul, 

la Iehova sau la Joe. 
e un Rai mai sus de stele, 
nu mă duc purtat de altul, 
ci cu aripile mele! 

* 

Şi-a bătut la altă uşă 
mâna marelui proscris. 


Uşa s-a... întredeschis. 

— Cine-i şi cu ce dorinţă? 

— Sunt de Tatăl Meu trimis 
ca să vă aduc salvare 

prin credinţă, 
cum profeţii au prezis. 

— Da, credinţa nu e rea... 
Dar, de-i vorba de căinţă, 
eu nu las credinţa mea! 
Datina cea bătrânească! 
Paştele cu miel, cu pască, 
anul nou cu baclava, 
peşte la Buna Vestire. 

Uite, asta-i mântuire! 

Să mă las ca rătăciţii 
de atâtea vechi tradiţii, 
de petreceri bunăoară, 
de minciuna... necesară... 
de o glumă... de-o ţigară 
şi... de tot ce se iveşte?... 

Să se lase cine-o vrea! 

îl priveşte. 

Eu nu las credinţa mea! 

* 

Şi, din nou. Acel ce-mbie 
a bătut la alt cămin. 

— O, Stăpânul meu divin, 
ce înaltă bucurie! 

Ai venit din Empireu 
ca să vizitezi în treacăt 
pe-un nevrednic cum sunt eu. 
Uite, îţi sărut sandala 
ca Maria din Magdala, 



■* 

după cum Ţi se cuvine. 

Şi-acum... du-Te şi împarte 

Vestea bună mai departe. 

Şi... mai vino pe la mine... 

* 

Şi Isus S-a dus să bată, 
cu acelaşi dor în piept, 
la o uşă depărtată. 

— Domnul meu, de când Te-aştept! 

Vino, căci Ţi-am pregătit 

o odaie-nmiresmată, 

cea mai bună încăpere, 

cu fotolii şi lăicere, 

ca să stăm mai mult, mai mult... 

Tu să-mi tâlcuieşti mistere, 
eu să stau să Te ascult. 

Intră dar, Lumină vie, 
fagure de mângâiere! 
însă... n-aţinti prin casă... 
ochii Tăi din alte sfere, 
căci... e-atâta murdărie 

prin unghere... 

♦ 

Iar la urmă Călătorul 
a bătut la un pridvor. 

Prin păienjenişuri sumbre 
şi prin fum ameţitor, 
se stârni un joc de umbre 
şi se auzi un geamăt: 

„Ajutor! Ajutor !* 4 



Şi deodată 

se cutremură pridvorul 

de o luptă-nverşunată. 

# 

Ca năluci în văi deşarte, 
umbrele loveau de moarte. 
Zăngăniră geamuri sparte. 

Apoi uşa a fost dată 

la o parte. 

— Doamne, hoţii mă sugrumă. 
Uite-mă cum mă legară. 

Casa mea... era un templu, 

un Eden, odinioară. 

Dar prietenii cu mască 
au ştiut să mă-mbrâncească 
în orgie şi în viciu — 
şi din templul meu făcură 
o tavernă şi-un ospiciu. 

Vino, Doamne, dă-i afară! 

Şi Isus, luând în mână 
bici de funii şi curele, 
iată-L... face-un pas cu ele. 

Sare uşa din ţâţână. 

Cade lanţul pe podele. 

Fug ca şerpii prin ţărână 
toţi prietenii de rele. 

Fuge pofta şi minciuna, 
furtişagul şi beţia, 
îmbuibarea şi trufia; 
fug... şi fug pe totdeauna. 

— Doamne, sunt salvat! Sunt liber! 
Casa mea a Ta e toată! 



Nu mai pleci de-aici, Isuse, 

niciodată! 

Intră ca Stăpân pe veci. 
Schimbă totul cum îţi place, 
fă ce vrei, dar nu mai pleci!.. 

Fericit şi plin de pace, 
Domnul iute îşi sumete 
mâpecile Lui de in. 

Zboară sticlele de vin, 
veştejitele buchete, 
scrumiere şi brichete, 
toată spuma de venin. 

Da. A fost învins duşmanul! 
Se înalţă-n soare schele... 

Cu luciri de baionete, 
bate, bate târnăcopul 

în perete. 

Lumea plină de mirare, 
trecători, prieteni, rude, 
toţi se-ntreabă: Ce-o fi oare? 
Iar Zidarul le răspunde: 

„Deocamdată, 
demolare!“ 



ACUM 


1 


Matei 25:3 - 40 


Drag prieten care cânţi 
vesel în credinţă, 

Iii prieten cu Isus 
şi la suferinţă! 

Dacă-n ceasul de temut, 
vrei să fii la dreapta, 
când Isus dă iar tribut, 
mângâie-L cu fapta. 


Dă-I acum din pâinea ta 
foamea să-Şi destrame; 
căci în cer în veci de veci 
nu-I va mai fi foame! 


Dă-I acum să bea din vas, 
când e ars ca vrejul; 
căci în veci de veci în cer 
nu mai ai prilejul! 

Dă-I acuma haina ta, 
cât îi rupt veşmântul; 
căci în cer nu-i va fi frig, 
nu-L va bate vântul. 


i jet 



Dă-I acum când e bolnav 
grija-nduioşată; 
căci bolnav nu va mai fi 
Domnul niciodată. 


Ia-L în casa ta acum, 
să-L aline somnul. 

Azi e un sărac în drum, 
dar în el e Domnul! 


Azi Isus e-n mii de fraţi. 
Azi îţi vrea El fapta. 
Mâine toţi vom fi chemaţi. 
Tu vei fi la dreapta! 

Şi un glas, peste genuni, 
va striga spre stele: 

,41 cunosc şi din ani buni; 
şi din zile grele!“ 

Iată, anii trec, s-au dus. 
Zilele-s ca spuma. 

Fii prieten cu Isus, 
nu uita, ACUMA! 



EXISTĂ DUMNEZEU 


Nu, nu suntem un vis, o întâmplare, 
un lut de sine însuşi frământat. 

Ci ne-a zidit o Forţă creatoare, 
o-nţelepciiţne fără de hotare. 

Există Dumnezeu cu-adevărat! 


Nu, nu suntem jivine-ntunecate, 
gonite de un bici ne ’nduplecat. 
Ci noi avem un duh şi-o libertate 
şi-o inimă ce pentru ceruri bate. 
Există Dumnezeu cu-adevărat! 


N-ar fi simţit în veci de veci ţărâna 
surâsul unui crin imaculat, 
de n-ar fi-ntins Atotstăpânul mâna 
să umple-n noi de simţământ fântâna. 
Există Dumnezeu cu-adevărat! 


Avem cu noi Scriptura ca dovadă, 
avem minuni şi semne ne ’ncetat. 

Iar cine vrea pe Dumnezeu să-L vadă 
să stea în faţa Lui pe baricadă! 

Există Dumnezeu cu-adevărat! 

Nu-i calea noastră veşnic însorită, 
nu-i viaţa totdeauna un palat. 



Dar o trăim căci merită trăită, 
când, peste lumea asta mărginită. 
Există Dumnezeu cu-adevărat! 

Nu, nu suntem neant! Ce fericire! 
Supremul adevăr S-a revelat. 

Isus e-n noi, lumină şi iubire. 

Iar moartea e un zbor spre nemurire. 

Există Dumnezeu! Ce minunat! 


TAINELE UCENICIEI 



REBECA 


Cămilele prin câmp sărac 
băteau spre Canaan poteca, 
în gând cu flori de liliac, 
călătorea spre Isaac 

Rebeca... 


în preajma ei, bătrânul rob 
privea prin lacrimi caravana. 
Stropi calzi pe faţa lui de ciob 
păreau că strigă bob cu bob: 

Osana! 


— Apropie-ţi cămila ta, 
trimis al binecuvântării! 

Un veac întreg te-aş asculta, 
căci mi-ai aprins în piept o stea 

a zării... 


— Copila mea, sunt ca un ra 
ce lasă rodul sa-1 încline. 
Căci Dumnezeul lui Avram 
mi-a dus cămilele de ham 

latine... 



Vedeam fecioare-n jurul meu... 
Vai! Care-i carnea lui şi coasta? 



Şi, când mi-ai dat din vasul greu, 
mi-a spus de-a dreptul Dumnezeu: 

Aceasta! 

Iar dacă vrei aşa cum spui 
şi dacă nu mă-neacă plânsul, 
eu despre Isaac oricui 
aş spune că alt mire nu-i 

ca dânsul... 

Puterea unei mari minuni 
l-a dăruit din ceru-albastru. 

Născut din har şi rugăciuni, 
a fost adus ca din genuni 

un astru. 

Ci tatăl său şi-a pus în el 
comoara dragostei întreagă. 

Şi când mi-a dat acest inel, 
a vrut să-i fii şi tu la fel 

de dragă. 

El are mări de bogăţii, 
puzderii, stână lângă stână, 
cu oi pestriţi şi colilii... 

Şi toate-aşteaptă să le fii 

stăpână. 

în cort înalt şi măiestrit 
aprind miresme robi şi roabe 
Şi ii i hi vote dr ItiUnlM 
stăpânul meu |i a pieţiAtM 

podoabt* 


Dar toate, toate vor păli, 
comori de stele şi rubine, 
când el, iubitul, va privi 
ca soarele în zori de zi 

spre tine... 

* 

Şi zile lungi, cu paşii grei, 
cămilele băteau poteca. 

Dar ca-ntr-un zbor de porumbei 
călătorea spre domnul ei 

Rebeca. 

— Apropie-ţi cămila iar, 
cuvântul tău să-mi fie-arvuna! 
Te-aş asculta cu-acelaşi har, 
pe drumuri fără de hotar, 

într-una. 

— Cu drag eu depăn de pe fus 
oricui cu drag vrea să m-asculte. 
Ca Isaac alţi tineri nu-s... 

Ce multe aş avea de spus! 

Ce multe! 

Ca miel de jertfă blând şi mut 
l-a dus stăpânul pe Moria. 

Şi când pe lemn s-a aşternut, 
un plâns amar a străbătut 

tăria. 

Aşa i-a fost pe lume dat, 
el singurul, el preaiubitul, 



feciorul drag şi ne ’ntinat 
să vadă-asupră-i ridicat 

cuţitul. 


Dar când al mântuirii rost 
şi-a spus asupra lui cuvântul, 
i-a fost tot cerul adăpost! 

Şi binecuvântat a fost 

pământul! 

Aşa vorbiră săptămâni. 

Şi-ntr-un amurg, zâmbind, ea spuse: 
— Cât mi-eşti de drag între bătrâni! 
Căci mi-ai săpat în drum fântâni 

nespuse. 

De-ar fi-n pustiu să-mi fie scris 
odată să-mi găsesc sicriul, 
spre dragostea ce mi-ai deschis 
tot mi-ar părea un Paradis 

pustiul! 

Dar stai... Ce prinţ... e-acolo-n drum 
privind pe gânduri asfinţitul? 

Nu-mi spune cine-i! Nicidecum! 
Căci inima îmi spune-acum: 

E el, iubitul! 

Mai stai, bătrAnc, dă-mi răgaz. 

Cum să mă poil? Mă prinde teama. 
S-alerg hâ plAug pe al «au grumaz? 
Sau nA mi titlit pente obraz 

marama? 

Tu, frate drag, pe-acest pământ, 
bătând către Eden poteca, 
asculţi şi tu Cuvântul sfânt 
cum l-asculta pe rob cu-avânt 

Rebeca? 

De-ai pribegi-n pustiu un veac, 
jertfind odihna ta şi somnul, 
să simţi că-n piept ţi se desfac 
tot crini şi flori de liliac! 

Căci scumpul nostru Isaac 

e DOMNUL! 



PUIUL 


Trist 

şi singur în găoace, 
puiul galben-auriu 
a simţit într-un târziu 
că-i stingher, 
că n-are pace. 

A simţit că lumea lui 
tot mai strâmtă 
nu ştiu cum, 
se face... 

„Ce-o fi asta?“ 

/ 

se gândi. 

„Cum de m-a ajuns năpasta 
să trăiesc într-o mărgică, 
într-o casă 
tot mai strâmbă, 
tot mai mică?... 

Să nu pot să-mi aflu loc 
nici pe faţă, 
nici pe spate. 

Şi să-mi crească, 
după toate, 
uite 

ce nătâng de cioc! 

Ce vrei tu? 

Vorbesc cu ciudă 
eu cu ciocul, 


ca un prost*, 
însă ciocul ce s-audă? 
Cade-n stânga, 
bate-n dreapta 
şi-mi atârnă 

ca o bârnă, 
fără rost. 

Mi-au ieşit şi doi ochi mici. 
Ce să fac cu ei aici? 

Mi-au crescut şi aripi grele. 
Ce să fac aici cu ele? 

Iar sub pântec, 
la picioare, 

se făcură nişte gheare... 
lungi... cu vârfu-ncovoiat... 
Simt că toate-n pântec mi-au 
Doamne, 

pentru ce mi-ai dat 
daruri care-mi sunt povară?.. 

Şi. 

lăsat pe partea stângă, 
a-nceput uşor să plângă 
puiul 

pentru-ntâia oară... 

* 

Dar deodată, 
în gâoc, 

bate cineva de-afară... 

Cioc! 

Cioc, cioc! 



Inima în pui se zbate, 
se-nfioară. 

Cine... 

oare cine bate?... 

Cu un tremur ca de-o vrajă, 
a bătut şi puiu-n coajă. 

Uite! 

Sub ciocănituri solide 
se deschide 
o fereastră! 

Doamne, 

ce privelişte măiastră! 

Apoi uite-acum cât loc... 
unde poate să alerge, 
să se joace, 
să se culce... 

Iar un glas atât de dulce, 
glas de mamă... 
andantino, 
iată, 

îi vorbeşte: 

Vino... 

Şi sări degrabă puiul 
din bârlogul vieţii vechi. 

O, acum cât e de bine 
să ai ochi, 
să ai urechi!... 

Ce frumoasă e lumina!... 
Parc-ar vrea în piept s-o soarbă. 
Asta ce-i? 

Un fir de iarba... 

Iar acolo? 



E grădina... 

Şi-nălţând privirea-n soare, 
puiul, 

suflet de pripas, 
a bătut din aripioare 
şi-a făcut întâiul pas. 

Iar apoi, 
dup-o clipită, 
a zărit lâng-un arbust 
o grăunţă rumenită. 

Mm! 

Da* bună e la gust! 

Iar colea, o gâză mică 
pe un fir de busuioc. 
Doamne, 
ciocuşorul totuşi 
nu e... 

nu e rău de loc! 

Dar aici în noua ţară, 
ce s-ar fi făcut el oare 
fără aripi, fără gheare, 
fără vechea lui povară 
din căsuţa cea sihastră? 
Bietul pui... 


♦ 

Fraţii mei, 
povestea lui 

nu-i decât povestea noastră. 

Cinste, 

curăţie, 

milă, 


jertfă, 

inimă umilă, 
lacrimi grele, 
bunătate, 

şi suspine după stele, 
bine, 

dar acestea toate... 
ce să faci aici cu ele? 

Să fii mut ca oaia-n strungă, 
cu răbdare (îndelungă!), 
să nu fugi după avere, 
după nume, 

să iubeşti pe cel ce-i gata, 
de-ar putea, 
să te sugrume, 
bine, 

dar acestea toate... 
ce să faci cu ele-n lume? 
Când sub soare are preţ 
numai zâmbetul isteţ, 
numai vorba îndrăzneaţă, 
numai paşii rari şi grei, 
numai mâna cu mănuşă 
care trage la cenuşă 
de la toţi 
pe turta ei; 

da, 

când viaţa e-o berbuncă 
unde toţi străbat răscrucea 
şi în calea ta aruncă 
spini şi cioburi 
fără număr. 



tu, 

să-ţi iei în taină crucea 
şi s-o duci umil pe umăr... 
suspinând discret, 
cuminte, 

sub scuipatul de ocară... 
O, Părinte, 
Creatorule-ndurat, 
oare pentru ce ne-ai dat 
daruri 

care sunt povară? 

* 

Pentru ce? 

Nu ştii? 

Aşteaptă... 

Vine-o clipă, 
un soroc, 

când la marginile lumii 
cineva din cer va bate... 
Cioc!... 

Cioc, cioc! 

Şi-n acest străvechi găoc 
se va face o fereastră 
către lumea cea măiastră. 

Şi-atunci, 

frate, 

cât va fi de bine 
să ai pieptul cu suspine, 
să ai umerii cu cruce, 
să ai tâmplele cu spini. 

să ai fa|a toată plină 
de a lacrimilor salbei 
căci acestea toate, toate, 
se vor face... aripi albe 
şi tunică de lumină 
şi cunună de rubini 
şi toiag de-mpărătie, 
care ştie lumi să- nfr unte 
(după cum Ioan ne-a spus!) 
când ne va sclipi pe frunte 
numele etern. 


ISUS ! 


FIUL NERISIPITOR 


— Cu cel ce nu-i decât un ciob, 
cu un hoinar te bucuri, tată. 

Eu ţi-am dus greul ca un rob — 
şi n-ai fost vesel niciodată. 

— Da, fiul meu, tu ai robit, 
dar eu te-aştept de-o veşnicie 
ca să-mi slujeşti ca fiu iubit, 
din dragoste, nu pe simbrie... 

— Cu-acest fugar, cu-acest proclet 
petreci sub viţă şi sub cetini. 

Şi mie nu mi-ai dat un ied 
ca să mă bucur cu prieteni. 

—- O, nu un ied, ci zeci de zeci 
ţi i-aş fi dat, căci se cuvine. 

Dar tu voiai ca să petreci, 
vai, cu străinii, nu cu mine... 

— I-ai dat inel împărătesc 
şi mantie de in cu ciucuri. 

Iar eu de ani şi ani trudesc, 
şi tu de mine nu te bucuri. 

— Tu eşti al meu. Dar eşti pustiu. 
El s-a întors din foc şi gheaţă! 

El a fost mort şi azi e viu, 
iar tu trăieşti şi nu ai viaţă. 



DE CRĂCIUN 


De Crăciun, sub fulgi zglobii, 
pe Isus din nou vestindu-L 
trec pe uliţă copii 

cu colindul. 

Şi din zori până-n apus, 
pe-o steluţă cu laclie, 
ei duc lumii un Isus 

de hârtie. 

* 

Dar tu, frate credincios, 
porţi tu Pruncul ce trăieşte? 
Duci în tine un Cristos 

care creşte? 

Nu-i vreun gând ce te-a-nşelat, 
un simbol sau o icoană? 

Simţi că-i viu cu-adevărat? 

Cere hrană?... 

După bezna cea de ani, 
şi-a adus copilul zorii? 

Vin la tine cei sărmani? 

Vin păstorii? 

Simţi că Cel ce L-ai primit 
de lumină-ţi umple gândul? 
Şi vin magi din răsărit 

căutându-L? 

Altfel, Pruncul nu e viu. 
Altfel, ochiul tău te-nşală. 
Altfel staulu-i pustiu, 

ieslea-i goală. 

Şi din zori până-n apus, 
ca pe steaua cu făclie, 
porţi şi tu tot un Isus... 

de hârtie. 



r. 


ROBI ŞI FII 

Ioan 1:12; Luca 2:34-35 


Un împărat a vrut să-nalţe-odată 
un templu tainic pentru fiul său. 

Şi, alegându-şi dintre robi o ceată, 
îi aşeză la trudă necurmată, 
la daltă, la cuptoare, la ilău. 

Cu ei în rând, din zori şi până seara, 
cioplea şi prinţul albe flori de lunci. 
Dar numai ei vedeau în stânci comoara. 
Căci robii nu simţeau decât povara 
de meşteşuguri grele şi porunci. 

Dar într-o zi, chemându-i împreună, 
voievodul ce trudea în rând cu ei 
se înălţă cu lacrimi să le spună: 

„Iubiţii mei, vă dau o veste bună: 
de azi încolo sunteţi fraţii mei t 

Căci pentru voi am dat moşii bogate 
şi m-am vândut pe mine însumi rob. 
lat tatăl meu mi le-a întors pe toate. 
Acum oricine vrea să-mi fie frate 
să-şi lepede trecutul ca pe-un ciob!“ 

Luară-aminte robii cu sfială 
la tot ce-a spus feciorul de-mpărat. 






4 


Dar au rămas răpuşi de îndoială, 
şi reci ca fierul stins de nicovală. 
Deodată... un vătaf... s-a-mbărbătat. 

Înaintând spre prinţ să i se-nchine, 
acesta iute-n braţe l-a cuprins. 

Apoi luându-1 dintre robi cu sine, 
i-a dat veşmânt de aur şi rubine 
şi-un foişor de diamante nins. 

Iar împăratul vru ca să-l cunoască. 

Şi-i zise de pe tronul azuriu: 

„De azi nu mai sunt legi să te silească. 
Dar nu uita de haina-mpărătească. 

Eşti fiul meii. Trăieşte dar ca fiu!" 

Iar noul prinţ, între ostaşi de pază, 
în foişorul său intră măreţ. 

Şi-a doua zi abia către amiază 
veni la trudă, dar ca prinţ cu vază. 

Şi se purtă cu fală şi dispreţ. 

Ca starea sa de prinţ să şi-o arate, 
el răsturnă tiparele de lut, 
sfarmă pe nicovală nestemate, 
lovi pe robi, aprins de răutate, 
şi se-apucă apoi de petrecut. 

Dar împăratul şi-a aprins mânia 
văzându-1 cum se poartă. Şi-ntr-o zi, 
i-a zis: „Ţi-ai lepădat numai robia. 

Dar ţi-ai păstrat întreagă viclenia. 

Nu-mi eşti nici fiu, nici rob!" Şi-l izgoni. 



* 

A doua zi, cu vorbe-nlăcrimate, 
vorbi iar voievodul: „Popor sărman, 
nu-i nimeni printre voi să-mi fie frate? 44 
Şi-atunci veni, cu genele plecate, 
un rob cu mîini zdrelite de ciocan. 


Şi, îmbrăcat cu scumpă-mbrăcăminte, 
el fu adus, cum cronicile scriu, 
s-asculte-aceleaşi tainice cuvinte: 

„Tu nu mai eşti sub legi de azi-nainte! 
Eşti fiul meu! Trăieşte dar ca fiu!“ 

> 9 

Iar noul prinţ pomi cu voievodul. 
Şi-acesta-1 duse pe-un înalt liman 
şi-i arătă într-un palat izvodul, 
cununa de lumină şi efodul... 

Şi s-au întors la daltă şi ciocan. 

Atunci, cu ochi din altă plămădeală, 
privi în jurul său cel înfiat. 

Lovi apoi cu drag pe nicovală. 

Şi-n piept un cântec nou dădu năvală, 
un cântec sfânt, măreţ, înfiorat. 


„Loviţi ciocane! Dălţile să sune! 

Să crească templul sfânt din zi în zi! 
Să sufle aprig foalele-n cărbune! 

Noi înălţăm o veşnică minune 
în care toţi nemuritori vom fi!“ 


Şi cântecul şi bucuria nouă 
dădură-n mâna lui belşug de rod. 
Lovea-n ilău cu mâinile-amândouă. 

Sudoarea lui părea pe frunte rouă. 

Şi-n adevăr... era un voievod! 

Atunci alţi robi au îndrăznit, şi roabe, 
să lie fiice de-mpărat şi fii. 

Nu doar de dragul sfintelor podoabe, 
ci spre-a simţi în piepturile slabe 
fioru-acelei sfinte bucurii. 

De-atunci, dând unul altuia povaţă, 
veniră mulţi, în fiecare zi. 

Nu toţi râvnind nemuritoarea viaţă, 
ci, cei ascunşi ca să se dea pe faţă, 
iar cei adevăraţi pentru-a iubi. 

♦ 

Şi-acum, tu frate, care, prin credinţă, 
porţi haine albe cu sclipiri de nea, 
Isus te vrea cu El de o fiinţă! 

Pârâşul vechi e-nvins de neputinţă, 
căci n-are lege împotriva ta. 

Eşti liber azi. Şi îmbrăcat ca rege. 

Şi ai în cer un sceptru şi-un palat. 

Nici un păcat oprit de vechea Lege 
nu poate sub osândă să te lege. 

Dar cum te porţi ca fiu de împărat? 

Eşti liber azi de-orice porunci morale. 
Cristos a frânt pe cruce jugul greu. 
Te-a aşezat pe culmi spirituale. 

Puteri şi Rai sunt toate ale tale. 

Dar cum trăieşti ca fiu de Dumnezeu? 



Eşti liber, dar ce faci din libertate? 
Eşti tu smerit pe-atât cât eşti de sus? 
Simţi inima lui Dumnezeu cum bate? 
Cuprinzi tu oare-n dragostea de frate 
tot idealul sfânt a lui I$us? 

Eşti liber azi. Dar totuşi ţine minte 
că dacă iar te-alături de Satan, 
tu nu eşti fiu, tu n-ai în cer Părinte, 
dar nu mai eşti nici rob ca înainte. 

Şi soarta ta va fi cu cel viclean. 

Căci dacă Legea, ca un leu la pândă, 
a frânt pe cei chemaţi în veacul trist, 
cu cât mai mult vor suferi osândă 
toţi cei ce trec cu faţa surâzândă 
peste ofranda sângelui lui Crist? 


Ia seama dar — şi-n inima ta scrie!- 
că pe pământ, în cer şi-n Empireu 
nu-i nimenea mai bun în veşnicie, 
mai iertător, mai plin de duioşie, — 
dar nici mai aspru decât Dumnezeu! 


Ia seama dar... că nimeni nu se frânge 
mai mult ca El spre-a te feri de rău. 
Dar nu uita că eşti plătit cu sânge, 
că nimenea de mii de ani nu plânge 
mai mult ca Dumnezeu... de dragul tău 



CERCUL LUI IACOV 


Se-ntunecase. De la târle 
venea un susur de cobuz. 

Se auzea de peste ziduri 
un freamăt din cetatea Luz. 

Pe câmp, alăturea de cale, 
cu tâmpla pe un bolovan, 
dormea, trudit de drum, un tânăr, 
un călător către Haran. 

Dormea cu sufletu-n suspine, 
dorit de tihnă, de răgaz. 

Şi-o lacrimă de-nsingurare 
i se uscase pe obraz. 

Deşi bărbat în plină fire, 
el se simţise străbătut 
de-un dor de cei lăsaţi acasă 
şi-o teamă de necunoscut. 

Era pribeag, pornit în taină, 
cu inima-ngheţată-n piept. 

Dar nu ameninţat de-un duşman, 
ci chiar de fratele său drept. 

Erau doi fraţi născuţi de gemeni, 
dar, după fire, doi străini: 
unul, un vânător năpraznic, 
cel’lalt, păstor cu ochi blajini; 
unul privind cu necredinţă 
tot ce era în nevăzut; 



altul, în binecuvântare 
întrezărind supremul scut. 

Şi noul Cain, plin de ură, 
văzând în frate-său un ciot, 
şi-a zis: „îl voi zdrobi în cale 
cu binecuvântări cu tot!“ 

Aflând de gândurile-acestea, 
degrabă fratele cel blând 
şi-a-mbrăţişat cu-amar părinţii 
şi s-a pornit la drum plângând. 
De-aceea, când pe piatra rece 
pribeagul tâmpla şi-a lipit, 
el se simţise-atât de singur, 
atât de slab şi părăsit. 

De câte ori şi noi asemeni, 
când vântul lumii bate greu, 
nu ne simţim uitaţi de oameni 
şi părăsiţi de Dumnezeu! 

Căci nu-nţelegem că nu-i nimeni 
uitat în gol, pierdut în vid; 
că sunt doi ochi ce niciodată 
nu aţipesc şi nu se-nchid. 

Deodată, către miezul nopţii, 
ca din lumina cea dintâi, 
veni din cer o strălucire 
pe piatra pusă căpătâi. 

Şi se făcu apoi o scară 
în preajma omului stingher. 

Şi iată că mulţimi de îngeri 
veneau şi se-nălţau spre cer. 


Era atâta strălucire 
şi-atâţi străjeri cu pasul viu 
în locul ce mai înainte 
părea o râpă, un pustiu. 

S-a deşteptat cu fiică Iacov 
din gloria acestui vis. 

Turnând ulei pe vârful pietrei, 
el a privit spre cer şi-a zis: 

„Stăpâne, de vei fi cu mine 
în orice loc pe-acest pământ, 
şi dacă vei purta de grijă 
să am şi pâine şi veşmânt 
şi dacă iar mă vei întoarce 
de la Haran aici pe plai, 

Tu-mi vei fi Domn. Şi-a zecea parte 
va fi a Ta din tot ce-mi dai.“ 

* 

Şi tânăru-a plecat. Destinul 
i-a fost mereu printre ciobani. 

Cu bucurii şi cu necazuri. 

Dar după douăzeci de ani, 

El se-ntorcea, cum scrie Cartea, 
ducând cu el o mare gloată, 
două soţii şi două roabe 
cu unsprezece fii şi-o fată — 
şi slujitori şi slujitoare, 
cirezi de vite şi viţei, 
cămile cu samururî grele, 
măgari şi capre, oi şi miei. 

Dar vai, deşi bogat, el, Iacov, 
fugea din nou către-un liman, 


gonit, dar nici acum dc-un duşman, 
ci chiar de socrul său Laban. 

Căci Dumnezeu care văzuse 
cum omul lacom de-avuţie 
făcea din ginere o slugă 
aproape fără de simbrie, 
dăduse însuşi El lui Iacov 
tot dreptu-atâtor străduinţi 
şi-i poruncise să se-ntoarcă 
la-ndureraţii săi părinţi. 

Şi-acum, la un popas, când Iacov, 
în focul dorului de-acasă, 
vorbea în lacrimi cu Rahela, 
soţia lui cea mai frumoasă, 
se auzi din drum un tropot 
ca de oştire. Şi deodată 
se cobori Laban cu grabă 
de pe-o cămilă asudată. 

„De ce-ai fugit pe-ascuns de mine 
luându-mi fetele-n convoi, 
ca un barbar ce ia cu sila 
femei răpite în război? 

Ţi-aş fi făcut urări de bine 
în zvon de cântec şi viori, 
strângându-mi fetele cu lacrimi 
şi sărutând pe pruncuşori. 

O, mâna mea-i destul de tare, 
dar Dumnezeu, în mila Lui, 
mi-a poruncit în vis: Ia seama, 
o vorbă aspră să nu-i spui! 

Şi-acum eu înţeleg că dorul 
de cei de-acasă te-a pătruns. 

Dar spune-mi, idolii de aur 
de ce mi i-ai luat pe-ascuns?“ 


S-a-ncrâncenat de spaimă Iacov, 
lovit în duhul său curat. 

„Să moară“, a zis el cu-asprime, 
„să moară cel ce i-a furat! 

Da. Intră-n corturi, cercetează. 

Şi orice lucru, bun sau rău, 
priveşte*! cu luare-aminte 
şi ia cu tine ce-i al tău!“ 

Laban a scotocit zadarnic, 
însă comoara lui era 
furată totuşi de Rahela 
şi-ascunsă-n pernă chiar de ea. 
în zori s-au despărţit. Iar Iacov 
pomi cu tuimele la drum. 
Osânda însă ce-o rostise, 
vai, nu s-a prefăcut în scrum 
şi n-a pierit cum piere-un dangăt 
şi ţi se şterge din auz. 

Ci a fost doar ACOPERITĂ 
sub legământul de la Luz. 

Trecură săptămâni de zile. 
Ajunse Iacov la Sucot. 

Acolo, c-un altar de piatră 
slăvi pe Domnul Sabaot. 
în adevăr vedea el bine 
că-n anii aceştia douăzeci 
un scut ceresc îl apărase 
de oameni răi, de inimi reci; 
că legământul ce-1 făcuse 
pe când a fost un biet pribeag 
a fost mai mult decât o haină, 
decât o pâine în desag. 


Şi intr-o noapte, Domnul Slavei 
îi spuse iar, cu glasul strâns: 
„Ridică-te şi vino, Iacov, 
la Luz, în locul unde-ai plâns!...“ 
Şi Iacov, cu soţii, cu roabe, 
cu fii, cu slujitori, cu-averi, 
veni s-aducă mulţumire 
acelei tainice Puteri 
de ocrotirea ce-ncepuse 
la căpătâiul de fugar 
şi încheia pe-aceeaşi piatră, 
un cerc de dragoste şi har. 

Dar nu-i veni atunci în minte 
să ceară Iacov Celui Sfânt 
ca mai departe să-i păstreze 
acelaşi har, pân* la mormânt; 
ca mai departe juruinţa 
din rugămintea lui fierbinte 
să ţie-asupră-i chipul dulce 
al unui Dumnezeu Părinte; 
ca între el şi cer să fie 
nu lanţul unei legi severe, 
nu frica, nu dreptatea aspră, 
ci legământul de-nfiere. 

Vai, Iacov n-a ştiut să ceară 
ca cercul tainicei iubiri 
să fie-o cale fără capăt, 
o scară spre nemărginiri. 

El puse piatră peste piatră 
şi, înălţAnd un stâlp ca semn, 
turnă deasupra drept ofrandă 
un vas de vin şi undelemii. 

Apoi porni tncet spre Mamre. 




Iar Cel ce-i apăruse-n vis 
plângea în urma lui. Căci Harul 
era acum un cerc închis. 

Şi n-a trecut prea multă vreme 
când, coborând către Effata, 
cel ce fusese fiu ’nainte 
s-a şi-ntâinit cu judecata. 
Sentinţa ce-o rostise Iacov: 

„Să moară cel ce a furat!“ 
lovi acum. Venise Legea. 

Şi ea nu iartă de păcat. 

Rahela, ea, cea mai iubită, 
o stea din sclipetul divin, 
în chinuri fără de iertare, 
muri, născând pe Beniamin. 

* 

Noi, frate drag, ce har, ce taină!, 
prin duioşia lui Isus, 
prin dragostea ce pentru oameni 
L-a-nduplecat şi L-a răpus, 
avem un cerc etern de slavă, 
avem o scară spre zenit, 
avem o cale ce ne-nalţă 
ca o spirală-n infinit. 

Veghează dar şi fii în clocot. 

Şi viaţa-n braţul Lui predă-ţi. 

Ca să nu cazi din cercul slavei 
în cercul asprei judecăţi. 



PEDEAPSA CARE RĂMÂNE 


N-a strălucit pe cerul Legii 
un mai înflăcărat bolid, 
un mai strălucitor luceafăr 
ca regele psalmist David. 
în faţa dragostei supreme, 
înaripat şi plin de jar, 
deşi născut ca rob sub Lege, 
David trăia ca fiu, în Har. 
Căci David, în orice faptă, 
în orice gând smerit, supus, 
rodind profetice simboluri, 
trăia prin Duhul Sfânt, Isus. 

* 

Dar într-o zi, din înălţime, 
veni prin îngeri un decret. 
Se-nfi orară mii de duhuri 
privind spre regele profet. 
Era către sfârşitul zilei. 

Peste Iordan, la răsărit, 
puternica cetate Raba 
vuia de-un aspru zăngănit. 
Se căţărau pe scări vitejii 
în zvon de-aramă şi de-oţel. 
Se înroşea zidirea naltă 
de sângele lui Israel. 

Zburau săgeţile în stoluri, 



mai iuţi ca jocul de lăstun, 
în luptă grea, oştirea sfântă 
spăla ocara lui Hanun. 


în vremea asta, pe Moria, 
în paşnicul palat regal, 
sub bolţi de cedru şi de piatră, 
un freamăt imaterial, 
un susur îngeresc de cântec, 
plutea pe sufleteşti genuni. 

Cânta David din harpa-i dulce 
cu sufletul în rugăciuni. 

Te preamăresc 44 , şoptea profetul, 
Te preamăresc. Părinte drept. 
Spre Tine inima curată 
şi gândurile mi le-ndrept, 


*1 

Asupra celor răi să cadă 
păcatul, ca o stâncă grea! 
înalţă-mă după dreptate, 
după neprihănirea mea,.. 44 


Dar mâna s-a oprit pe strune 
încremenită de-un îngheţ. 

O adiere necurmată 
venea spre sufletul răzleţ. 

O adiere ca de moarte 
intra pe geamuri în palat; 
ceva nemaitrăit vreodată, 
ceva molatic şi ciudat. 

Se ridică David cu spaimă, 
înfiorat, cu ochii treji, 
văzu încrucişări de suliţi 
şi sânge... sânge de viteji. 


Şi pentru prima oară-n viaţă 
simţi războinicul monarc 
că parcări doare mâna dreaptă 
şi umărul lipsit de arc; 
că parcă-1 mustră tihna blândă 
şi fiimu-albastru din căţui 
şi ultimul suspin de strune 
ce mai vibra în harpa lui. 

Şi-atunci David, ca dus de vânturi, 
urcă pe scări către-un liman. 
Şi-acolo sus, de pe terasă, 
privi în zare spre Iordan... 


Era în clipa asfinţirii* 

Sufla un şuer monoton. 
Penumbrele cetăţii sfinte 
se prelungeau peste Chedron. 
David îşi coborî privirea. 

Şi iată, că-ntr-un vas afund, 
văzu sub ziduri o femeie 
scăldându-se în râul scund. 

Părea un înger singuratic, 
un crin cu sclipet de polen. 

David o urmărea pe gânduri 
ca pe-o lumină din Eden. 
Deodată, săgetând văzduhul, 
veni pe vânt un călător, 
un Goliat ce nu-1 poţi frânge, 
un nevăzut cotropitor. 

Şi-n pieptu-i de profet, în pieptul 
ce-i totuşi chivot de pământ, 
pomi în clocot vijelia 
ce surpă templul cel mai &ânt. 
Uitând de Dumnezeu, de Lege, 



de vremea aspră de război, 
de harul ce i se dăduse 
de-a li fruntaş peste eroi, 

Da vid dădu porunci grăbite 
— furtuna nu-i dădea răgaz —. 
Şi-a fost adusă sus Bat-Şeba, 
soţie de oştean viteaz. 

David, biruitor cu-o piatră, 
fără săgeată, fără scut, 
era înfrânt acum în luptă 
de Goliatul nevăzut. 

Apoi un duh chemă pe altul 
să umple proaspătul sălaş. 

Şi patima chemă minciuna; 
minciuna, gândul Ucigaş. 

Un ordin scurt într-o scrisoare. 

Şi-n locul cel mai greu trimis, 
oşteanul soţ căzu în luptă 
de-oţelul lui Hanun ucis. 

* 

în zori de zi, pe scări de piatră, 
străjeri la rege au pătruns. 

„Natan profetul vrea să intre.“ 
„Chemaţi-1...“ regele-a răspuns. 

Şi iată-1, trist, cu faţa suptă, 
profetul se arată-n prag. 

Şi lacrimi i se scurg pe barbă, 
pe mâna pală, pe toiag. 

„Ce s-a-ntâmplat?“ David întreabă. 
Iar Natan spune-ncet plângând: 
„Erau doi oameni în cetate; 



un om bogat şi-un om de rând. 
Omul bogat avea oi multe. 
Săracul nu avea nimic. 

Creştea o mieluşea în braţe, 
sub viţa lui şi sub linie. 

Sorbeau alături dintr-o cană 
un strop de lapte, ca doi fraţi. 
Frângeau acelaş colţ de pâine 
şi adormeau îmbrăţişaţi. 

Dar într-o seară, fără veste, 
veni la omul cel bogat 
un oaspete. Şi bogătaşul, 
din tot ce-avea, nu s-a-ndurat 
să ia pentru ospăţ vreo oaie 
sau vreo juncană, după plac; 
ci a trimis pe robi să smulgă 
oiţa omului sărac!“ 

„Viu este Domnul!“ cu mânie. 
Da vid, cutremurat, a zis. 

„Cel ce-a făcut această faptă 
să fie astăzi chiar ucis! 

Şi patru miei să ia săracul 
de la vecinul său nedrept! 

Căci cel bogat n-a avut milă, 
n-a avut inimă în piept!“ 

Iar Natan a privit spre rege 
cu ochi aprinşi, cu chip de leu. 
„Tu, rege, tu eşti omu-acesta! 
Aşa vorbeşte Dumnezeu: 

Te-am ridicat să porţi coroană. 
Şi-am vrut puterea ta s-o oresc. 
Am pus la sânul tău neveste 
de neam bogat, de neam regesc. 



Iar de-ai fi vrut mai multă slavă, 
Eu n-aş fi fost zgârcit stăpân. 

De ce-ai dispreţuit Cuvântul 
şi te-ai purtat ca un păgân? 

Cum ai putut răpi femeia 
cu suflet nepătat şi bun, 
ca să-i ucizi apoi bărbatul 
pe-ascuns, prin braţul lui Hanun. 
De-acum în veci de veci oţelul 
va fi mereu în casa ta. 

Va fi mereu în tine-o rană 
Ce nimeni n-o va-ndepărta. 
Nevestele ţi le voi smulge 
în ziua ce te va-ngrozi 
şi altul le va ţine-n braţe, 
dar nu pe-ascuns, ci-n plină zi.“ 

David a ascultat osânda 
ţinând la gură pumnul strâns. 

Apoi, lăsandu-şi faţa-n palme, 
S-a-ntors şi-a hohotit de plâns. 
„Vai, am păcătuit! O, Doamne, 
Te-am întristat ca un nebun! 44 
Şi Natan a venit spre rege: 

„Din partea lui Iahve îţi spun. 
Eternul nostru Domn te iartă. 

Nu vei muri! Te iartă. Dar... 
ca plată a nestăpâniţii, 
a gândului pătat, murdar, 
ca preţ al faptei sângeroase 
ce-a dat batjocurii avânt, 
copilul... din nelegiuire... 
va merge grabnic spre mormânt...“ 




Rămas în marea sală singur, 
David s-a prăbuşit şoptind: 

„Ai milă, Doamne sfânt, ai milă... 
Fiori de groază mă cuprind. 

Nu pentru viaţa mea curată, 
ci numai pentru harul Tău, 
stropeşte-mi sufletul cu isop 
şi spală-mă de tot ce-i rău. 

Dac-ai fi vrut ca plată jertfe, 
eu tot ce am Ţi-aş fi adus. 
Primeşte pe altar, Stăpâne, 
o inimă şi-un duh răpus.“ 

Aşa s-a săvârşit păcatul 
şi-osânda marelui erou. 

David a căpătat iertare. 

Şi-a fost apoi iubit din nou. 

Dar dacă din osânda-ntreagă 
pedeapsa morţii s-a retras, 
spre îndreptare şi exemplu, 

David purtă tot ce-a rămas. 

Nu una singură, ci zece 
i s-au luat dintre femei. 

Şi, după propria sentinţă, 
a dat ca plată patru miei: 
pe fiul gingaş al Bat-Şebei, 
pe Amnon, prinţ moştenitor, 
pe Absalom şi pe Adonia, 
ca patru aştri stinşi de-un nor. 

Iar rana cea rămasă veşnic 
pe trupul lui David răpus, 

sunt cicatricele rămase 

¥ 

pe fiul său etern, Isus... 


* 


Cât despre noi, fraţi de credinţă, 
noi toţi am fost deplin iertaţi. 
Dar o pedeapsă tot rămâne: 
MURIM... dar nu neantizaţi, 
căci nu murim pe totdeauna 
şi nu ne ducem în Infern. 

Ci, noi, în clipa cea supremă, 
noi vom primi un trup etern! 



DANIEL ŞI DARIU 


Sub terasele înalte cu boschete de migdali, 
sub făclii ce-aştem pe lespezi paşi de umbră ireali, 
schimbul străjilor de noapte, ca un joc ciudat şi mut, 
se perindă fără tropot, fără zăngănit de scut. 

Nici un pas nu dă răsunet, nici o armă de soldat. 

Căci, în purpură şi aur, doarme Dariu împărat. 

Dar pe când tăcerea nopţii creşte-n margini de cetate, 
într-un mic iatac de taină cu obloanele lăsate, 
sfetnici şi satrapi de frunte ai imperiului persan 
ţin sobor ca să răstoarne un rival din Canaan. 

„Domnii mei“, vorbeşte unul, „în zadar am pus iscoade 
ca în suluri şi tăbliţe să citească, să deznoade, 
să găsească o necinste, o dovadă de favoruri, 
un temei cum că vânează bogăţie şi onoruri! 

Iată-mă cu mâna goală. Cu ce jug să-l înconvoi? 
împăratul vrea să-l pună om de frunte peste noi! 

Cum? Noi sfetnici şi ispravnici c-un cuvânt atât de greu 
să lăsăm din mâini câştigul pentr-un rob, pentru-un iudeu? 
Noi ce ştim atâtea pravili ce-mpăraţii hotărâră, 
legi, edicte şi tradiţii, nu-i putem găsi o pâră?“ 

„Nu...“, răspunde-acum molatic un curtean cu chip hidos. 
„Nu... Căci faţă de-mpăratul el e-n totul credincios. 
Dar../ 4 Şi-n ochii lui se-aprinde un surâs de viclenie. 
„...Ştiu o lege, numai una, care poate să-l proscrie! 
Nimeni dintre voi acuma nici prin vis n-o întrevede. 




Nu e legea-mpărătească, ci e Tora-n care crede!,./ 4 
Astfel până-n zorii zilei, chibzuind cu chip mişel, 
sfatul hotărî o cursă spre-a-1 zdrobi pe Daniel. 

Din cămările albastre, iată, soarele trimite 
roiuri de scântei de aur peste ziduri smălţuite. 

Sub a zodiilor semne, Dariu stă pe tron de glorii. 

Şi, prin fumul de miresme, vin cu fală dregătorii, 
„Veşnic să trăieşti în pace, împărate, în milenii! 

Noi, guvernatori şi sfetnici, magistraţi şi căpetenii, 
vrând ca slava ta să crească în întreaga-mpărăţie 
şi dorind ca toţi supuşii una într-un crez să fie, 
chibzuind de multă vreme, toţi am hotărât a-(i cere 
o poruncă-mpărătească, cu sigiliul de putere, 
ca treizeci de zile-anume nimenea să nu se-nchine 
nici la idoli, nici la stele, decât numai către tine! 

Cel ce va-nălţa o rugă la oricare dintre zei, 
în aceeaşi zi să piară în cavernele cu lei! 

Porunceşte dar, stăpâne, să se scrie-acestea toate 
şi ştafetele s-alerge din cetate în cetate. 

Dariu cumpăneşte-o vreme, face-un semn şi-apoi, umilă, 
ceata scribilor se-arată cu tăbliţele de-argilă. 

Astfel a fost dat decretul ce-a cuprins cuvântul greu 
ca întâiul om să fie adorat ca Dumnezeu. 

Templele au fost închise. Focul zeilor s-a stins. 

Dar în prima zi când vestea în cetate s-a întins. 

Daniel, profet de frunte, rob din „ţara minunată 44 , 
dregătorul cel mai sincer, înţeleptul fără pată, 
întorcându-se acasă cu o pace de nespus, 
se sui să îngenunche într-un foişor de sus, 
aţintind în zări privirea, prin ferestrele deschise, 



spre cetatea lui pe care, prins ca rob, o părăsise. 

Dar pe când rostea profetul rugăciunea lui de seară, 
pe culoarele umbrite tainici paşi se-apropiară... 

Se-auzi pe scări un susur... şoapte de urziri funeste... 

Şi deodată dregătorii năvăliră fără veste. 

Cu frânghii pe loc legându-1, clocotind de-al urii zel, 
au adus la împăratul pe-nţeleptul Daniel. 

„Veşnic să trăieşti în pace, împărate-al lumii-ntregi! 

Tu ai dat poruncă-naltă, cea mai sfântă dintre legi, 
vreme de treizeci de zile nimenea să nu se-nchine 
nici la idoli, nici la stele, decât numai către tine. 
însă Daniel, slujbaşul dintre robii tăi iudei, 
nepăsându-i nici de tine, nici de peştera cu lei, 
de trei ori pe zi înalţă rugăciuni spre zeul său! 
Pedepsindu-1 fără milă, curmă dar exemplul rău!“ 

Dariu, de pe tron, priveşte cu un straniu simţământ. 
De-ar fi fost oricare altul! însă Daniel... e-un sfânt! 

Nu! Nu va muri şi grabnic dă poruncă să-l dezlege, 
„împărate", spun satrapii, „tu ai iscălit o lege. 

E cu neputinţă astăzi îndurarea să-ţi reverşi, 
căci, prin datină străbună, noi aceştia, mezi şi perşi, 
nu putem schimba o iotă dintr-o lege sigilată!" 

„Ştiu", răspunde-n clocot Dariu., J)ar aduceţi-mi îndată 
un profet să aibă-n ceruri un mai mare Dumnezeu!" 
„împărate, tot poporul va afla că un iudeu 
a fost scos de sub osândă, deşi rob şi răzvrătit. 

Şi va fi întreg imperiul de cârtire zguduit!" 

Ceasuri lungi luptă-mpăratul. Dar, când ^e iviră stele, 
de pe tron cu şoaptă stinsă, spuse-n lacrimi: „Daniele, 
Dumnezeul cărui veşnic îi slujeşti să-ţi fie scut!" 

Şi îndată, între suliţi. Daniel pomi tăcut... 

Noaptea iarăşi se aşterne peste ziduri de cetate. 

Străjile îşi poartă umbra sub făclii învăpăiate. 

Nici un pas nu dă răsunet. Nici o armă de soldat. 

Dar, în purpura şi aur, Dariu, marele-mpărat, 
în zadar ascultă harfa şi suspinul de vioară! 

Peste zbaterea de pleoape somnul dulce nu coboară. 

In zadar i-aduc potire de licoare aurie. 

Nu-i ambrozie pe lume, nu-i nectar să-l mai îmbie. 

Şi zadarnic între perne faţa albă şi-o ascunde. 

Veşnic în timpane-i sună: „Unde-i Daniei? Răspunde! 
Unde-i Daniel?" Şi Dariu sare-acuma la ferestre. 

Lung priveşte spre migdalii din grădinile măiestre. 
Daniel!... Ce grozăvie! Cum să spăl acest păcat? 

Pe cei răi i-am pus în cinste. Pe profet l-am condamnat. 
Nebucadneţar cel falnic n-a fost şapte ani smerit, 
precum Daniel, el singur dintre magi, i-a tâlcuit? 

N-a fost Belşaţar dat morţii, netrăind povaţa-i blândă, 
când o mână pe perete i-a scris tainica osândă? 

Şi-acum oare Dumnezeul ce-osândeşte pe-mpăraţi 
n-a văzut trecând profetul între şiruri de soldaţi? 

Vai! De ce-am semnat o lege să înfrunt pe Dumnezei? 
Ce-au voit cei ce mi-au smuls-o?... decât aur pentru ei! 
Daniel le-a stat în cale. Şi-nălţându-mă ca zeu, 
l-au zdrobit din întuneric pe profet cu pumnul meu!" 

Şi deodată prin ferestre, peste-ntinderea ce doarme, 
parcă vede oşti de îngeri coborând peste cazarme; 
parcă vede o sclipire din a zării cale lungă, 
o săgeată care zboară, care vine să-l străpungă... 

Vai!... Se-ntoarce împăratul, încăperii dând ocol. 
„Unde-i Daniel? Răspunde!" Cu privirile în gol, 
el străbate săli de-a rândul în magnificul palat. 

„Unde-i Daniel?" Şi-n lacrimi Dariu a îngenuncheat. 



Vai, Stăpâne Preaînalte, care-n ceruri ai sălaş, 
iartă-mă c-am dat la moarte cel mai devotat slujbaş!" 
Astfel Dariu noaptea-ntreagă s-a zbătut Iară alin, 
din fereastră la fereastră, din suspin în alt suspin. 

Dar când se-arătă în zare prima geană de lumină, 
de pe-naltele terase, în apus de lună plină, 
el făcu să sune-n noapte, sub bătaia tălpii goale, 
cele-o sută unsprezece trepte ale scării sale. 

Şi-nsoţit de străji cu facle şi de cititori în zodii, 
alergă cu vântu-n plete prin grădinile de rodii, 
printre idolii de-aramă, printre templele măreţe, 
printre corturi de cazarme, pe sub bolţi de fortăreţe, 
tot mai iute, tot mai grabnic, până când, în zarea blândă, 
iată... vede străji de noapte la cavernele de-osândă. 
o poruncă şi ostaşii să prăvale se grăbesc 
lespedea pecetluită cu inelu-mpărătesc... 

— „Daniele!" strigă Dariu celui dat fără temei, 
„Dumnezeul tău cel veşnic te-a putut scăpa de lei?" 

— „Veşnic să trăieşti, stăpâne! Leii tăi nu m-au ucis! 
Dumnezeu a pus un înger care gura le-a închis! 

Căci în inima mea, Domnul n-a găsit nimica rău. 

N-am pătat nici Tronul veşnic. N-am trădat nici 

tronul tău." 

„Scoateţi-1!" dă ordin Dariu. O frânghie, se desface. 
Daniel, din groapa neagră, se arată plin de pace... 

„Dau poruncă", strigă Dariu, „ca în tot imperiul meu 
să se ştie că în ceruri este-un singur Dumnezeu! 

Idoli şi puteri sunt multe. însă Domn e numai El! 

O Putere, numai una, a salvat pe Daniel!" 

* 

Şi s-au scris în cărţi acestea. Şi-au trecut pe^irmă anii... 
Se-aruncară grecii-n lupte. S-au încolonat romanii. 



Iar cândva, ca vechii sfetnici ai imperiului persan, 
alte măşti, dar în acelaşi carnaval babilonean, 
alţi fruntaşi, în sfat de noapte, căutau cum să abată 
omul cel mai sfânt din lume care a trăit vreodată. 

„Ce vom face? Omu-acesta face semne şi minuni. 
Dacă-L mai lăsăm, vom pierde frâu-ntregii naţiuni, 
în zadar atâtea laţuri minţi dibace îi ţesură. 

Ce putem găsi mai tare? Ce versete din Scriptură?" 
„Voi nu ştiţi nimic", răspunde cel mai mare-ntre preoţi. 
„E mai bine ca să moară unul singur pentru toţi!... 

Şi-n puterea nopţii negre, sfatul hotărî viclean 
ca să-L sfarăme sub braţul dregătorului roman. 

Iar curând, cu mâini legate, plin de pace şi supus, 
între suliţi, înaintea lui Pilat, stătea Isus. 

— Cu ce vină îl aduceţi? — El s-a proclamat Mesia! 

— Judecaţi-L voi. Aceasta nu priveşte-mpărăţia. 

— S-a făcut pe Sine rege şi poporul ni-1 dezbină! 

— Nu aveţi nici o dovadă. Nu-I pot scrie nici o vină! 

— Răstigneşte-L! Răstigneşte-L! Se în volbură coşmarul. 
Cine apără un rege nu-i prieten cu cezarul! 

Se spălă pe mâini stăpânul, plin de silă şi înfrânt. 

— Sunt nevinovat de stropii sângelui acestui sfânt! 
îl luăm asupra noastră! Ştim noi bine ce-am făcut!... 

Şi luând pe umeri crucea, a pornit Isus tăcut... 

Iar în zorii cei de slavă... cu miresme de grădină, 
când se înălţau în zare stoluri pale de lumină, 
două umbre, două chipuri, pe sub norii aurii, 
tulburau tăcerea gravă de pe uliţe pustii. 

Unul tinerel, mai sprinten, celălalt mai cu zăbavă... 
Şi-ajungând de printre ziduri, peste-ntinderea jilavă. 



tot mai iute, tot mai grabnic, sus pe deal, pe drum de spini, 
se opriră lângă piatra din grădina de măslini; 
pe când inimile-n piepturi se zbăteau atât de tare, 
frământate de aceeaşi omenească întrebare: 

„O, Isuse, Miel de jertfa, care vina noastră porţi, 
Dumnezeul Tău cel veşnic Te-a putut scula din morţi ?“ 

Da! Intraţi voi, soli ai vieţii, şi priviţi mormântul gol, 
giulgiul fără trup, chivotul de mister şi de simbol! 

O, intraţi şi duceţi lumii darul primei mărturii: 
că Isus e viu de-a pururi ca să fim de-a pururi vii! 

Că Isus ne-a dat o haină de putere şi lumină, 
ca lui Daniel, profetul, dregătorul fără vină. 
şi că azi, ca şi-n vechime. Dumnezeu ne cere-oricui 
să trăim curaţi ca oameni şi curaţi ca fii ai Lui! 



MANDRAGORE 


I 


Geneza 30:14-17 


Cum coboară căpriorul 
ca să-şi afle-n văi gazela, 
tot aşa venea şi Iacov 
spre Rahela. 

Dar la uşa ei închisă, 
în suspinu-acelei ore, 
el află că ea-1 vânduse 
pentru-un pumn de mandragore... 

O, asemeni către tine, 
în mireasma de narcisă, 
vine Domnul tău şi află 
uşa-nchisă. 


Căci în loc să-I ieşi în cale, 
să laşi gândul să-L adore, 
tu te-ascunzi de Prinţul Slavei 
pentr-un pumn de mandragore. 

în Isus e-o veşnicie 
de minuni şi slăvi măreţe, 
în Isus e cea mai sântă 
frumuseţe. 


Şi când El vrea să-ţi aducă 
numai sclipet de-aurore, 
o, cum poţi să-L laşi la uşă 
pentr-un pumn de mandragore? 


209 




Convoi de robi mânat cu aroganţă 
trecea greoi ca un talaz în spume. 

Toţi fără Dumnezeu şi fără nume, 
fără popor şi fără de speranţă. 

Dar toţi nepăsători şi puşi pe glume... 

Cu suflet orb, lipsit de conştiinţă, 
treceau spre târg cântând refrene stranii. 
Şi-n amăgirea fără de căinţă, 
un singur chip, o singură fiinţă 
avea suspinul tragicei pierzanii. 

Era o sclavă cu un chip de ceară, 
cu ochi amari, cu fruntea încreţită. 

Din cuibul părintesc ademenită, 
nu lanţul îi era acum povară, 
cât visul ei din anii de fecioară. 

Mergând prin colb, ea se vedea acasă, 
se revedea în dulce amintire, 
lucrând la zestrea sfântă de mireasă, 
cu gândul dus în zarea vaporoasă, 
spre tainicul, neîntâlnitul mire... 

Au fost ani dulci în casa cea bătrână. 

Şi clipele zburau ca o părere. 

Dar într-un ceas de seară, la fântână, 


îi apăru un prinţ.., cu grai de miere... 
cu pieptul strălucind de juvaere... 

Şi ea fugi cu el... ca o păgână. 

Apoi... curând, ca sclavă de vânzare, 
pomi-n convoi pe drumuri neîntoarse. 

Pe când măicuţa ei, cu pleoape arse, 
o căută prin târguri şi oboare. 

„Fetiţa mea... neprihănită floare../ 4 

„Vai, ce-am făcut! 44 şoptea în lacrimi sclava. 
„Cum de-am crezut minciuna care-mbată? 
Cum n-am simţit în cupa ei otrava? 

Dar adevărul, adevărul unde-i? 

Ah, adevărul. Doamne, când se-arată? 

O adevărul... e un vis... 


Dar iată, 

oprit în drum, un tânăr o priveşte. 

Se uită lung la ochii plânşi feciorul. 
Suspinul ei îl prinde ca-ntr-un cleşte. 
El face-un semn. Convoiul se opreşte. 
Din nori de colb se-arată negustorul. 

O linişte ca de mormânt se face. 

„Ce preţ? 44 întreabă tânărul în şoaptă. 
Pe faţa lui e-o milă şi o pace. 

El dă o pungă omului rapace. 

Dar omul-şarpe râde şi aşteaptă. 


Cumpărătorul mâna-n brâu şi-afundă. 
Şi pungile răsar fără zăbavă. 

Se uită lacom vipera hulpavă. 

Copila-ncearcă taina s-o pătrundă: 

Atâta aur pentru-o biată sclavă? 

Deodată negustorul, om de piaţă, 
pe tânăr de un umăr îl cuprinde. 

„O inimă pe aur nu se vinde../* 
îi spune-ncet.„Da, mila ei te prinde. 
Suspinul ei... te doare şi te-ngheaţă. 

Ei bine... iată... viaţă pentru viaţă!...“ 

Stă tânărul şi un cuvânt nu spune. 

Şi nimeni nici o şoaptă nu îngână. 

Căci n-a mai fost asemenea minune. 

Iar sclava simte-n suflet o genune. 

Se leagănă şi cade în ţărână. 

Când se trezi... era în libertate. 

Pe uliţa cea largă, negustorul 
pornea din nou cu sclavii prin cetate. 

Şi-n locul ei, în lanţuri sângerate, 
era lovit cu biciul... salvatorul. 

„Cu preţul vieţii lui?... Dar cine-i oare?** 
şopteşte fata-n plâns, smulgându-şi părul. 
Şi-un tinerel de undeva răsare... 

„Cum? Nu ştii cine-i?“ 

„Nu ştiu/* 

„Adevărul/* 

Vai, adevărul... printre sclavi... pe uliţi...? 
Convoiul piere-n zări halucinante... 

Iar fata vede-acum pontifi, bacante, 
atleţi cu lauri, cavaleri cu suliţi 
şi nobili cu sclipiri de diamante. 



„Sunt liberă... Şi viaţa-mi stă în faţă 
desfăşurându-şi toată strălucirea. 

Dar, ce ciudat! oriunde-arunc privirea, 
văd numai măşti pe suflete de gheaţă. 
Sunt liberă. Dar unde-i fericirea?" 

Şi-atunci... pomi în lume. Dar Cuvântul 
o întâlni deodată prin ogoare, 
căci ea văzu un om cu chip de floare 
trăgând un plug ce răscolea pământul. 

Şi El spunea o taină, o chemare... 

„Veniţi la Mine, voi cei fără tihnă, 
veniţi să ducem jugul împreună 
şi veţi avea în suflete odihnă; 

Căci jugul Meu e pace şi cunună!" 

Era cumpărătorul de suspine... 

Cel ce-a plătit cu viaţa. Adevărul. 

Iar fata alergă să I se-nchine 

şi, ca ştergar, să-şi despletească părui. 

Şi-n jug cu El, află ea fericirea. 

Căci adevărul sfânt te face liber, 
ca, liber, să primeşti sau nu IUBIREA! 



SUNT STRĂIN ŞI CĂLĂTOR 


„Sunt străin şi călător, * 

n-am aici palate. 

Dar în ţara fără nor 
ale mele-s toate. 

Toate stelele de sus, 
tot ce n-are-n veci apus, 
prin iubirea lui Isus, 
ale mele-s toate. 

Domnul meu în infinit 
multe stele ţine. 

Pentru cine le-a zidit, 
decât pentru mine? 

Din neant când le-a chemat. 

Domnul mult S-a bucurat, 
însă viaţa nu Şi-a dat 
decât pentru mine... 

Dar nici eu nu-s al oricui; 

Lui li sunt cununa. 

Casa mea şi cerul Lui 
tot ce-avem e una! 

Şi la bine şi la greu 
eu al Lui sunt. El, e-al meu; 
eu, nimic — El, Dumnezeu, 
dar ce-avem, e una!“ 


CE SPUNE VÂNTUL? 


Ce spune oare vântul, călătorul, 
când se sfâşie printre crengi trudit? 

Ce taină spune-n graiul său izvorul 
învolburat în muchii de granit? 

Ce spune mărul ce-adumbreşte drumul, 
cu trupul frânt de orice mână rea? 

Ce spune în căminul tău parfumul 
din trandafirii rupţi de mâna ta?... 

Iubeşte! 

spune tot ce-n zări palpită. 

Iubeşte! 

spune vântul legănat. 

Iubeşte! 

spune floarea cea strivită 

sub talpa ta, 

sub pasul tău distrat. 

Iubeşte! 

spune mierea din lucemă 
şi adierea florilor de tei. 

Iubeşte, căci iubirea e eternă. 

Şi, iată, 

bate-n uşă vremea ei... 

Iubeşte! 

spune rouă dimineţii 

şi mielul blând, de mâna ta răpus. 



Nu face-un singur pas pe drumul vieţii, 
când pasul te desparte de Isus. 

Nu spune-un gând ce dragoste n-aduce. 
Şi nu privi de nu priveşti duios. 

Şi-abia atunci, prin şoapta noastră dulce, 

va suspina 

şi va vorbi Cristos! 


DESPĂRŢIREA 


Era o dimineaţă însorită, 
în grădiniţa unui mic azil, 
o droaie de copii zburdau prin iarbă, 
ca nişte iezi în luna lui april. 

Erau copii orfani. Abia trecuse 
războiul, nedoritul musafir, 
lăsând păianjeni spânzuraţi pe vetre 
şi lumânări aprinse-n cimitir. 

Dar, ce ciudat!, aceşti copii de doliu 
râdeau acum cu duh neştiutor. 

Iar împrejur veneau străini s-aleagă, 
să ia câte-un orfan în casa lor. 

Se zguduia de joc şi râs grădina. 

Dar mai deoparte, sub un dud, doi fraţi 
stăteau de dimineaţă mână-n mână, 
privind în jurul lor înfioraţi. 

Pe fruntea lor ciudat îngrijorată 
se legănau şuviţe aurii. 

Purtau pe chipuri un secret, o umbră 
prea tristă parcă pentru doi copii. 

Se-nghesuiau alături unu-ntr-altul 
şi tresăreau c-un freamăt ne-nţeles, 



de parcă aşteptau o grea sentinţă 
la încheierea unui grav proces. 

Şi iată că, în cele din urmă, 
veniră oameni şi la ei sub dud. 

Erau două perechi din două plaiuri, 
doi soţi veniţi din nord şi doi din sud. 

Au stat cu ei de vorbă până seara. 

Şi-apoi porniră din azil cu ei. 

Copiii se ţineau cuprinşi alături 
cum se cuprind în viaţă doi cârcei. 

în gară, soţii au luat bilete. 

Unii spre sud, iar ceilalţi către nord. 

Se despărţeau. Şi primul tren de noapte 
veni ca un convoi într-un fiord. 

„Ne despărţim../ 4 vorbi cel mai în vârstă, 
mai aspru dintre vitregii părinţi, 
„îmbrăţişaţi-vă, copii! E timpul. 

Dar haide, nu mai plângeţi, fiţi cuminţi! 41 


Copiii tremurau. Cuprinşi de spaimă, 
s-au prins la piept, cu ochii către cer. 
într-o nestăvilită încleştare, 
s-au strâns ca într-o menghină de fier. 

Zadarnic s-au silit ocrotitorii 
ca să-i despartă grabnic pe orfani. 
Zadarnic le dădură pungi cu dulciuri. 
Zadarnic le fagăduiră bani. 



Zadarnic i-a lovit un om din gloată 
şi însuşi conductorul enervat. 
Zadarnic le-a sucit apoi urechea, 
nerăbdător, un tânăr impiegat. 


Copiii se ţineau privind cu groază 
şi murmurau încet, înlănţuiţi: 

„Nu. Nu ne despărţiţi. Noi suntem singuri. 
Loviţi cât vreţi. Dar nu ne despărţiţi! 


Noi nu avem pe nimenea pe lume. 
Loviţi! Noi suntem umbre de pripas. 
Voi toţi aveţi cămin, aveţi familii. 

Dar nouă numai noi ne-am mai rămas. 


Loviţi cât vreţi! Căraţi, căraţi cu pumnii... 
Voi sunteţi tari, sunteţi puternici. Ştim. 
Loviţi cât vreţi! Noi nu avem pe nimeni. 
Dar noi, să ştiţi, noi nu ne despărţim!'' 

Şi-atunci veni un om cu-nţelepciune 
şi le vorbi cu lacrime şuvoi... 

„Măi oameni buni, nu despărţiţi copiii! 
Luaţi-i o pereche pe-amândoi!" 

Acest cuvânt a biruit în inimi. 

Şi-au fost luaţi alături cei doi fraţi. 

O, câte mâini apoi îi salutară 
când au ieşit la geam îmbrăţişaţi! 

Ce plini de bucurie printre lacrimi, 
ce fericiţi erau cei doi acum! 


,J)rum bun, copii! Drum bun!“ strigă mulţimea 
când trenul către sud pomi la drum... 


♦ 

O, fraţi creştini, de-au câştigat izbânda 
aceşti copii orfani cu suflet trist, 
cine-ar putea pe noi să ne despartă 
de inima, de dragostea lui Crist? 

Când noi îl ţinem pe Isus în suflet, 
când nu-L lăsăm o clipă, orice-ar fi, 
când dragostea lui Crist la fel ne strânge, 
o, cine oare ne va despărţi? 

Nici moartea şi nici îngerii, nici viaţa, 
nici toate câte sunt şi câte vin, 
nu-i nimeni nicăieri să ne despartă 
de dragostea lui Dumnezeu! 

Amin. 


ACUZATORUL 


Ne-apropiem de ziua cea binecuvântată 
când vom zbura la Tatăl în stol de porumbei, 
când vom privi pe norul de slavă scânteiată 
pe Cel ce-a smuls la viaţă şi neamuri şi iudei. 


Şi totuşi noi aleşii acestei generaţii, 

în pragul întâlnirii cu Mirele Divin, 

tot parcă nu cunoaştem, noi cei chemaţi, noi fraţii, 

ameţitoarea slavă a harului deplin. 

* 

Cândva, mai sus de ceruri, la Tronul de Lumină 
ce-1 poartă heruvimii sub arc de curcubeu, 
au fost chemaţi odată în sfat frăţesc să vină 
toţi cei trimişi în larguri ca fii de Dumnezeu. 

Sclipea în sfera sântă veşmântul lor feeric, 
pe când Isus, la dreapta, privea spre Suveran. 

Iar undeva, din goluri, cu haină de-ntuneric, 
purtând un sac de suluri, venea-ncruntat Satan. 

„De unde vii, Satana?“ l-a întrebat Prea-Naltul. 
„De pe planeta Terra.“ „O... te-ai uitat la Iov? 
Neprihănit ca dânsul şi drept nu-i nimeni altul! 

Şi tu mi-1 scrii zadarnic în negrul tău hrisov!“ 

Şi-a dat răspuns Satana: „Ştiu eu?... Aşa să fie? 
îţi poartă el respectul cu gând smerit, blajin? 



Sau pentru-atâtea daruri, atâta bogăţie, 
atât amar de turme de care câmpu-i plin? 

Dar ia întinde-Ţi mâna şi-atinge-Te de-avere, 
atinge-Te de came şi lasă-1 gol şi frânt! 

Şi vei vedea cum omul, cu ultima-i putere, 

Te va huli în faţă pe margini de mormânt! 

O, bietul om! Ţărână... O umbră-nşelătoare. 
Un rob pe care-1 cumpăr la cel mai ieftin preţ. 
Aceasta Ţi-e făptura ce merită-ndurare? 

Ai semănat nădejde şi-ai secerat dispreţ! 

De ce mai ţii. Stăpâne, pământul pe orbită, 
când sulul Legii Tale e tot mai terfelit? 
Coloane de păcate le scriu într-o clipită 
şi clipa următoare rodeşte întreit! 4 ' 

Aşa vorbi Satana. Şi-apoi, pe îndelete, 
el arătă prăpădul ce-neacă tot ce-i sfânt. 

Şi, sprijinindu-şi vorba pe sute de versete, 
ceru-n sfârşit osânda întregului pământ. 

Cu feţe întristate l-a ascultat Soborul. 

Vai, ce venin, ce ură era în tot ce-a spus! 

Dar dacă-n orice inimi lovea acuzatorul, 
mai greu decât oricine era lovit Isus! 

Căci El era Cuvântul care-a chemat Lumina, 
care-a luat ţărână şi-a plăsmuit pe om. 
Şi-acum cerea vrăjmaşul ca preţ la toată vina, 
mai mult decât blestemul din Deuteronom! 


De-atunci trecură secoli ca nori peste catarguri. 
Şi într-o zi, un înger trimis din înălţimi 
chemă din nou toţi fiii lui Dumnezeu din larguri 
la Tronul de Lumină ce stă pe heruvimi. 

Dar în înalta sferă era o sărbătoare, 
o voioşie sfântă, un freamăt de nespus! 

Pe miile de chipuri erau sclipiri de soare 
şi-un Rai de bucurie pe faţa lui Isus!... 

Cântând un psalm de slavă cu inima ferice, 

Isus privea spre Tatăl Cel fără de-nceput. 

Şi mâinile Lui sfinte aveau o cicatrice, 
un semn scăldat în raze cum nu s-a mai văzut... 


Dar iată... vechea umbră cu vinete contururi... 
acum cu ochi de groază, cu pas şovăitor, 
Satan, ducând în spate un negru sac de suluri, 
din nou urcă din goluri şi se-arătă-n Sobor. 


,JDe unde vii, Satana?“ brazdă un glas tăria. 

„De pe planeta Terra...“ răspunse crunt Satan. 
„O... ai văzut... pe Petru, pe Ştefan, pe Maria? 
Ce sfântă-i Magdalena! Ce-nflăcărat Ioan!“ 

„Ioan? Maria? Petru?... Doar varul pe perete! 

De când nenorocirea m-ajunse pe Calvar, 
îi scriu mereu în suluri cu sute de versete. 

Şi cer acum osândă şi celor de sub Har!“ 

„Cum îndrăzneşti să-ntuneci lumina Mea curată? 
Te-ncumeţi tu a pune pe fiii Mei sub legi? 



Şi ţi-ai luat sfrun tarea să chemi în judecată 
familia Mea sfântă de împăraţi şi regi? 


Nu-ţi mai cunoşti hotarul? Sau nu te prinde teama? 
Isus a dat o plată de sânge! Ce mai vrei? 

Ţii să domneşti. Domneşte! Vei da odată seama! 
Dar nu-ţi întinde dreptul peste copiii Mei!" 


„Dar legea Ta e sfântă", vorbi acuzatorul. 

„Şi eu pentru dreptate mă zbucium şi insist." 
„Cum? Harul nu-i dreptate? Nu-şi are plătitorul? 
Sau Legea e mai tare ca sângele lui Crist?" 

„Stăpâne... dar o lege rămâne. Şi ea cere 
un procuror integru, sever şi priceput..." 

„Cum? Peste fiii slavei ai vrea să-ţi dau putere? 
Jos gheara de pe legea iubirii, Belzebut!" 

Un semn făcu Cel Veşnic. Şi oştile de îngeri 
asupra lui Satana se aruncară-n stol. 

Iar sulurile negre de-abateri şi înfrângeri, 
rupându-le fărâme, le risipiră-n gol. 

* 

Şi iată, că din ceruri, cu neagra lor ninsoare, 
fărâmele acestea pe vânturi au plutit, 
iar undeva departe le aştepta o mare 
şi apele uitării de veci... le-au înghiţit. 

Şi cum priveam la marea ce se zbătea adâncă, 
şi ultima fărâmă pierea ca un suspin, 
am tresărit la gândul că nu pricepem încă 
ameţitoarea slavă a Harului deplin... 



LUMÂNĂRELl 


Pentru pânza de iubire 
e războiul cel mai greu: 
Diavolul tot rupe fire, 
noi le înnodăm mereu. 

* 


Judecă, dar fără ură 
şi cu gândul de-a zidi. 
Nu mustra fără măsură, 
ci cât po(i şi tu primi. 

* 


Când cei răi te trag pe sfoară, 
de obidă să nu strigi. 

Ei te mint, tu strângi comoară. 
Ei te-nşală, tu câştigi. 


Pentru orice pată, du-te 
la Izvorul Salvator! 

Dar cu cât o speli mai iute, 
cu-atât iese mai uşor... 


Dă cu grijă din tezaur 
şi ia seama la ce dai. 

Cui vrea scump, dă-i snopi de aur. 
Cui vrea ieftin, dă-i un pai. 

* 

Cum gândeşti, aşa cuvântă: 
spune simplu ce-ai de spus. 

Căci şi ciocârlia cântă 
numai cum i-e dat de sus. 

* 

Când se leagă rodu-n floare, 
slava ei se ofileşte 
Dragostea cea roditoare 
ca şi floarea se jertfeşte. 

♦ 

Nu sfârşeşte viaţa-n groapă 
nici pe cruce, nici pe ruguri. 

Iama, sub zăpada albă 
toate crengile au muguri. 

* 

Dacă tu bârfeşti un frate 
sau în cuget l-ai hulit, 
sus în cer de-acestea toate 
va afla şi cel bârfit. 


Să fii rob, dar să fii fiu. 
Să fii mort, dar să fii viu. 
Să fii prin}, şi să nu fii. 
Să fii sfânt, şi să nu ştii... 

* 

Străbătând a lumii holdă, 
auzeam un glas că strigă: 
„îndurarea se acordă, 
dar iubirea se câştigă/' 

* 


Mii de scoici pescarii cară 
ca să afle-un mărgărit. 

Dar o piatră şi mai rară 
e un credincios smerit. 


între cei cu duh de piatră 
tu să nu te faci la fel. 

Când un câine rău te latră, 
nu lătra şi tu la fel. 


Orice om văzut de-aproape, 
zi de zi mai mic îţi pare. 
Doar Isus, pe-a lumii ape, 
e mereu, mereu mai mare. 



Plâng două femei ca-n ghiare. 
Taina cine le-o cunoaşte? 

Una suferă şi moare. 

Alta suferă şi naşte. 

* 


Noi ne lăudăm cu Domnul, 
cu tot harul Legii noi. 
însă Domnul oare poate 
să Se laude cu noi? 


* 

Tot visând la multe lucruri, 
la palatul ce nu-1 ai 
nici de el tu nu te bucuri, 
nici de casa-n care stai. 


Dacă noaptea te surprinde 
printre gropi, pe drumuri grele, 
bine e să ai la tine 
cel puţin... lumânărele. 


CÂNTĂRILE TAINELOR 

CÂT DE MĂREŢ E DUMNEZEU! 


„Cât de măreţ e Dumnezeu! 

Văd marea cu talazuri grele, 
mă-nalţ pe munţii de bazalt 
şi-mi zboară gândul printre stele, 

tot mai înalt. 


Ce împărat îşi duce-oştirea 
spre un gigantic apogeu? 

Acel ce-a pus în goluri firea. 

Acel ce-a scris oricui menirea, 
mai mult decât nemărginirea 

e Tatăl meu! 


Cât de temut e Dumnezeu! 

Vuiau de pe Sinai ecouri 
când glasul Domnului vorbea. 

Iar Moise-nainta prin nouri 

şi tremura... 

La Tronul Alb se strâng sfielnic 
voievozi de foc din Empireu, 

Şi heruvimii vin cucernic, 
slăvind Eternul Vistiernic. 

Şi-acest Stăpân Atotputernic 

e Tatăl meu! 



Şi cât de bun e Dumnezeu! 

Chiar dacă stelele bătrâne 
tot au o vreme când se-aştem, 
dar cine în Isus rămâne 

e-un fiu etern! 

Şi-n faţa slavei sclipitoare, 
în ceasul lumii cel mai greu, 
când cei ce-au dat pe sfinţi la fiare 
vedea-vor Forţa Creatoare, 
eu voi şopti cu adorare: 


E Tatăl meu... 



MAI PRESUS DE ORICE... 
- c&ntar e — 

Mai presus de orice, 
de credinţă, de-avânt, 
de-orice dar care biruie firea, 
mai presus de minuni, 
de puteri, de cununi, 
mai presus de orice 

e iubirea! 


Prin credinţă răstomi 

munţi înalţi şi cetăţi, 

şi-ţi arunci peste secoli privirea. 

Dar în cele cereşti 

eşti atât cât iubeşti. 

Mai presus de orice 

e iubirea! 


Dumnezeu e măreţ. 

Gem în cale-I furtuni, 
se cutremură toată zidirea. 

Dar în susurul blând 
îl auzi murmurând: 

Mai presus de orice e iubirea! 

Pregătiţi-vă stânci 
pentru Templul Etern! 

Orice piatră îşi are menirea. 

Chiar pământu-i primit, 
căci Isus l-a sfinţit, 
când a scris pe pământ 

ce-i iubirea! 


DUMNEZEU E STEAGUL MEU 

Iehova Nisi - Exod 17:15 

Dumnezeu e steagul meu. 

Aleluia! 

El mi-e steag şi El mi-e soartă. 

Eu îl port. Dar El mă poartă. 

Cu cât vântu-i mai semeţ, 
cu-atât steagu-i mai măreţ. 

Mic şi slab stegar sunt eu. 
însă steagu-i Dumnezeu. 

Aleluia! 

Dumnezeu e steagul meu. 

Aleluia! 

Iată steagul în vâltoare, 
plin de răni şi de onoare! 

Plin de stropi de pe Calvar, 
plin de spinii lui Cezar. 

Scrum şi pulbere sunt eu. 
însă steagu-i Dumnezeu. 

Aleluia! 

Dumnezeu e steagul meu. 

Aleluia! 

Şase mii de ani în lume 
s-a luptat să ne îndrume: 



când cu marea-n clocot viu, 
când cu şerpii în pustiu, 
când cu flăcări, când cu lei, 
când cu oameni, când cu zei, 
când cu... înşişi paşii mei, 

Aleluia! 


Dumnezeu e steagul meu. 

Aleluia! 

Dacă tu ai ochi să vadă, 
dacă tu ai duh să creadă, 
iată steagul! Altul nu~i. 

Pleacă fruntea-n faţa Lui! 

Tu eşti lut. Şi lut sunt eu. 
însă steagu-i Dumnezeu! 

Aleluia! 


CU SULIŢI LUNGI 


„Cu suliţi lungi, cu săbii grele, 
ostaşii unui sfânt sobor 
Te-au dus în faţa judecăţii 
pe Tine, Salvatorul lor! 

în jurul Tău s-au strâns bătrânii, 
învăţătorul vechii Legi. 

Iar Tu ai stat cu mâini legate, 

Tu, Creatorul lumii-ntregi. 

Pilat, în togă purpuree, 
privi de sus cu chip de leu. 

Şi nu ştia c-avea în faţă 
pe împăratul Dumnezeu. 

Pe drumul trist Te-au plâns trudiţi! 
şi-au râs cei mândri şi bigoţi. 

Iar Tu urcai scăldat în sânge 
s-aduci iertare pentru toţi. 

Te-ai aşezat cu braţe-ntinse 
să aperi un pământ pierdut, 
căci numai Tu ştiai că-n lume 

n-aveam alt preţ, n-aveam alt scut. 

> 

De-atunci mereu lovim în Tine 
şi Te gonim cu ură grea. 

O, cât ai îndurat, Isuse, 
ca să câştigi iubirea mea!“ 


SUPREMA SĂRBĂTOARE 


Suprema sărbătoare 
ce ui s-a dat de sus 
e cina de onoare 
a jertfei lui Isus! 

Suprema părtăşie 
cu Domnul pe pământ 
e pâinea Sa cea vie f 
şi sângele Său sfânt. 

Pe căi de slăvi ascunse, 
din nevăzut hotar, 
cu mâinile străpunse, 

Isus coboară iar. 

Purtând ca brâu ştergarul, 
simbolul înţelept, 

El ţine-n mâini paharul 
sub rana cea din piept. 

Cu haruri fără număr 
El trece-n alb veşmânt, 
cu crucea grea pe umăr, 
să-mpartă trupul sfânt. 

Apoi, purtat de gânduri, 
de-al dragostei ecou. 



Se-ntoarce printre rânduri 
să-mpartă vinul nou. 

Din mii de fraţi niciunul 
nu are alt izvor. 

Şi-un singur trup, doar unul, 
dă viaţă tuturor. 

Căci toţi suntem cununa 
acestui nou Adam. 

Şi-o inimă, doar una 
dă tuturor balsam. 

Uşor din cer adie 
aripi de heruvim. 

Şi-o nouă curăţie 
şi noi puteri primim. 

Noian de albă floare 
coboară iar de sus... 

E sfânta sărbătoare 
a JERTFEI LUI ISUS! 



CU DUMNEZEU ÎN FIECARE ZI 
- t&rvWe- 


' / Cu Dumnezeu în fiecare zi, / > 
aşa umbla Enoh în lumea veche. 

Ca doi prieteni pribegind pereche. 

^ Şi într-o zi, călătorind mereu, 
bt s Vel a ajuns în cer/cu Dumnezeu./: 

/Cu Dumnezeu în fiecare zi, /' 
aşa umbla în vremea lui şi Noe. 

Şi toţi râdeau de el atunci în voie. 
Dar n-au ajuns sub primul curcubeu 
bis \ decât cei ce umblau'Jbu Dumnezeu../' 


-/ Cu Dumnezeu în fiecare zi, / 
aşa umbla în Israel Ilie, 
îndeplinindu-şi sfânta lui solie. 

Si-un car de foc l-a dus ca pe-un trofeu 
b* £ să umble şi în cer Jcu Dumnezeu/ 


' / Cu Dumnezeu în fiecare zi /; 
să fim şi noi în lumea de ţărână; 
la pieptul Lui, mergând cu El de mână. 
Şi într-o zi, umblând aşa mereu, 




ne vom trezi în cerfcu Dumnezeu 





NU SUNT PE CALE 


Nu sunt pe cale 
numai petale 
ofrande pale 
de trandafiri... 

Dar ştim că spinul 
şi-a pus rubinul 
chiar şi pe crinul 
primei iubiri! 


Nu ne-aduc anii 
numai Betanii, 
dulci spovedanii 
în vreun apus. 

Dar ştim că ura 
şi-a-ntins măsura, 
vărsând u-şi zgura 
şi pe Isus! 

Şi nu-i prea lesne, 
cu şerpi de glezne, 
cărări prin bezne 
a-ţi netezi. 

Dar scris e doară 
că-ntâi e seară 
şi noapte-amară. 
Şi-apoi e zi! 



ÎN FIECARE DIMINEAŢĂ 


în fiecare dimineaţă, 
când râde cerul luminos, 
în fiecare zi din viaţă 
sunt fericit că sunt al lui Cristos! 

în fiecare zi senină, 
când mii de flori aduc prinos, 
mi-e inima de cântec plină 
şi-s fericit că sunt al lui Cristos! 

în fiecare clipă sfântă, 
plutind ca vântul mângâios, 
întegu-mi dor spre zări se-avântă 
şi-s fericit că sunt al lui Cristos! 

Căci dacă anii vieţii zboară 
şi cer senin de-a pururi nu-i, 
dar Domnul meu e-o primăvară 
când fericit voi fi mereu al Lui! 



NICIDECUM 
-cântare - 


'/ 


Nicidecum, nicăieri, niciodată 
gândul meu altui domn nu-1 aştern, 
în Isus viaţa mea e bogată, j 
stea eternă în cerul etern! / * 


Nicidecum, nicăieri, nici o clipa 
nu pot fi fericit fără El. 

• / Lângă El, peste-a morţii risipă, /< 
I voi zbura ca un alb oorumbel! /* 


Nicidecum, nici în foc, nici în moarte 
despărţire de Domnul meu nu-i. 

1 1 Dacă inima nu mă desparte, / ( 

/ orice-ar fi, orice-ar fi, sunt al Lui! / ‘ 


Vom trai veşnicii de iubire, 
mii de ani, zeci de mii, mii de mii! 
r / Când o clipă cu El e-o uimire, h 
l ce va fi, ce va fi în vecii! / 

Va veni Prinţul Păcii divine. 

^ Hohotind îi voi plânge la piept. ( 

; j Cât mai bate o inimă-n mine, / - 

* îl doresc îl Înhe.sr. îl astent / 


i bate o inimă-n mine, /' 
;c, îl iubesc, îl aştept. / ’ 



CÂND ZORII CHEAMĂ 
- c&n+arv- 


Când zorii cheamă 
din somnul greu, 
te-ncrede iarăşi 
în Dumnezeu. 

Q : înalţă ruga 
şi gândul sus. 
Nu-ncepe ziua 
fără Isus. 

Pe drum cu soaţe, 
prin ploi şi vânt, 
tu ia pe buze 
un cântec sfânt. 

în orice trudă, 
tu cere-ntâi 
deplină pace 
şi-n ea rămâi. 

Iar unde-i brazdă, 
prin văi şi lunci, 
sămânţă bună 
cu drag s-arunci. 

P; Atunci spre casa, 
cu ceru-n gând, 



te vei întoarce 
din nou cântând. 

Şi când la rugă 
vei sta supus, 
deplin în tine 
va fi Isus. 

f? : Vei spune: „Doamne, 
eşti mulţumit?" 

El va răspunde: 

„Ai biruit!,. 



O, POATE MÂINE... 


O, poate mâine vom pleca 
spre-acele zări senine. 

Şi ce-am putut aici lucra? 

Ce dragoste? Cât bine? 

în urma vieţii lui Isus 
stă turmă lângă turmă! 

Dar noi cu ce vom merge sus? 
şi ce lăsăm în urmă? 

Isus ne-a dat un Ghetsimani! 
O Golgotă! Un nume 
ce timp de două mii de ani 
a-mbogăţit o lume! 

Cuvântul care ni l-a spus 
şi azi în inimi scurmă! 

Dar noi cu ce vom merge sus? 
şi ce lăsăm în urmă? 

Cu fiecare strop de plâns, 
cu fiecare rană, 

Isus comori de har a strâns 

si nimburi de coroană! 

î 

O primăvară ne-a adus 
ce-n veci nu se mai curmă! 
Dar noi cu ce vom merge sus? 
şi ce lăsăm în urmă? 




% 





f 



TU TOTDEAUNA, DOAMNE, 

EŞTI CU MINE 
~ certare ~ 


„Tu totdeauna. Doamne, eşti cu mine 
şi nici o clipă singur nu mă laşi. 
Puterea Ta e taina ce mă ţine / 
din cei dintâi la cei din urmă paşi. /' 


Tu nu mă laşi, nici nu mă uiţi vreodată. 
Străbat cu Tine munţi înalţi şi lunci. 

Eu n-am să văd nici moartea niciodatăV 
ci eu voi fi ascuns în Tine-atunci. / 


Cu Tine-n rând străbat în zori cărarea, 
cu Tine-n rând veghez în ceas târziu, 
când Tu mă mustri, simt în piept mustrarea 
şi când Te bucuri, totdeauna ştiu. 

Nu sunt decât un abur ce se-naltă, 
un fir de praf îndrăgostit de-o stea. 

Dar tu mi-ai pus în suflet o speranţă I * 
ce nimeni altul nu mi-o poate da. / 

Au fost odată şiruri de păcate, 
dar sângele salvării a scris: „NU“. 
Oricâte-au fost, eu vreau să uit de toate, | 
Şi bine ştiu că vrei să uiţi şi Tu. ] 



Sunt fericit, chiar dacă vrei să sufăr, 
când valuri vin şi vânturi grele bat. 
Plutesc pe ape ca un fir de nufăr f __ 
pe care Tu-1 păstrezi mereu curat. J ' 



Iţi mulţumesc că eşti cu mine-n lume, 
îţi mulţumesc că mă iubeşti mereu, 
îţi mulţumesc că Tu mi-ai dat un nume, 
că sunt al Tău... şi Tu eşti Dumnezeu. 



LEGEA ŞI DRAGOSTEA 


„Dacă vrei să intri în viaţă, păzeşte poruncile. “ 
„Dacă vrei să Gi desăvârşit... urmează-Mă. “ 

(Matei 19: 17, 21) 
„în dragoste nu este Grică. “ (1 Ioan 4: 18) 

-caare ~ 

Unde-i teamă, nu-i iubire. 

Unde-s legi, nu-i fericire. 

Legea dă ce se cuvine, 
dragostea se dă pe sine. 

Legea dă o zi din şapte, 
f dragostea le dă pe toate.../- 

Aleluia! 

r 

Unde-i teamă, nu-i cunună. 

Unde-s robi, nu-i voie bună. 

Legea dă viţei pe-altare, 
dragostea dă tot ce are. 

Legea dă a zecea parte, 

-Ydragostea le dă pe toate../ 

Aleluia! 

Unde-i teamă nu-i iertare. 

Unde-s legi, nu-i îndurare. 

Legea iartă, dar vrea sânge, 
dragostea pe ea se frânge. 

Legea iartă prin dreptate. 




ragostea le iartă toate..»/ * 

Aleluia! 


Legea are zile sfinte, 
dragostea-i mereu fierbinte. 
Legea ţine slujbi divine, 
dragostea tot anul ţine. 
Legea-i trudă cu simbrie, 
dragostea-i împărăţie / / 

Aleluia! 




MILIOANE 


„Sunt un firicel de floare 
lângă crucea cu piroane. 

Floarea-i mică, dealu-i mare; 
ce parfum să dea o floare? 

.Dar ca mine Domnul are 

milioane!/ 



Sunt un fluier care-adună 
rătăcite oi sărmane. 

Când pe ceruri norii tună, 
cine-aude-o veste bună? 

Dar ca mine-n văi răsună 

*f milioane! /' 



Sunt o rază din Golgota 
lângă ţărmuri de oceane. 

O scântei e-n vârf de stâncă, 
cine-o vede-n noapte-adâncă? 
ar ca mine mai sunt încă 

A milioane! / 

M 



Sunt un călător pe culme 
străbătând meridiane. 

Fraţii mei de trup şi nume 
mă luară-n râs şi glume. 

Dar eu am alţi fraţi în lume, 

/: milioane! [\ 


Sunt un abur care-adie 
şi se pierde prin liane* 

Dar în ziua ce-o să vie, 
nu un om şi nu o mie, 
pi ca mine-or vrea să fie 

/ milioane!“ 



PUNE, DOAMNE, 
DRAGOSTE-NTRE FRAŢI... 

- GemWji- 

/ Pune, Doamne, dragoste-ntre fraţi... 

Să fim toţi ca o brăţară 
care mâna-Ţi înconjoară, 
ca un brâu de piatră rară, 
ca veşmântul Tău de in. 

Să nu poată-a ne desparte 
nici furtună şi nici moarte, 
ci, cum scrie-n Sfânta Carte, 
să fim una pe deplin. 


Pune, Doamne, dragoste-ntre fraţi... 

Când ne strângem la-nchinare, 
cât vom fi de mulţi sub soare, 
fa-ne. Doamne, cu-ndurare, 
o colibă şi nu trei. 

Nimeni să nu spun-acolo: 

Sunt cu Pa vel! Sunt cu-Apolo! 

Ci să fim de-acum încolo 
ca un stol de porumbei. 


* f Pune, Doamne, dragoste-ntre fraţi... 

Fă-ne Tu o harpă vie, 
ca, sub mâna Ta mlădie, 


să-nălţăm o melodie, 
toţi de-acelaşi dor purtaţi. 
Trupul Tău ce azi e-n lume, 
cei numiţi c-un singur nume, 
să fim toţi uniţi, anume, 
gata pentru-a fi luaţi! 


Pune, Doamne, dragoste-ntre fraţi! 







DE DRAGUL TAUL. 


Ce dor frumos, ce Rai ne leagă! 

Eu cânt cu lacrimi, Tu le-alini. 

De dragul Tău mi-e lumea dragă, 
că-n ea Te văd şi-n flori şi-n spini. 


în crinii albi Ţi-e sărutarea, 
în maci văd sânge pe Calvar. 

De dragul Tău mi-e dragă marea 
şi cerul fără de hotar! 


în bulgări reci Te văd cum sameni 
şi-n spini văd paşii sângeraţi. 

De dragul Tău iubesc pe oameni; 
azi sunt străini, mâini, poate, fraţi! 


Când turme trec ducându-şi dorul 
şi spune-un fluier: „Sunt cu voi!“ 
de dragul Tău mi-e drag păstorul 
ce-şi pune pieptul pentru oi! 

în cei aleşi îţi văd iubirea, 
cu ei cântându-Ţi psalmi în văi... 
De dragul Tău le sorb privirea; 
pe-obrajii lor, sărut pe-ai Tăi! 

Şi cât mi-e dat să nu-Ţi văd faţa, 
dorit de stele caun mag, 
de dragul Tău mi-e dragă viaţa, 
şi moartea nu-i decât un prag... 


FRUMOASA-I ROUĂ... 


Frumoasă-i rouă pe ogor, 
când zorii s-au întins, 
când macii prind în cupa lor 
văpăi de cer aprins. 

Frumos e crinul înflorit, 
privind în jur stingher 
ca un străin abia venit 
cu strai de nea din cer. 

Frumos e nufărul pe lac, 
sub cerul înnoptat, 
când mii de stele semn îi fac 
şi-adoarme legănat. 

Frumos e codrul de stejar, 
când păsări trec în zbor, 
când cerbii vin cu pasul rar 
la apa de izvor. 

* 

Şi dacă lucruri care pier 
ne farmecă nespus, 
dar cum va fi acolo-n cer 
în ţara lui Isus?... 


SCRISOARE 


Fraţilor, 

mi-au spus ai Cloei despre voi... 
că-n grădinile iubirii 
aţi lăsat omida firii 
să vă strice trandafirii 

din Eden; 

Că din nou la voi pe vale 
toate crengile sunt goale, 
că n-au mai rămas petale, 

nici polen. 


Fraţilor, 

mi-au spus ai Cloei despre voi... 
că fecioarele-nţelepte, 
nu mai stau cu drag s-aştepte, 
priveghind pe-a nunţii trepte, 

ca surori; 

că mireasa de mâhnire, 
nu mai ţese in subţire, 
pentru-a-ntâmpina pe Mire 

sus pe nori. 


Fraţilor, 

darunde-i dragostea dintâi?... 

Dacă azi aveţi mânie?... 
câţiva ani şi nu o mie, 
cum veţi fi o veşnicie 

sus pe plai? 


Dacă azi aveţi zăvoare, 
veţi avea în ceruri oare 
câte-un Rai de fiecare, 

câte-un Rai? 


Fraţilor, 

j 7 

să stiti că vremea s-a scurtat. 

i > 

Las 1 să Tie holda plină 
şi de spini şi de neghină! 
grâul lângă grâu să-şi ţină 

spicu-n vânt. 

Cine-i spin cu flori deşarte, 
spin să fie mai departe! 

Cine-i sfânt, mai sfânt să-şi poarte 

rodul sfânt! 



E FRUMOS... 


E frumos când poţi în viaţă 
să fii darnic şi milos, 
să te duci de dimineaţă 
să ştergi lacrima răzleaţă, 

E frumos. 

E frumos, cât zboară anii, 
să-ţi faci Viaţa un prinos. 

Să hrăneşti cu drag orfanii, 
să-i ajuţi pe toţi sărmanii. 

E frumos. 

E frumos când nu-i răpusă 
jertfa ta de-un gând fălos. 

Când în taină nepătrunsă 
îţi faci haina cea ascunsă. 

E frumos. 

însă fapta cea mai mare, 
darul cel mai de folos, 
e să chemi pe-un om, pe-oricare, 
dintr-o viaţă de pierzare, 

la Cristos. 




CHIAR DACĂ... 


Chiar dacă vântu-a vrut în zbor 
în turme să ne-mpartă, 
dar tot o calc, tot un dor 
şi tot un Duh nc poartă. 

Chiar dacă azi pe orice plai 
sunt oi împrăştiate, 
dar tot un staul sus în Rai 
şi un Păstor au toate. 

Chiar dacă n-ani păstrat măcar 
un singur dulce nume f 
dar tot o jert fă, tot un har 
ne-a smuls pe to(i din lume. 

Chiar dacă azi oftăm stingher 
că ne-a~mpărţit furtuna, 
dar tot vom ii odată»n cer. 
Şi-acolo vom fi una! 



VREAU SĂ IUBESC PE FRAŢII MEI 

- oa — 

Vreau să iubesc pe fraţii mei, 
cu tot ce am în piept mai sfânt. 

Vreau să doresc tot ceru-n ei, 
dar să-i iubesc aşa cum sunt. 

Vreau să iubesc pe fraţii mei, 
cu care veşnic voi fi sus 
Văzându-L pe Isus în ei, 
să-L simt în mine pe Isus. 

Vreau deopotrivă să adun, 
şi rodu-ntreg şi spicul frânt. 

Căci şi Isus mă vrea mai bun, 
dar ma iubeşte-aşa cum sunt. 

Când fraţii mei au răni ce dor, 
să-mi fie braţul mai sfios, 
să nu apăs în rana lor, 
căci nu eu vindec, ci Cristos. 

Noi prin Isus am fost iertaţi, 
ca să iertăm şi noi oricui. 

Dar dacă nu iubim pe fraţi, 
n-avem în noi iertarea Lui. 


IATĂ OMUL 


— Iată Omul! strigă-n Iad Pilat 
Cine iarăşi L-a crucificat? 

Cine-I scoate umbra dc sub văl? 

Daţi-mi apă mâinile sft-mi spăl! 

Revărsaţi-mi râuri peste pumnii plini! 
Sângele acesta voi l-aţi vrut, rabini! 

— lată Omul! umbra a răspuns. 

Eu sunt umbra Omului străpuns, 
în zadar în lumea de păcat 
mâinile pătate ţi-ai spălat. 

Cei spălaţi de apă, ca şi apa pier. 

Cei spălaţi de Mine, sunt cu Mine-n cer! 

— Iată Omul! strigă-n Iad Pilat. 

Cine iar îl vrea crucificat? 

Eu am spus întregului popor: 

Pe-mpăratul vostru să-L omor? 

Gândul meu pe cruce lămurit l-am scris. 
Nu sunt eu de vină! Nu eu Te-am ucis! 

— Iată Omul! umbra a răspuns. 

Omul care vede în ascuns. 

Dându-Mi titlul de-mpărat iudeu, 
tu stăteai pe însuşi tronul Meu... 

Şi, scriind pe cruce al domniei semn, 
tu domneai în slavă, Eu muream pe lemn. 



— Iată Omul! strigă-n Iad Pilat. 

Ca stăpân, Cezaru-i vinovat. 

Eu eram guvernator roman. 

N-am rostit osânda ca duşman. 

N-am oprit să-Ţi pună trupul în mormânt. 
Nu sunt ucenic, dar nici vrăjmaş nu-Ţi sunt! 

— Iată Omul! umbra a răspuns, 

Omu-n care singur te-ai străpuns. 

Tu ai vrut şi glorie şi-arginţi 

dar s-ajungi la urmă şi-ntre sfinţi. 

Nu-i decât o cale spre Eterna Stea! 

Cine nu-i pe cale, e-mpotriva Mea! 


r 



ISUSE, CE ŢI-AM DAT?... 


Tu ne~ai adus iertarea, 
ue-ai dat Salvarea-n dar. 
Ne-ai scos din închisoarea 
păcatului murdar. 

Ne-ai dat o nouă fire 
şi un veşmânt curat. 

Dar noi, ca mulţumire, 
Isuse, ce Ţi-am dat? 

* 

Tu nc-ai adus putere, 
scântei din focul Tău. 

O sfântă-nvăpăiere 
ce mistuie ce-i rău. 

Spre veşnica cetate 
o cale ne-ai tăiat! 

Dar pentru-acestea toate, 
Isuse, ce Ţi-am dat? 

* 

Tu tot ce-aveai în lume 
şi-n cer ne-ai dăruit. 

Şi inimă şi nume 
şi Duh nemărginit! 



Şi-n zarea albăstruie 
Tu ce-ai luat şi cât? 

.. .Doar patru răni de cuie, 
şi-o rană-n piept. Atât... 



TAINELE AŞTEPTĂRII 



PUIUL DE LEBĂDĂ 


Se revărsa în crânguri întâia zi cu soare, 
loveau ciocănitoare în rugi de trandafiri, 
de parcă primăvara cea veşnic zâmbitoare 
batea la uşa lumii cu degete subţiri. 

Şi iată gospodina s-a înălţat pe scară 
să pună sus, în coşuri, un aşternut bălan. 

Şi păsările mame pe cuiburi adăstară 
să scoată pui de aur, cu ciocuri de mărgean. 

Iar după legea vieţii şi-a morţii, la soroace, 
din fiecare coajă ieşi un pui frumos. 

Dar s-a-ntâmplat să iasă atunci dintr-o găoace 
un pui cum nici o cloşcă pe-acolo n-a mai scos. 
în loc de puf de aur şi aripi smălţuite, 
avea un strai ca fumul şi ochii mari şi trişti. 

Iar păsările toate priveau spre el uimite. 

Şi-l ciocăneau toţi puii pe câmp şi-n porumbişti. 
Pe gâtul ca o coarbă curgea adesea sânge 
şi nu-şi găsea prieteni de doruri nicăieri. 

Iar pe-nserat, la vremea când orice pui se strânge, 
dorit de aripi calde şi blânde mângâieri, 
venea şi el sfielnic, cu ceilalţi să se culce, 
ca să-şi aline trupul şi sufletul beteag. 

Dar nu găsea nici pace, nici mângâiere dulce, 
ci lovituri tăioase, ce-1 izgoneau pribeag. 

Atunci, ascuns în umbră, privea cu lungi suspine 
spre cuib ca spre-o cetate din plaiuri de poveşti. 

Şi aţipea pe scară, cu teama de jivine, 



şoptind uşor: Mămico, de ce nu mă iubeşti?... 
însă pe lac când puii cu gheare răsfirate, 
priveau uimiţi spre apă, din umbra de răchiţi, 
el, puiul fără fală, plutea c-o maiestate, 
de care cei cu gheare se minunau smeriţi. 

Dar el trecea departe în zarea diafană, 
prin papura foşnită de vânt legănător, 
să-şi vindece în larguri a sufletului rană, 
în freamătul de unde şi de ceresc fior. 

Iar seara, câteodată... întârziind pe ape, 
acolo printre stele... parcă zburau lumini... 

Atunci, un zvon de glasuri venea tot mai aproape... 
şi dispărea deodată, în zarea de rubini... 

Ah, glasurile-acelea care păreau că-1 cheamă... 
cum se-auzeau de dulce! Şi-adeseori, stingher, 
în graiul lui de taină, striga deodată: Mamă!... 

Şi rămânea cu ochii căutători spre cer... 

Aşa trecură zile şi nopţi de-nsingurare, 
şi puii cei de aur crescură ca feciori, 
stârnind prin colţuri lupte şi lăfăind în soare 
şiraguri de mărgele şi sclipet de culori. 

Iar puiul fără slavă şi fără de prieteni, 

tot mai urât, mai vânăt şi mai stingher crescu. 

Dar toamna, când pe coastă coboară vânt prin cetini, 
o tainică minune cu el se petrecu. 

Căci vinetele pene i se făcură albe, 
şi gâtul ca o harfa tăiată din omăt. 

Păreau că-i stau pe umeri toţi nuferii în salbe, 

Iar el, pornind pe ape, fără-a privi-ndărăt, 
pomi pe lac departe, în pacea legănată 
şi toată vremea nopţii pluti în depărtări. 

Dar către zorii zilei se arătă deodată 
un palid nor de stele călătorind în zări. 



Atunci, c-un strigăt, puiul, sfărmând un strop în pleoape, 
aripile de nuferi le desfăcu uşor, 
şi, mângâind văzduhul, se ridică din ape 
spre lebedele albe care-1 chemau în zbor. 

Şi nimenea pe vale n-a cunoscut minunea, 
când puiul fără mamă şi fără mângâieri, 
spre stolul de lumină a străbătut genunea 
şi-a dispărut în zarea eternei primăveri... 



CÂND TRANDAFIRII ÎNFLORESC 


Când trandafirii înfloresc, 
o mare taină-n ei se-arată. 
Când trandafirii înfloresc, 
toţi cei ce-aşteaptă şi iubesc 
aud un susur îngeresc 
din primăvara neuitată. 


Era o zi cu cer senin 

cu-aceleaşi flori pe ramuri ninse. 

Eră o zi cu cer senin 

când de pe-acest pământ străin 

Se înălţa atât de lin 

Isus cu braţele întinse. 


Erau şi-atuncea flori de nea 
şi flori de sânge şi de soare... 
Erau şi-atuncea flori de nea, 
când Cel căzut sub crucea grea 
atât de liniştit urca 
spre galaxii nepieritoare. 


Se înălţa spre nepătruns, 
spre scânteierile gigante. 
Se înălţa spre nepătruns. 
Iar când pe boltă a ajuns, 
un abur palid L-a ascuns 
ca un reflex de diamante. 


Şi-atunci o şoaptă se-auzi, 
un glas de îngeri în grădină. 
Şi-atunci o şoaptă se-auzi: 

, Acest Isus va reveni 
la fel cum în această zi 
s-a înălţat către Lumină." 

De-aceea an de an privesc 
şi gând cu gând mereu se-ntreabă. 
De-aceea an de an privesc 
şi-aş vrea să strig, dar nu-ndrăznesc, 
când trandafirii înfloresc: 

„O, vino, Doamne... mai degrabă..." 



VINE ISUS 


Iată. 

Vine Isus spre Cetatea cea sfântă. 

Cu El vin pescarii din ţara de sus. 

Cu El vine gloata de sfinţi care cântă. 

Vine Isus. 


Ramuri şi haine acoperă drumul. 
Măgăruşul calcă prudent şi supus. 
Templul spre cer îşi clatină fumul. 

Vine Isus. 


„Baruh Aba!“ cântă coloana. 
„Binecuvântat fie harul adus! 
Glorie Celui ce vine! Osana!" 

Vine Isus! 


„Cine-i acesta?" se-ntreabă vecinii. 

X JE profetul din Naţret, decât toţi mai presus." 
In sinedriu grabnic se-adună rabinii. 

Vine Isus. 


Tresare Pilat, ieşind sub arcade. 
Mâna streaşină peste ochi şi-a pus. 
„Hei, căpitani, trimiteţi iscoade! 

Vine Isus..." 


Orbii pornesc bâjbâind prin mulţime. 
„Pe unde vine?" „Unde s-a dus?" 
Cântec şi chiot! Clipe sublime! 

Vine Isus! 


... Trec zile... trec ani. Isus şi pescarii 
din Cetatea Sfântă pornesc spre apus. 
Popoarele cânta. Se-ncruntă cezarii. 

Vine Isus. 

Vin la iertare munţi de păcate. 

Tiberiu, Nero, Diocleţian s-au dus! 
Constantin cel Mare dă libertate... 

Vine Isus. 

Mâini cu mătănii ascund Vestea Bună. 
Evul mediu oblonul şi-a pus. 

Dar Domnul iarăşi pe-ai Săi şi-i adună. 

Vine Isus. 

i 

i 

i 

Dau mărturie albigenzii, lolarzii... 

Pe rug, în flăcări, se mistuie Hus. 

Luther şi Calvin se-nalţă ca brazii. 

Vine Isus. 

Iată Billy Graham, în vremea din urmă, 
are un cuvânt puternic de spus. 

Un cuvânt ce-n milioane de inimi scurmă: 

Vine Isus! 

Trece Evanghelia înconjurând planeta. 
Popoarele Africii, poporul hindus 
tresar auzind cum sună trompeta. 

Vine Isus. 

Veniţi, prieteni! Veniţi, torente! 

Vine Mesia, după cum ne-a spus. 
Aplaudaţi, păduri! Cântaţi, continente! 

Vine Isus! Vine Isus! 



FII GATA 


Cum tremură-n mână săgeata, 
în arc de viteaz vânător, 
cum toamna-şi adună cocoarele ceata, 
fii gata, fii gata de zbor! 

\ 

Te-aşteaptă în slavă răsplata, 
cununa de brav luptător. 

Curând Salvatoru-Şi recheamă armata; 
fii gata, fii gata de zbor! 

Un Prunc ni s-a dat în Efrata, 
ce-a fost până azi Salvator. 

Şi-acum, înainte de-a fi Judecata, 
fii gata, fii gata de zbor! 

Cum tremură-n mână săgeata, 
în arc de viteaz vânător, 
c-un strigăt în piept de voios Maranata! 
fii gata, fii gata de zbor! 





TAINE MARI 
PENTRU CEI MICI 


PE CÂMPIE 


Pe câmpie dacă treci, 
mii de flori zâmbesc uşor, 
parc-ar spune-n graiul lor: 
„Către bunul Creator 
slavă înălţăm în veci!“ 


Iar când păsări auzim 
în păduri, pe culmi bătrâne, 
ele parcă vor să-ngâne: 

„Tu ne-ai întocmit, Stăpâne. 
Noi, cântând, îţi mulţumim!* 4 


Dar tu, rege pământesc, 
tu, făptură minunată, 
omule, ridici vreodată 


ochii spre cerescul Tată 
să spui: „Doamne, mulţu 


ii 


esc!“? 



UN VIERME MIC 


E noapte. La o masă, plecat peste hârtie, 
cu-abecedaru-n faţă, stă un copil şi scrie. 

Dar lângă el, vicleană, din luciul filei roze, 
zâmbeşte o şopârlă din cartea lui cu poze. 

Acum copilu-şi pune creionul între dinţi. 

„Şopârlele-s frumoase... şi-s repezi... şi-s cuminţi. 41 
Uşor el dă o foaie. Şi alta... Şi-ncă una. 

Apare papagalul... păunul şi păuna... 
şi un cocoş cum scurmă, hrănind o găinuşă, 
şi un... Dar stai... afară... cine-a scâncit la uşă? 

Băiatul stă şi-ascultă. E-un glas sau o părere? 

Se duce-n prag şi strigă: ,JE cineva? 44 Tăcere. 

Ba nu. E-un glas subţire. Auzi? — Mi-e frig... îngheţ... 
Copilule, deschide pentr-un sărman drumeţ! 

— Dar cine eşti? Mi-e frică. — Sunt mic... — Să-ntreb 

pe tata! 

— Nu-1 întreba! Deschide că plouă cu găleata! 

Şi-apoi ştiu basme multe şi ghicitori un sac! 

— Dar cine eşti? — Un vierme... — O, viermii nu 

prea-mi plac. 

— Dar eu sunt mic... o scamă... Şi, când mă fac covrig, 
abia mă vezi. Hai trage zăvorul că mi-e frig! 

Şi i-a deschis băiatul: — Noroc şi seară bună! 

— Noroc... Dar unde-i ploaia? — A stat... Nu vezi că-i 

lună? 

Hi - hi!... A fost o glumă ca să mă laşi pe prag... 

Dar stai, nu-nchide uşa, că după mine trag 
ttll vechi şi bun prieten, un şoricel din pod... 

~~ Sunt ett! Dar cartea unde-i? Ia da-mi-o să ţi-o rod! 
Apoi o să dăm fuga pe mese şi prin blide 
sfl facem mii de pozne. Dar stai, mă rog, nu-nchide, 
OT^ag şi ei^ cu coada o bufniţă flămândă! 

— O bufniţi? Mi-e frică! — Dar bufniţa e blândă... 

— Sunt bufhiţa! Priveşte în ochii mei rotunzi. 

De-acftm săumbli noaptea şi ziua să te-ascunzi! 

ascuns de mama, de tata... Stai puţin. 

Ia mai lăţgeşte uşa să intre şi-alt vecin... 

— Eu... Mă cunoşti. Sunt vulpea. Şi cred că mă iubeşti... 

— Eu ştiu că vulpea strică... — Ce? — Viile... —Poveşti! 
Dacă asculţi de mine am să te-nvăţ să furi! 

— Dar e păcat... — N-ai teamă! Nu spune în Scripturi 
că apele furate mai dulci sunt, mai plăcute... 

Şi-acum... deschide-n lături, că vine... vine iute... 

o zână fără seamăn! Zâmbind să-i ieşi în cale 
slăvitei caracatiţi!... încolăci mii sale! 

— Nu, n-o primesc! Mi-e frică! Afară!... Prea târziu... 

* 

Căci bufniţa şi vulpea şi şoarecul suriu 
dau uşa de perete. Şi umede ventuze 
se prind în rotocoale pe umeri, peste buze... 

Ce rece-mbrăţişare! Cum i se frânge trupul!... 

— Aşaa! sunt deznădejdea! Acum... apare lupul! 

Vai! în chenarul uşii doi ochi de foc se-arată... 

E lupul ce rânjeşte... şi vine... vine... „Tată!“ 

Ca trăznetul loveşte o flacără pe lup. 

Iar umedele braţe de pe copil se rup. 

— Tu dormi? îi spune tata. Şi lecţia n-ai scris! 

Cc bine-i lângă tata! Ce bine c-a fost... vis... 




„Minciuna nu-i o crimă“, se spune câteodată. 

„E-un vierme mic, ce trece. Şi floarea-i tot curată...“ 
Nu, floarea nu-i curată! Un vierme nu-i ca rouă. 
întâia ta minciună aduce pe a doua. 
întâie o verigă, apoi un lanţ: robia. j 
Visarea trage lenea şi lenea lăcomia. j 
Apare băutura, desfrâul, furtişagul. 

Şi-apoi când deznădejdea, trecând în grabă pragul, 
te face să-ţi curmi viaţa sau să te-mbete crima, 
cine-a deschis zăvorul? Doar o minciună... Prima. 
Minciuna e o crimă? E-o crimă orice pată! 

Când vine micul vierme! Tu strigă-n grabă: „Tată!“ 
Prin sângele salvării loveşte-1 pe duşman! 

Alungă primul oaspe, căci ultimu-i Satan! 



A CĂZUT O STEA 


A căzut o stea, 
steluţă de nea, 
pe urechea mea, 
şi mi-a povestit, 
până s-a topit, 
basmul unui vis, 
pe care l-am scris, 

— pentru cei mărunţi, 
nu pentru cărunţi —. 
Şi steluţa mea 
astfel povestea: 


„Mări, se făcea 
şi se năzărea... 
prin vâlcele sumbre 
şoptitoare umbre... 
Şi-auzeai cum gem 
lângă Betleem 
oile, stând ghem, 
câinii când şi când, 
vitele pe rând, 
molcom rumegând. 


Iar colo în sură, 

i * 

peste-ngrăditură 
se uitau, pleoştite 
si nedumerite. 



caprele zburlite. 
Se-ndesau amarnic 
către cel comarnic, 
pe-un mieluţ să-l vadă 
în ieslea de zadă, 
pe-un mieluţ plăcut 
cum n-au mai văzut 
să fi fost născut 
într-un aşternut 
bun doar de... păscut. 
Şi ce miel cur^t 
plângea-nsomnurat, 
cu părul inele 
şi cu gene grele. 


Numai biet măgarul 
ce purta samarul 
pricepu tot rostu’: 

— Asta... nu-i de-al nostru!... 
Ochii doar mi-arunc 
şi pricep că-i prunc, 
copil de păstori 
sau de călători... 


Atunci ţapii, ciutele 
şi caprele slutele, 
cu toate cornutele, 
capul şi-l dădură 
mai fără măsură 


peste-ngrăditură. 
Sprinten ca o coarbă, 
mestecând în barbă 
un firuţ de iarbă. 

ţapul de îndată 
s-a urcat pe-o roată 
si-a sărit buimac 

y 

sus pe-un bulumac, 
vrând fără ruşine 
să vadă mai bine 
omenescul fiu. 

Iar un ied zglobiu 
behăia mereu: 

— Neneee... vreau şi eeeu... 

Numai Dumănica 
n-a-nţeles nimica. 

Şi-a cuprins-o frica. 

Şi atunci măgarul 
ce purta samarul, 
cum sta mai deoparte, 
spuse, ca din carte: 

— Ei, sunt multe-n lume! 

Să le ştii anume, 

va să fi umblat 
ţări în lung şi-n lat, 
ape-n curmeziş, 
culmi de munţi pieptiş, 
fiare să răpui... 
precum eu făcui!... 

Şi-apoi nu-i oricine 
un măgar ca mine! 

V-am mai spus, îmi pare, 
că sunt de neam mare: 
că eu în Sihar 
am un unchi măgar 
la un cărturar. 



Şi că, după tată, 

— ştie lumea toată — 

9 

mi se trage viţa 
chiar din măgăriţa 
ce-o purta în ham 
însuşi Balaam! 

Deci, mai din bătrâni, 
mai umblând prin stâni, 
multe am în sac! 

Dar... mai bine tac, 
poate nu vă plac. 

Un mielut bălai 

prinse iute grai: 

— Haide, moş Asine, 
zi-ne încă, zi-ne! 

Că eu tare-aş vrea 
să aflu ceva. 

Uite, ieri, un baci 
povestea dibaci 
că i-a spus un vraci 
despre un proroc 
tot de prin Iudeea, 

(de-i zicea... Miheea) 
care-a scris răvaş 

y 

că-n acest oraş 
are să se nască 
Odrasla cerească. 
Marele Păstor 
şi Izbăvitor, 
carele va şti 
şerpii birui! 


Şerpii birui!... 

Oare-aşa va fi? 

Iar cel întrebat 
zise apăsat: 

— Da!... E-adevărat. 
D-apoi ştiţi voi oare, 
când va fi El mare, 
cine-L va purta 

pe spinarea sa 
ca pe-un heruvim, 
în Ierusalim? 

— Păi... nu ştim! nu ştim 

— Să vă spun atunci. 

(Că voi sunteţi prunci...) 
Cel ce-L va purta 

pe spinarea sa 
va fi... un asin... 
de ştiinţă plin 
ca un cărturar, 
ca un fariseu! 

(Poate-oi fi chiar eu!...) 
Eu, de mă-ntâlnesc 
cu-acel Fiu ceresc, 
iute-L şi ghicesc. 

Si tăcură toate 

9 

vitele mirate. 

Numai Dumănica 
n-anteles nimica. 

Şi-o cuprinse frica... 


Atunci o oiţă 
cu ochi de crăiţă, 
cu glăscior sfiit, 
astfel a grăit: 

— Eu eram odată 
pe-o iarbă-nspicată. 
Şi-am văzut în zare 
un chip ca de soare 
ce zbura aproape 

şi striga pe ape 
că Isus Păstorul 
şi Izbăvitorul 
va fi dus pe uliţi 
prejmuit de suliţi, 
blând şi fără glas 
în al morţii ceas, 
precum mergem noi 
noatine şi oi... 

Că va fi hulit 
şi batjocorit, 
pe lemn ţintuit. 

Că-n ceasul de sânge 
norii se vor strânge, 
munţii se vor frânge, 
îngerii vor plânge... 

— Asta nu se poate! 
se porniră toate. 

— V oi sări să-L apăr, 
din coame să scapăr! 
zise din proţap 
inimosul ţap! 



— Dar şi noi berbecii 
n-om sta ca dovlecii! 
Coamele le-om face 
sfredel de bărdace, 
foarfec de cojoace, 
pentru cel ce-ar fi 

şi ar îndrăzni 
pruncu-a-L necăji! 

Fie om duşman 

sau şarpe viclean! 

— Eu... (îmi ştiu amarul) 
glăsui măgarul, 

... numai o copită 
bine potrivită* 
în acel zevzec, 
şi-apoi pot să plec, 
că tot dau în sec... 

Dar atunci deodată 
o capră tărcată 
a rămas mirată, 
cu gura căscată, 
cu ochii ţintiş 
către-acoperiş, 
de unde, furiş, 
dintr-un ascunziş, 
cobora pieziş, 
prin păienjeniş, 
cobora în jos 
şarpe veninos, 
cu luciri sticloase, 
cu limbile scoase, 
cu trupul molatic. 



cu ochi de jăratic, 
iscodind sălbatic. 

Iute bieţii boi 
se dau înapoi. 

Capre, ţapi şi miei 
se bagă sub ei. 
Tremură-n proţap 
inimosul ţap, 
legănând în barbă 
firul lui de iarbă. 

Iar sărman măgarul, 
ce purta samarul, 
privea tulburat, 
cu capul plecat, 
pe genunchi lăsat 
şi dând în vileag 
coada ca un steag 

ca semn înăltat 

* 

că se dă mâncat... 

Numai Dumănica 
nu ştia nimica. 
Dormea mititica... 

Şarpele venea 
şi se cobora. 

Ceata tremura, 
măgarul gemea. 

Dar atunci... Minune! 
Cine-o poate spune? 



Toţi privesc grămadă 
la ieslea de zadă 
unde bălăiorul 
a întors căpşorul, 
ochii şi-a deschis, 
ca din zări de vis. 

Că în el juca 
şi în ei sclipea 
blândă mângâiere... 
dar şi o putere! 
flori de busuioc... 
dar şi-un arc de foc 
săgetând pe loc! 


Şarpele se-opreşte 


si înmărmureşte, 

neputând să-L vadă, 
neputând $ă şadă. 
Bate-ncet din coadă. 
Parcă se înnoadă, 
parcă se deznoadă... 
Apoi, zdup! grămadă 
drept sub o gireadă, 
păgubaş de pradă. 


Iar toţi cei din şură 
stau şi tac din gură 
şi privesc amarnic 
ieslea de comarnic 
şi privesc umil 
tainicul Copil. 



Doar târziu abia 
prind a îngăima 
unul altuia: 

— Oare nu cumva?.. 

— Oare nu cumva?? 

Dar steluţa mea, 
mări, se topea... 
basmul contenea ../ 4 



ÎN SEARA DE AJUN 


, A venit la mine mama 
şi mi-a spus c-un zâmbet bun: 

— Puiule, stai treaz, ia seama, 
şi ascultă toată gama 
cântecelor de Crăciun! 

Clătinând apoi fereastra, 
vântul mi-a şoptit uşor: 

— Puiule, în noaptea asta 
îşi despică norii creasta 

şi vin îngerii în zbor... 

Iar o vrabie măruntă 
ciripi de pe pervaz: 

— Puiule, stai treaz şi-ascultă. 
Ia auzi... ce oaste multă!... 

Nu dormi!... Auzi? Stai treaz!. 

Am răspuns la toate: Bine. 

Şi... am dormit în pat... 


Iar târziu, din zări senine, 
a venit Isus la mine 
şi, zâmbind, m-a sărutat . 41 




DESTĂINUIRI 


A FOST CÂNDVA UN STAUL... 


ff Minuni în vremea noastră 
Nu văd a se mai face. “ 
Grigore Alexandrescu 


A fost cândva un staul... 
Nu cel din Betleem. 

O peşteră ciudată, 
o grotă de blestem. 

Pastorul fără gnja 
plecase pe poteci... 
Dormeau pe sub păienjeni 
ciorchini de lilieci. 

O rază de lumină 
nu pătrundea din cer. 

De zgură era ziua 
şi nopţile, de fier. 


Alunecau culbecii 
pe jilavii pereţi. 

In fânul ud şi putred 
se-nghesuiau bureţi. 

Dar într-o noapte... îngeri 
cântară la zenit. 

Şi parcă, printre stele, 
o stea a răsărit... 


Şi, nu ştiu cum, deodată 
veneau lumini de zori; 
iar fânul era proaspăt 
si mirosea a flori. 

Zburară liliecii 
şi beznele s-au dus! 

Iar eu cântam din fluier 
cu îngerii de sus... 

Dar iată, într-o parte 
privirile mi-arunc 
şi văd sclipind o iesle 
şi-n ieslea mea... un Prunc. 

Veniţi, veniţi, voi îngeri, 
păstori şi oameni buni! 
Veniţi, voi magi ai vremii, 
căci vremea-i de minuni! 

Şi-pentru-a câta oară? — 
slăviţi pe Dumnezeu! 

Căci Pruncul e acelaşi, 
iar staulul... sunt eu. 


AM CĂUTAT IUBIREA... 


Am căutat iubirea ca pe-o cetate sfântă, 
ca pe un cer de cântec în lumea de dureri. 

Am dat năvală-n viaţă spre tot ce ochiu-ncântă. 
Si-am întâlnit durerea. Dar cerul nicăieri. 

Am căutat iubirea ca patrie voioasă, 
ca pe-un pământ edenic de pace troienit, 
să spun odată clipei: „Rămâi, eşti prea frumoasă!“ 
Şi-am străbătut pământul, dar pace n-am găsit. 


Am căutat iubirea ca pe un cer al firii. 

Si-am vrut să-i ies în cale cu ramuri de finic, 

să sorb din cupa lumii nectarul fericirii. 

Şi-am spart în ţăndări cupa, căci n-am găsit nimic. 

Am căutat zadarnic. Dar într-o primăvară, 
am întâlnit în cale deodată un drumeţ. 

Pe umerii săi trudnici purta o grea povară, 
o sarcină de zdrenţe şi cioburi fără preţ. 

Trecea pe-o cărăruie întâmpinând batjocuri, 
lăsând să-i rupă câinii din haină câte-un fald. 

Urca pe colţi de stâncă. Şi-n urma lui, pe-alocuri, 
vedeai pe piatra rece sclipiri de sânge cald. 


Şi totuşi în privire avea un cer de taină 
cum n-am văzut în lume în ochii nimănui. 

Şi-am vrut să-i smulg povara. Dar am căzut cu spaimă 
căci mult mai grea ca plumbul era povara lui. 

M-am ridicat degrabă şi l-am ajuns din urmă 
să aflu ce comoară în sarcină a strâns. 

Dar am simţit că viaţa ca de-un prăpăd se curmă, 
când am privit prin zdrenţe cutremurat de plâns. 

Căci se vedea-n povară un clocot ca de cloacă, 
un clocotit de drojdii, un spumeg de scursuri. 

Tot ce-i murdar şi putred în lumea asta-ntreagă 
vuia strivind grumazul sărmanei lui făpturi. 

— Dar unde duci, străine, povara ta ciudată, 
povara de osândă sub care-atât te-apleci? 

am întrebat drumeţul. Şi El mi-a spus în şoaptă: 

— Spre apele uitării, ca s-o arunc pe veci... 

— Dar tu, vorbi străinul, urcând încet privirea, 
dar tu pe cine cauţi înnourat şi crunt? 

— Eu... am şoptit în silă, eu... căutam iubirea... 

— Iubirea?... fu răspunsul străinului. Eu sunt.... 



EU NU SUNT MAI MULT... 


Eu nu sunt mai mult decât fulgul de nea. 

Un joc de cristale e trecerea mea. 

Se scutură clipa din timpul deplin. 

Surâde şi cade. Şi altele vin. 

Eu nu sunt mai mult ca un fir de parâng 
ce coasa îl taie şi furcile-1 strâng. 

Ţărâna rămâne si uită de el. 

> * 

Si alt fir se-naltă si cade la fel. 

> î î 

Eu nu sunt mai mult ca o umbră-n abis. 

Dar drumul spre stele oricând mi-e deschis. 
Eu nu sunt luceafăr cu chip marmoreu. 

Pe fruntea mea însă e scris Dumnezeu! 

ASA AI VRUT TU... 

9 

- c&/irl oîft — 

Dacă-ntr-o tainică vreme 
din lut Cineva mă făcu, 
şi dacă sunt om şi nu vierme, 
o, Doamne, aşa ai vrut Tu... 


Dacă am grai şi nu muget 
să spun ce iubesc şi ce nu, 
şi dacă am harul să cuget, 
o, Doamne, aşa ai vrut Tu. 


Dacă întâia zidire 
deplin în păcat se pierdu, 
când totuşi mi-ai dat izbăvire, 
o. Doamne, aşa ai vrut Tu. 


Dacă m-ai scos din neghină, 
nu viaţa-mi urâtă-Ţi plăcu. 
Nu eu am vrut iarăşi lumină, 
o. Doamne, ci Tu, numai Tu. 


Iar dacă voi merge odată 
Ia Cel ce din Duh mă născu, 
voi spune dc-a pururea: Tată 
Te laud c-aşa ai vrut Tu! 



CIOARA 


Necazul stă lipit de om 
cum stă pe lângă cal huluba. 

Şi omul ca să-şi uite buba, 

aleargă... 

însă, paralel, 

necazu-i veşnic lângă el. 

Aşa 

o cioară, 
prinsă-n laţ 
într-o ogradă, 

scăpă numai c-un ciomp de coadă. 
Vai ce necaz! 

Să fii schiloada! 

Să fii de râsul tuturor! 

Să vezi cum stolu-ntreg, din zbor, 
se lasă lin pe vreo livadă, 
şi tu să vii în cioc 
grămadă! 

Si-atunci 

văzând ce foc o-ncearcă, 
s-a dus printre străini şi ea, 
să mai vorbească, să asculte, 
să râdă cu vreo rândunea, 
ca să mai uite de-o putea 
de coada ei cu pene rupte. 



S-a dus. 

Dar dup-o scurtă vreme 
s-a-ntors tot ruptă de juvăţ. 

Iar gloata i-a şi pus probleme: 

— Pe unde-ai fost? 

— la ce ospăţ? 

— Am fost şi eu peste coline... 

— Dar cu ce gând? 

— După ce pradă? 

— Aşa... ca să mai uit de coadă 

— Ei, şi-ai uitat? 

— Şi-a fost mai bine? 

— As! cum să uit? 

> 

Nu mă vedeţi? 

A fost şi coada după mine... 


MORALA 
n-are mult de spus. 

Nu mai purta necazu-n lume 
că vii ’napoi tot cum te-ai dus. 

Eu unul 

când mă simt răpus, 

nu caut oameni buni de glume, 

ci vin degrabă la Isus! 


SAMUEL 


Un copil dormea odată 
lângă chivot, ca un miel, 
când în noaptea înstelată 
se-auzi un glas deodată... 

„Samuel! Samuel!“ 

Nu-1 chema Eli bătrânul, 
nici vreun înger plin de zel. 

Ci, cu foc umplându-i sânul, 
îl striga Atotstăpânul... 

„Samuel! Samuel!“ 

, ,Fiul Meu, cum tună norii 
voi lovi în Israel! 

Voi zdrobi toţi slujitorii 
ce-mi înşală-nchinătorii. 

Samuel! Samuel!“ 

Şi când sabia ne-nfrântă 
sângeră în larg măcel, 
slujba-naltă a fost frântă 
şi-a rămas de strajă sfântă 

Samuel... Samuel... 

Dacă inima te-ndeamnă 
să slujeşti şi tu ca el, 



stai şi-ascultă fără teamă 
glasul tainic ce te cheamă... 

„Samuel! Samuel!“ 

Lasă viaţa ta s-o-ndrume. 

Căci în ziua de oţel, 
de pe norii strânşi pe lume, 
tu vei fi chemat pe nume... 

„Samuel! Samuel!...“ 



A TRAI 


A trăi după credinţă 
nu-i uşor, dar nu-i nici greu. 
A trăi după credinţă 
e la om cu neputinţă! 
însă nu la Dumnezeu. 

A trăi umblând pe ape 
nu-i uşor, dar nu-i nici greu. 
A trăi umblând pe ape, 
când vin valuri să te-ngroape, 
e un drum cu Dumnezeu. 

A trăi după iubire 
nu-i uşor, dar nu-i nici greu. 
A trăi după iubire 
e o cruce pentru fire 
şi-o-nviere-n Dumnezeu. 

A trăi după credinţă 
nu-i uşor, dar nu-i nici greu. 
Dar a fi în necredinţă 
şi-a muri fără căinţă, 
nu-i nimic, nimic mai greu! 



BUTOAIELE 


după Alex. Donici 


Pe drum de toamnă, 
dintr-un car cu boi, 
se auzea un vuiet de butoi: 

— Eu sunt... bum!... bum!... butoiul 
care bubui pe drum! 

Sunt bucuros că am volum! 

Că doar nu-s buburuz 
sau bolovan 
să tac buştean 
ca ăst butoi 
ce zace-alături bobotit 
ca un buboi!... 

Şi-ai casei au sărit năboi 
cu păhărelele, 
zicând glumeţ: 

— Hai, dă-ne-o probă, maistre vorbăreţ. 

— Bum!... Bucuros! 

Vă dau! 

Dar... mai domol!... 

Căci, să vedeţi... 
pentru moment, 
sunt gol... 

— Dar tu? i-au zis butoiului vecin. 


Nu spui nimic? 

— Nu pot. 

Sunt plin. 

Şi s-au umplut paharele de vin!. 


Şi-acum 

MORALA-şi dă tributul: 

Atunci când e Cristos în noi, 
nu mai vorbeşte doaga de butoi, 
ci conţinutul... 



ÎNTR-O GULIE 


într-o gulie răzleţită, 

un viermişor frivol şi surmeţiat 

vorbea cu altul mai bătrân şi mai umblat. 

— Măi nene, 

îi spunea băiatul, 

simţind un vag fior de moarte, 

ia spune, 

oare să mai fie 

acolo... undeva... departe... 

şi altceva... decât gulie? 

La care cel bătrân stătu, 
gândi o vreme 
şi răspunse: 

— Nu. 

Ce ţi-a venit? 

De când eşti tu, copil netot, 
ai dat cumva de lumi secrete? 

Gulie peste tot băiete! 

Doar rupem dumicatu-n bot, 
îl mestecăm pe îndelete... 

Şi asta-i tot. 


Iar clipele-au zburat şirete. 


Si viermisorul cel frivol 

f y 

muscă o dată mai cu sete 

y 

şi, nu ştiu cum... dădu în gol... 
— Ce-i asta? 

Ce peisaj ciudat? 

Nu poate fi adevărat! 

Altfel bătrânul mi-ar fi spus! 
Eu merg ’nainte! 

şi s-a dus... 

Dar, vai, deodată bietul ţânc 
alunecă-n derivă: plici! 

Şi braţe negre de furnici 
l-au dus ca pradă în adânc. 



LECŢIE DE ARMONIE 


„Nepoate, 
cică-ntr-o orchestră 
(fiind ea cam dezacordată, 
cum se întâmplă câteodată...) 
în pauză pomi taifasul. 

— Eu sunt nemulţumit profund, 
vorbi întâiul conliahassl 
Dreptate-n lumea asta nu-i! 
Poftim: vioara, cât un pui! 

Şi ea, în frunte; 
eu, la fund! 


— Eu, ce să spun? 

sări un flaut cu-aroganţă. 

Eu, descendent fară-ndoială 
din prima sculă muzicală, 
sunt pus, aşa, doar ca nuanţă... 
Se mai aude oare tonul 
când sare bubuind trombonul? 

— Dar eu? sări şi orga-n toi. 

Eu sunt şi flaut, şi oboi, 

şi corn, şi trâmbiţă de-aramă, 
şi violină, şi cimpoi — 
şi totuşi, cum vedeţi şi voi, 
m-au pus la zid ca pe-o infamă! 


Şi se făcu un tărăboi! 

Sări şi talgerul deodată../ 4 



„Bunicule", 

vorbi nepotul, 

„mă tem că... prea e gogonată. 


„Nepoate... 
e şi nu-i. 

Poveste... 

Dar ia încearcă să străbaţi, 
să vezi ce-nvăţătură este!" 

MORALA? 

De, să ma ierţi... 

Dar trist e când se dă de veste 
că fraţii... uită că sunt fraţi. 



JUDECATA MIRELUI SI A MIRESEI 

* 


Şi acum, mireasă scumpă, 
şi tu, mire credincios, 
binecuvântări eterne 
să vă dăruie Cristos! 

Dar în numele Iubirii 
şi al Harului cel sfânt, 
vă aduc o judecată 
spicuită din Cuvânt! 

Nu e judecata lumii! 

Ci e pilda unor soţi 
şi-a unor soţii. O pildă 
pentru miri şi... pentru toţi. 

Iată dar că din Scriptură, 
vine mai întâi un nor 
de soţii; ce, prin credinţă, 
ne-au lăsat exemplul lor. 

Vine sora noastră Sara. 

— Soră scumpă-n Dumnezeu, 
ce ţi-a fost Avram în lume? 

— Domnul şi bărbatul meu... 

— Spune, sora mea Rebeca, 
tu, spre fiul lui Avram, 

cum ai străbătut pustiul? 

— Ca-ntr-un vis.., căci îl iubeam. 

— Voi, Rahela şi cu Lea, 
dragi ca soarele şi luna, 
cum v-aţi părăsit părinţii? 

— Ne-am făcut cu Iacov una! 

— Tu, Abigail, de David 
cum vorbeai în anii tăi? 

— Că sunt gata ca o roabă, 
să slujesc robilor săi! 

Iată, cu-al ei sot se-arată 
înţeleaptă din Sunem. 

— Ce uniţi ati fost în lume! 

— Si în cer la fel suntem!... 

* 

— Şi-acum, spune tu, Estera, 
ce exemplu ai de dat? 

— Domnul n-a uitat de mine, 
eu de Domnul n-am uitat. 

— O, Mărie, soră sfântă, 
ce ne spui tu, prin Cuvânt? 

— Domnului jertfind pe Iosif, 
mi l-a dat din nou Cel Sfânt. 

— Mulţumim, surori alese! 

wSi-acum vine-un nor de fraţi. 

^ * 

O, Avram, în căsnicie 

cum stiut-ai să răzbaţi? 

* } 



— Sara când vorbea cu mine, 
îmi spunea: stăpânul meu. 

Dar nici eu n-am fost stăpânul 
şi nici ea. Ci Dumnezeu!... 

Vine Isaac. — Rebeca 
m-a-ntrecut cum a gândit. 

Eu iubeam mai mult pe Esau, 
ea pe Iacov l-a iubit! 

Vine Iacov. — Spune frate, 
printre capre şi cârlani 
n-au fost grei odinioară 
acei paisprezece ani? 

— Pentru draga mea Rahela, 
cea mai sfântă-ntre copile, 
paisprezece ani de trudă 

au fost paisprezece zile... 

Iată-1 pe-nţeleptul losif, 
cel vândut fără temei. 

— Cu Asnat trăind în slavă 
n-am uitat de fraţii mei. 

Şi-acum iată solul Legii. 

— Ce ne spui vestit profet? 

— O-ntâmplare, spune Moise 
Ce cuprinde un secret... 

într-o noapte, când Sefora 
hotărât se-mpotrivea 



pe-un copil să-l circumcidem, 
am trăit o clipă grea. 

Dar nici Domnul n-a mustrat-o 
şi nici eu nimic n-am spus. 
Domnul m-a lovit pe mine! 

Ea, de spaimă, s-a supus... 

Iată Iosif, cel din David. 

— De Maria ce ne spui? 

— Eu am vrut s-o las în taină, 
fară-a spune nimănui. 

Dar un înger mi-a spus: Iosif, 
rodul nu-i de pe pământ! 

Şi mi-a fost cu mult mai dragă 
Miriam prin Duhul Sfânt. 

Şi acum, dintr-o scrisoare 
(de la Timotei 5: 8) 
vine-un frate plin de râvnă, 
dar la minte nu prea copt. 

— Fraţilor, eu multă vreme 
Mântuirea am vestit. 

Dar în cer, mai mult soţia 
decât mine a primit... 

Căci eu o lăsam cu munca 
şi cu prunci şi cu nevoi. 
Şi-astfel eu lucram cât unul, 
pe când ea lucra cât doi!... 



Şi-n sfârşit, tot din Scriptură, 
încheierea care-o am 
e în două mari tablouri: 

Vechiu-Adam şi Nou-Adam. 

Cel dintâi Adam, străbunul, 
stă ascuns după un pom. 

— Unde eşti? îl strigă Domnul, 
unde eşti, sărmane om? 

— M-am ascuns, căci mi-a fost frică... 
şi ruşine... căci sunt gol... 

— Frică? Dar de ce să-ţi fie? 

Spune dar fără ocol: 

n-ai gusta cumva din rodul 
ce-1 oprisem în grădină? 

-^-Da... Tovarăşa de viată... 

Eva... numai ea-i de vină! 

Dar să cercetăm tabloul 
Noului Adam, „IUBIRE". 

Eva, în icoan-aceasta, 
e întreaga omenire. 

Şi-acum Eva, lumea-ntreagă, 
zace-n lanţ, plângând mereu. 

Şi-o pedeapsă după alta 
o apasă tot mai greu. 

Dar deodată, pe Golgota, 

NOU-ADAM s-a ridicat: 


316 



— Tată, de~orice greş al Evei, 
Eu, doar Eu sunt vinovat!... 

Osana! Iubire sfântă 
cu exemplul Tău divin. 

Tu ne-ai dăruit, prin jertfa, 
cel mai fericit cămin! 

* 

Frate mire, soră scumpă, 
şi toţi cei născuţi de sus, 
sunteţi voi poporul slavei 
şi mireasa lui Isus? 

Nu uitaţi că Salvatorul, 
mirele Emanuel, 
ne-a iubit nu ca pe Sine, 
ci mai mult decât pe El! 

Nu uitaţi că vine vremea 
când Isus vă va-ntreba 
nu de dragostea din Lege 
ci după porunca Sa. 

* 

Şi-acum Cel Atotputernic 
să reverse din prisos 
binecuvântări din ceruri 
peste apele de jos! 

Binecuvântări în case, 
peste prunci, peste ogoare, 
cum nicicând pe plaiul nostru 
n-a fost binecuvântare! 



Până-a creştetul cel veşnic, 
până-n culmea din vecie! 
Să fim primăveri eterne 
de eternă bucurie! 

Fie peste tine, mire 
şi pe gingaşul tău crin, 
binecuvântarea Vieţii 
şi a DRAGOSTEI ! Amin! 



VREI SĂ FII ŞI TU MIREASĂ 


Nuntă,,. 

Zi de bucurie! 

Flori de cântec şi lumină! 
Orice inimă e plină 


de-un fior sărbătoresc. 
Ochii tuturor privesc 
cu un freamăt de iubire 
spre mireasă şi spre mire... 




Căci la noi în adunare 
când e nuntă, 
e o zi de sărbătoare. 

Fie tânăr sau copil, 
fie tâmpla cea căruntă, 
fiecare 

are-o inimă voioasă, 
plină de un har de sus. 

Tot poporul e mireasă 
pentru mirele Isus! 

Căci îl simte-n piept oricine 
cum se-apropie, 
cum vine, 

cum din ţara sclipitoare 
ne aduce pentru nuntă 
dulce binecuvântare. 

De la El avem din plin 
vin divin, 



sângele ceresc şi sfânt. 
Avem pâine: 
trupul sfânt. 

Şi bucate-avem, 
gustoase şi miezoase, 
din Scripturi: 
taine cu parfum de miere 
ce dau viaţă şi putere. 
Staroste sau peţitor 
este Duhul ce lucrează 
prin oricare vestitor. 

Ca fecioare 
de onoare 

avem inimi veghetoare. 
Iar făclie de lumină 
orice inimă creştină 
are! 


* 

Da. 

La .orice nuntă-n lume 
se petrece într-un fel. 
Lăutari şi joc şi glume, 
şi inel lângă inel... 

Dar oricât ar fi de plină 
de podoabe şi lumină, 
nunta-n lume se termină. 
Şi-ncep mirii noua viaţă, 
viata-n doi 
când cu soare, 

când cu ceată, 

> y 

când cu fluturi, 
când seninul. 





când urgia, 
după cum e căsnicia... 
La-nceput e primăvară, 
bunăoară... 

Totu-i cântec. 

Totu-i floare. 

Vin apoi trei luni de soare. 
Apoi toamna cea cu roadă. 

Si la urmă vine iama 

) 

cu scaieţi 
şi cu zăpadă... 

Unde-s mugurii din mai? 
Unde-s florile-nspumate? 
Unde-i jocul, unde-i gluma? 
Unde-s toate? 

Numai cioburi. 

Numai scrum. 

Numai vânturi ce doinesc. 
Si-amintiri ce mucezesc 
între pagini de album... 

* 

Pe când nunta în credinţă 
Nu-i o frunză pe poteci. 

Pot să cadă fulgii reci! 

Noi avem în cer un Mire 
si-o iubire 
pentru veci! 

Nunta noastră nu-i un vis 
care-ţi lasă pumnii goi. 

E un pas făcut în doi 
pe pământ, 
spre Paradis... 

unde... 

după cum e scris, 
totdeauna-i sărbătoare, 
unde totu-i numai floare, 
unde cântecul nu moare, 
unde orice piatră-i sfântă, 
unde florile cuvântă, 
unde mii de îngeri cântă! 
Unde noaptea nu coboară 
peste albele zambile, 
unde nimeni nu măsoară 
vremea după ani şi zile, 
unde-n veci e-o primăvară 
tot mai plină, 
mai bogată. 

Şi-astfel nunta cea divină, 
pentru noi, 
nu se temvnă 
niciodată! 

Niciodată? 

Bine, dar e cu putinţă 
prin credinţă 
să ajungi în veşnicie? 

Da. 

Căci Dumnezeu ce-a spus, 
a adus. 

Tot ce-n vremuri a vestit, 
a-mplinit. 

Omul, da, e om, pământ, 
însă Dumnezeu 
e sfânt! 

Dragostea e a Lui ţintă. 
Poate Dumnezeu să mintă?! 





N-a trimis El pe Isus, 
pe-Mpăratul preaiubit, 
cum de mult au scris profeţii 
ca să fie răstignit 
şi s-aducă harul Vieţii 
chiar în ceasul prorocit, 

... pentru mine, 

... pentru tine, 

... pentru toţi acei ce vor 
azi să facă primul pas? 

El n-a întârziat O ZI. 

El n-a întârziat UN CEAS! 
El e sfânt. 

E Dumnezeu! 

Să te-ncrezi în al Său glas, 
o, nu-i greu! 


Dar la nuntă, ca la nuntă, 
fetele se strâng şi-ascultă 
şi se uită vreme multă 
când la mire, ca la soare, 
când la gingaşa lui floare. 
De-ar gândi cu glas mai tare, 
s-ar tot auzi prin casă: 

Vreau şi eu să fiu mireasă!... 


Dragi prieteni, 
rude scumpe, 
în această zi sfinţită 
aţi simţit ce fericită 
e mireasa lui Cristos 
în veşmânt de-mpărăteasă 
şi cu suflet luminos? 


Voi... nu vreţi să fiţi mireasă? 
Poate mâine, 
poate astăzi 
vine Mirele duios. 

Şi când sus la El acasă 
va începe bucuria, 
când oştirile de îngeri, 
în răsfrângeri, 
vor vesti împărăţia, 
când ecoul slavei lor 
va zbura din nor în nor, 
şi când noi, acolo sus, 
fără ’ndemnul nimănuia, 
vom striga cu dor nespus 
ALELUIA! 

ALELUIA LUI ISUSL. 
când în haine sclipitoare 
vom zbura voioşi în soare 
pe nepieritoare lunci, 
tu, 

prietene de astăzi, 
unde vei fi dus atunci? 
în zadar 

cu o inimă geloasă 

vei striga plângând cu-amar: 

Vreau şi eu să fiu mireasă! 

/s 

In zadar vei vrea să zbori 
către nori! 

Ale îngerilor oşti 
nu te ştiu, 
nu le cunoşti. 

Mirele Emanuel 
nu ţi-a pus în mâini inel. 


Unde-i vălul de mireasă 
cel tesut din in subţire? 
Unde oare ti-i cununa, 

i 7 

semnul de neprihănire, 
să-ţi îmbrace-n slavă părul? 
Unde-i mijlocul încins 
cu-adevărul? 

Unde-i sfânta-ncălţăminte, 
râvna harului fierbinte? 
Şi-apoi mai presus de toate, 
tu, pe Cel crucificat, 
tu prietene, 
tu frate, 

A 

II iubeşti cu-adevărat? 

Iată, 

vremea e aproape. 

Miezul nopţii a bătut. 
Mirele curând soseşte. 

Ia gândeşte! 

Vrei să mergi cu noi acasă 
ca logodnică aleasă ? 

Ţese astăzi pânza bună! 
Strânge flori pentru cunună! 
Domnul vine. 

Maranata! 

Pune-ţi vălul de mireasă 
Şi fii gata! 



CĂSNICIA 


La început a fost Cuvântul... 
Şi-acest Cuvânt era Isus. 

Un glas învăluia pământul, 
venind dintru Etern Preasfântul 
Şi-avea atâta dor de spus... 

La început a fost iubirea... 
Legând atomul de atom. 

Mai mult decât nemărginirea 
simbolizase fericirea 
zidind femeia pentru om. 

Era atâta bucurie 

şi-atâta floare pe-orice ram... 

când, cu un sfânt epitalam, 

Isus, în ceas de cununie, 
ducea pe Eva spre Adam... 

Sărbătoreau duioasa nuntă 
şi munţii-nalţi cu fruntea cruntă, 
şi iarba văilor măruntă, 
şi cei doi mari luminători. 
Cântau cu harfe şi dairele, 
mulţimi de dincolo de stele. 

Iar împrejur, ca sentinele, 
vegheau pantere şi condori. 



în dulce Rai, într-o poiană, 

două făpturi fără prihană, 

doi regi, purtând în Duh coroană, 

erau făcuţi de Creator 

un singur trup într-o icoană: 

el, făurit din lut şi dor, 

ea, întrupată dintr-o rană.,. 

Doi crini ai primei dimineţi, 
lumină-n sclipet de nămeţi, 
cu plâns de bucurii pe geană, 
purtau, în freamăt de lăute, 
mărămi de nuntă nevăzute. 

Căci ei trăiau doar un simbol, 
un chip al veşnicului Mire... 

La început a fost iubire... 

Şi prima nuntă-n lume, iată, 
era măreţ înconjurată 
de-atâta slavă şi minune, 
că Dumnezeu strigă deodată: 

„Da. Toate... toate-s foarte bune!“ 
Măcar că-n zarea fumegândă, 
vedea un şarpe pus la pândă... 

Era în ziua cifrei şapte. 

Şi-ndată după bucurie, 
se auziră-n preajmă şoapte... 
şi-a fost păcat... şi-a fost urgie... 
şi Abel sângerând pe glie... 

Si-a fost o seară. 

Şi-a fost noapte. 



De-atunci sunt şase mii de ani 
S-au dus şi mirii şi grădina. 

Şi an de an ca doi titani 
cu două aprige hangere 
pe cele două emisfere 
se luptă bezna cu lumina. 

Se luptă dragostea curată 
cu pofta ce-nfierbântă tina. 

Priveşte, dacă ştii să vezi. 
Ascultă dacă ştii s-asculti... 

* y 

Putini Adami si Câini mulţi. 

> » > 

Nu goi de tot pe dinafară, 
dar goi în suflet şi desculţi, 

îmbrăţişaţi în frenezie 

> > > 

pe străzi, în văzul tuturora, 
ca în Sodoma şi Gomora, 
ca-ntr-o pădure de jugaştri, 
ca nişte Robinsoni sihastri, 
pe-un ţărm de insulă pustie... 

Dar oare în acest potop 
de-nfiorare revărsată, 
mai poate fi un singur strop 
de dragoste adevărată? 

Nu. Nu-i decât zădărnicie. 

E o minciună care-mbată. 
strigând că nu-i nimic mai dulce, 
mai plin de farmec, de beţie, 
ca fericirea cea furată. 

Dar din aprinsa mângâiere 
ce scrum urât rămâne-ndată! 
Numai venin, numai durere. 



noian de floare scuturată, 
peste ucisele himere, 
părinţi loviţi ca de duşmani, 
copii ucişi, copii orfani, 
un bun exemplu, după toate, 
prin care cei puţini de ani 
sunt îmbrânciţi spre voluptate, 
spre setea de necunoscut 
sub neagra „binecuvântare'" 
din ghearele lui Belzcbut. 

* 

Dar sunt şi căsnicii în lume. 
Pun mulţi sub lege fericirea, 
încep cu cântece, cu glume, 
cu zgomot, cu pahare-n spume. 
Dar în curând sc-arată firea. 

Şi când pe bănci de tribunal, 
cei doi imploră despărţirea, 
să-ţi pui problema e normal: 
Ce-a fost la început? Iubirea? 

* 

O nuntă-n duh de rugăciune 
e-o floare-n veşnica grădină, 
e-o viziune de psalmist, 
când cei ce vin să se cunune 
nu sunt numai făpturi de tină, 
ci sunt Lumină din Lumină, 
chemaţi ca rege şi regină, 
ca preoţi sacri ai lui Crist. 
Atunci la nuntă, fără preget, 
Isus, chiar El le pune-n deget 
inel cu piatră de-ametist: 


pe tâmple strânse împreună, 
Isus, chiar El, cu voie bună, 
le pune, nevăzut, cunună; 
iar peste-a părului cosiţă, 

Isus, chiar El, le pune-n Duhul 
văl mai uşor decât văzduhul, 
şi albe flori de lămâiţă. 

Apoi, şi-n zilele cu floare, 

şi-n ceasurile de-ncercare, 

si sfântă binecuvântare. 

* 

Căminu-acesta pus pe stâncă 
va birui senin furtuna. 

Căci e un Gosen unde încă 
e soare chiar în noapte-adâncă. 
E-o mărturie şi-o izbândă. 

E un Eden spre care vine 
zadarnic şarpele la pândă. 

Căci pentru noi, ca păzitori, 
nu stau pantere şi condori, 
nu stau nici legi, nici tribunale, 
ci stă, cu sabie şi zale, 
Cuvântul sfânt întotdeauna. 

* 

Şi-acolo, când vom fi acasă, 
acolo sus, când vom fi una, 
vom fi un Mire şi-o mireasă. 
Acolo sus, în veşnicii, 
nu vom mai fi soţi şi soţii 
şi nici bâtrâni, şi nici copii. 

Ci vom cânta cu fericire, 
în ziua fără de apus: 



„La început a fost Isus... 
şi în Isus era iubire! 44 
Şi numai cei născuţi de sus 
rămân mireasă 

lângă Mire! 


NU MĂ SATUR SĂ PRIVESC 


Nu ma satur să privesc 
florile câte-nfloresc. 

Nu mă satur până mor 
să mă mir de taina lor» 

Să mă mir din ce răsar 
lacrimi de mărgăritar. 

Să mă mir de unde vin 
psalmii florilor de crin. 

Nu mă satur să privesc 
florile câte-nfloresc, 

fiecare-n alt veşmânt 

* 

tors în taină din pământ. 

Fiecare cu alt chip 
tors din lut şi din nisip. 
Fiecare cu-alţi fiori, 
cu-alt parfum, alte culori. 

Nu mă satur să privesc 
florile câte-nfloresc, 
să privesc şi să sărut 
mâna care le-a făcut, 

mâna ce le-a presărat 
peste-o lume de păcat, 
peste-o lume de noroi, 
pentru tine... pentru noi... 


MARJA ŞI MARTA 


Mana şi Marta sunt două surori 
alese din lumea cea largă, 

Maria-i credinţa ce-nvaţă dc /ori* 
iarMarta-i credinţa cc-alcargă. 

Maria stătea ascultând şi simţea 
că ccru-şi desferecă poarta. 

Să stau ca Maria întruna aş vrea. 

Dar Domnul iubea şi pe Marta. 

Maria şi Marta sunt două surori 
ce-n Rai îşi petrec veşnicia. 

Iar eu pe pământ parc-aş vrea uneori 
când Marta să fiu, când Maria. 

Isus pe-amândouă surori le iubea. 
Şi-n cer, împreună li-i soarta. 

O, fa-mă, Isuse, în dragostea Ta, 

să fiu si Maria si Marta... 

* * 



ISUS 


Isus a fost în slavă 
cel mai înalt străjer 
Dar, când veni să moară 
mai-nalt a fost ca-n cer. 


Isus a fost la Tatăl 
sublimul vieţii rost. 

Dar, când S-a dat ca jertfa 
şi mai sublim a fost. 

Isus a fost în ceruri 
divinul slavei crin 
Dar, când S-a-ntins pe cruce, 
a fost şi mai divin. 


Căci nici un om pe lume, 
Nici Iuda, nici Pilat, 
N-au înţeles că Domnul 
de voia Lui S-a dat. 


N-au înţeles că Mielul 
S-a dat El însuşi prins, 
dar Şi-a ascuns ofranda 
sub haină de învins. 


Şi-astfel ne-a dat o pildă, 
din gându-I nepătruns, 
că fapta cea mai-naltă 
e jertfa în ascuns. 


V 


MIELUL 


L-au găsit miraţi păstorii, 
într-o iesle, înfăşat. 

Şi, nestăvilind fiorii, 
până se iviră zorii, 

s-au rugat. 

Iar apoi când pe cărare 
se-ntorceau sub roşii nori, 
le punea o întrebare 
mintea lor neştiutoare 

dc păstori. 

— Cum? părea un glas că-ngână. 
Fiul Slavei, tocmai El, 
să Se nască pe ţărână, 
pe pătuţ de fân la stână, 

ca un miel?... 


Nici o şoaptă din tărie. 

Cerul sfânt părea ascuns. 
Şi-au trecut ani mulţi, se ştie, 
când un glas dădu-n pustie 

un răspuns. 


— Iată Mielul fără pată, 
Cel din staulul de oi, 
Care-Şi frânge fără plată. 



viata Lui nevinovată, 

pentru noi! 

Iată Mielul Iară vină! 

Miei tăcut şi răbdător. 

Azi e Mielul ce suspină, 
mâine-L vom vedea-n Lumină, 

ca Păstor! 



PRIMAVARA 


Atâtea păsări cântătoare 
atâtea flori în lung şi-n lat! 

Ori nu-s acestea toate oare 
spre slava Celui înviat? 

Ce înţelept şi prin ce lege 
aduce-atâtea frumuseţi, 
de nu nemuritorul Rege 
maestrul făurar dc vieţi? 

Un ghiocel din muşchi se-arată 
şi-un strop de rouă dă-n vileag. 
Nu-i oare lacrimă curată 
de bucurie şi de drag? 

Mireasma dulce şi jilavă 
din liliac şi din salcâm 
ce-i alta decât imn de slavă 
către-al tăriilor tărâm? 

Ce vrea să spună fulguirea 
ce-mbracă ramuri de cireşi, 
de nu-i în ea neprihănirea 
celui Ales între aleşi? 

Sub soarele ce se răsfrânge 
lalele roşii ies pe grui. 



Nu-s oare stropii cei de sânge 
ce-au picurat sub paşii Lui? 

Iar când se-nalţă-ntre boschete 
narcise galbene în zori, 
nu-s oare tainice trompete, 
nu-s oare crainici vestitori? 

Atâtea păsări căutătoare 
atâta soare revărsat!... 

Ori nu-s acestea toate oare 
un larg 

„CRISTOS A ÎNVIAT!“? 


CU TINE-N GÂND 


Cu Tine-n gând, Te chem să vii 
să-mi aperi viaţa de-orice cuget rău. 

Te chem din zări de flori şi simfonii, 
cu îngeri albi plutind în jurul Tău. 

Cu Tine-n gând. Te chem sfios, 
privind sub pleoape cerul înstelat. 

Cu Tine orice gând e-un vis frumos 
şi orice vis frumos e-adevărat. 

Cu Tine-n gând, doar eu şi Tu, 
un psalm de Har să fie viaţa mea. 

Doar „nu“ să spun atunci când Tu spui „nu 
şi „da“ să spun la orice spui Tu „da“. 

Cu Tine-n gând, ca-n Paradis, 
de-acum şi până-n cer mă voi trezi. 

Cu Tine-n gând să fiu pe căi de vis 
şi iar cu Tine-n gând în zori de zi... 



DOAR GÂNDUL 


Doar gândul la Tine, mă face să sper 
în drumul acesta ce duce la cer. 

Doar dorul de Tine, de chipul Tău blând 
îmi spune mereu... 

A 

In curând... 

In curând... 

La poarta cetăţii odată voi sta 
acolo departe în patria Ta. 

De dorul acesta ce-mi arde în piept 
veghez şi tresar 
şi Te-aştept... 
şi Te-aştept... 

în lumea aceasta mereu călător 
mă-nalţ către stele pe scări de fior. 

La orice sclipire tresar îngânând: 

O, vino. Te rog... 
mai curând... 
mai curând... 



DRAGOSTEA 


Căci femeia măritată este legată prin lege 
de bărbatul ei câtă vreme trăieşte el. “ 

(Romani 7: 2) 
Dar „eu am murit faţă de Lege, 
ca să trăiesc pentru Dumnezeu. “ 

(Galateni 2: 19) 


Un fiu de împărat odată 
iubea o fată din popor. 

Şi-ades către frumoasa fată 
pornea cu zorile deodată, 

strigând cu dor... 

„Iubito, ca o stea din urmă 
e chipul tău... o spumă-n vad... 
Iar părul tău e ca o turmă 

pe Galaad. 

O, vino! Dorul tău mă doare 
şi gelozia mea-i un jar. 

Iubito, dragostea nu are 

nici un hotar!“ 

Şi braţ la braţ, cu rouă-n plete, 
treceau pe albe cărărui. 



Iar tâmpla ei era pecete 

pe braţul lui. 

Dar într-o zi... se duse vestea 
că ea-ndrăgise-un prinţ hoinar. 
Şi voievodu-aflând acestea 

a plâns cu-amar... 


Trecură ani. Cu-a lui săgeată 
lovise-al geloziei crai. 


Iar fiul de-mpărat odată 

trecând cu-alai, 
văzu o roabă-nlănţuită 
ducând o turmă pe-nserat. 

Era frumoasa lui iubită 

de neuitat. 

Şi-a întrebat un rob de ştie 
a cui e tânăra. „A cui? 

E-a prinţului cel rău soţie 

şi roaba lui. 

Gonind cu turma fără preget, 
veghind prin urlete de lup 
ea poartă şi inel în deget 

şi lanţ pe trup.“ 




Vai, şoimul geloziei zboară, 
Şi-un val de milă l-a cuprins: 
Căci dragostea e-o primăvară 

de neînvins! 


Şi fiul s-a întors degrabă 
din (ara prinţului cel rău, 
cu lacrimi grele drept podoabă 

la tatăl său. 


— Aş vrea să ştii o taină, tată... 
Şi tatăl i-a răspuns: — Te-ascult. 

— Am îndrăgit în văi o fată 

nespus de mult... 

Şi fiul depănă povestea 
cu-al plânsului grăbit şuvoi, 
lat tatăl, ce ştiuse vestea, 

i-a spus apoi: 

— De focul tău, de-a ta mâhnire, 
îmi arde inima la fel. 

Dar între voi şi fericire 

e un inel... 

E-o căsnicie. E o lege. 

Un lanţ. Şi nu-ncerca-n zadar; 
nu poate nimeni să-l dezlege. 

Ci moartea doar! 

♦ 

Era o noapte fără stele. 

Voievodul alerga plângând. 


Iar draga lui, în lanţuri grele, 

cu moartea-n gând 

căzuse-n văile deşarte. 

Şi turmele treceau în jos. 
Deodată... auzi departe 

un glas duios... 

„Iubito, ca o stea din urmă 
e chipul tău, o spumă-n vad. 

Iar părul tău e ca o turmă 

pe Galaad...“ 

Sări copila să se-nalţe, 
uitând de lanţuri şi de chin. 
Şi-ndată el o prinse-n braţe 

ca pe un crin. 

— O, cât aş vrea, cu roua-n plete, 
să ne plimbăm şi-acum mereu. 

Să fie tâmpla ta pecete 

pe braţul meu... 

însă inelul ce te leagă 
şi pune între noi hotar 
nu-1 poate frânge-o lume-ntreagă. 

Ci moartea doar... 


Dar sus... e-o culme-n zări afunde... 
Pe-altar voi înjunghia un miel... 
si-n moartea lui te vei ascunde... 


murind în el... 



— Văd culmea,., spuse ea în şoaptă.. 

însă altarul unde-o fi? 

— Vezi tu o cruce?.,. Ea m-aşteaptă. 

Dar n-o privi!... 

— Văd crucea, văd! Şi-aud suspine... 
Dar cu ce fier vei înjunghia? 

— Nu vezi tu suliţi?... Dar mai bine 

nu te uita!... 


— Văd suliţi. Le zăresc oţelul. 

Dar mielul unde-i, dragul meu?... 

— Vai, nu-1 mai căuta... căci mielul 

sunt eu... 


Şi-ndată, fieru-n piept loveşte. 
Şi ochii celui drag se-nchid... 
Pe vechii munţi se prăbuşeşte 

al Legii zid. 

în giulgiuri albe, ca-ntr-o arcă, 
e dus voievodul la mormânt. 
Şi-un glas de vis se-aude parcă 

adus de vânt... 


Ea îl aude... şi tresare... 

Şi lanţurile-n mâini tresar. 

— O, vino, dragostea nu are 

nici un hotar! 

Ia moartea mea acum, iubito, 

Ea frânge lanţul celui rău. 

Ia moartea mea. Căci am primit-o 

în locul tău! 



Şi ea se-apropie... coboară... 
Obrazul rece i-a atins. 

Şi-ndată vii se înălţară 

şi s-au cuprins. 

— Ascunsă eşti acum de Lege 
cât timp în moartea mea te ţii! 
Şi-acum... eşti liberă! Alege. 

Te duci?... Sau vii?... 

— Tu soare drag, tu, crin cu rouă, 
o clipă n-aş putea uita 

că toată viaţa asta nouă 

e viaţa ta! 

— Iubita mea, ce zi senină! 

Vrei tu sclipirea ei s-aduni? 
să ţesem vălul de lumină 

şi crini s-alegem din grădină 

pentru cununi? 

Şi multe au pornit a-şi spune. 

Şi-n cer îi însoţea un nor... 

Iar un rapsod cânta din strune 

în urma lor. 

Iar crinii întrebau rapsodul: 

— A cui sunt tinerii? — Ai cui? 
Acesta e Isus Voievodul! 

Şi-alături e mireasa Lui! 

